political satire in malayalam നിന് മുഖം ചന്ദ്രപ്പനെപ്പോലെ..\nവയനാട്ടില് നക്ഷത്രമുദിച്ചു; ചന്ദ്രപ്പനെ കാണാതായി\nFriday 10th December 2010 8:19am\nFriday 10th December 2010 7:23am\nസൂചി മുന / തുന്നല്‍ക്കാരന്..\nകേരളത്തിലെ യുവജനങ്ങളുടെ പ്രതീക്ഷയാണു ഒരു സര്‍ക്കാര് ജോലി. അതൊന്നു സംഘടിപ്പിച്ചതിനു ശേഷം ഒന്ന് സുഖിക്കണം എന്നാണു മിക്കവരുടെയും ആത്യാഗ്രഹം. ജോലി കിട്ടുന്നതുവരെ സര്‍ക്കാര് ജീവനക്കാരെ ചീത്തവിളിക്കും. ജോലി ലഭിച്ചു കഴിഞ്ഞാല് ജനങ്ങളെ ദ്രോഹിക്കാനും തുടങ്ങും. അഴിമതിയുടെ ആദിരൂപങ്ങള് എന്നോ ‘ആധി’ രൂപങ്ങള് എന്നോ ജനങ്ങള് ഇവരെക്കുറിച്ച് വിചാരിക്കുന്നു.\nനന്നായി പഠിച്ച് പരീക്ഷയെഴുതി പാസായി അന്തസായി ജോലി ചെയ്യുന്ന നിരവധി സര്‍ക്കാര് ജീവനക്കാരുണ്ട്. അവരുടെ പ്രവര്‍ത്തനങ്ങള് കൂടി അഴിമതി വീരന്മാരായ സര്‍ക്കാര് ജീവനക്കാര് നശ്ശിപ്പിക്കുന്നു.\nജനങ്ങള്‍ക്ക് ചൊറിയണം പോലെയോ നായ്ക്കരണം പൊടിപോലെയോ സര്‍ക്കാര് ഉദ്ദ്യോഗസ്ഥര് മാറിയെങ്കില് അതിനുത്തരവാദികള് അവര് തന്നെയാണു. സര്‍ക്കാര് കാര്യം മുറ പോലെയെന്നും സര്‍ക്കാര് ജീവനക്കാര് എന്നാല് പാവപ്പെട്ടവന്റെ തലയില് നിരങ്ങാന് അനുവാദം ലഭിച്ചവരെന്നും ധരിച്ച് വശായവരെ നിലക്ക് നിര്‍ത്താന് സംഘടനകള് തയ്യാറായില്ലെങ്കില് ഗുരുതരമായ പ്രശ്‌നങ്ങള് സൃഷ്ടിച്ചേക്കാം..\nകാര്യം കാണാന് കഴുതക്കാലും പിടിക്കണമെന്ന രീതിയില് ജനങ്ങള് പലപ്പോഴും നിങ്ങള്‍ക്ക് കൈക്കൂലി നല്‍കുന്നുണ്ടാകാം.. പക്ഷേ, അവര് എന്നും കഴുതകാളെന്നും അവരെക്കൊണ്ട് കാലു നക്കിക്കാമെന്നുമൊക്കെ വിചാരിച്ചാല് ബോധമില്ലാത്ത കഴുതകള് ചിലപ്പോള് നല്ല ചവിട്ട് നല്‍കിയേക്കാം..\nകഴുതകള്‍ക്കെതിരെ കേസെടുക്കാന് നിയമം ഇല്ലാത്തതിനാല് പൊതുജനങ്ങള്‍ക്ക് നിങ്ങള് ചാര്‍ത്തിക്കൊടുത്ത ‘കഴുത’പ്പേരു ഗുണം ചെയ്യും.\nഎന്തിനാ അനന്തപദ്മനാഭന് നായര് ചേട്ടന് കണ്ണുരുട്ടുന്നത് ? നിങ്ങള് സര്‍ക്കാര് ജീവനക്കാരും ജനങ്ങള് ആണെന്നോ ? സമ്മതിച്ചു.. കൈക്കൂലി വാങ്ങുന്നില്ലെങ്കില് നിങ്ങള് പറഞ്ഞത് സമ്മതിച്ചു.\nസര്‍ക്കാര് ജോലി നേടാന് പരീക്ഷ പോലും എഴുതേണ്ടെന്നും കൈയ്യില് ‘ചൊള’ യുണ്ടെങ്കില് മണിമണിപോലെ ഉദ്യോഗം നേടാമെന്നും ഇപ്പോള് പരസ്യമായ രഹസ്യം. യാതൊരു വിവരവും ഇല്ലാത്തവനും ജനങ്ങളോട് ഉത്തരവാദിത്വബോധമില്ലാത്തവനും സര്‍ക്കാര് ജോലി കാശുകൊടുത്ത് നേടുമ്പോള് ഇവിടെ പരീക്ഷയെഴുതി ജോലി കാത്തിരിക്കുന്ന ചെറുപ്പക്കാരെ നിങ്ങള് ഉടുമുണ്ട് ഉയര്‍ത്തിക്കാണിക്കുന്നതിനു തുല്യമാണിത്. ഇതിനെ അസഭ്യം എന്നല്ലാതെ ജുഗുപ്‌സാവഹം എന്നല്ലാതെ എങ്ങനെയാണു വിശേഷിപ്പിക്കുക.?\nഎന്തെങ്കിലും പ്രതീക്ഷയില് ജീവിക്കുന്ന ചെറുപ്പക്കാരുടെ വായില് നിങ്ങള് വാരിയിടുന്ന മണ്ണാണിത്.. പാവം ചെറുപ്പക്കാര്. ഒരു ജോലി കിട്ടുമ്പോള് പെങ്ങളെ കെട്ടിച്ച് വിടാമെന്നും അമ്മയ്ക്ക് നല്ല ചികില്‍സ നല്‍കാമെന്നും വിചാരിക്കുന്ന ചെറുപ്പക്കാര്. അവരുടെ സ്വപ്നങ്ങളുണ്ട് കഴിയുന്ന പെങ്ങന്മാര്.. അവരെയാണു നിങ്ങള് ചതിച്ചത്. ഒരിക്കലും മാപ്പില്ലാത്ത തെറ്റ്.\nചന്ദ്രപ്പന് സഖാവേ, താങ്കളുടെ പാര്‍ട്ടിയിലെ മന്ത്രിയുടെ വകുപ്പിലാണു ഈ പരിപാടി നടന്നിരിക്കുന്നത്. കഴിഞ്ഞ ദിവസം താങ്കള് പിണറായി വിജയന് ലാവ്ലിന് കേസില് രാജിവെക്കുന്നതിനെക്കുറിച്ച് സംസാരിച്ചിരുന്നു. സര്‍ഗ്ഗാത്മകമായ ഭാഷയില്. കേരളം ഇരുകാതുകളും തുറന്നാണു താങ്കളുടെ വാക്കുകള് ശ്രവിച്ചത്..\nആ വാര്‍ത്ത വന്നതിനു പിന്നാലെ ഇത്തരമൊരു അഴിമതിക്കഥ പുറത്തുവന്നുവെങ്കില് കൊന്നത് ആരെന്ന് അന്വേഷിക്കേണ്ട കാര്യമില്ല.. അതിനാല് ഇതിനെ താങ്കള് എങ്ങനെ കൈകാര്യം ചെയ്യും എന്ന് കാണിച്ച് കൊടുക്കണം.\nഒരു മന്ത്രിയാണോ വലുത് ? നിങ്ങള് മുന്നോട്ട് വെക്കുന്ന രാഷ്ട്രീയമാണോ പ്രധാനം എന്ന് കാണിച്ചുകൊടുക്കുക.\nപറഞ്ഞാല് രാജിവെക്കാത്ത പിണറായി വിജയനെ നിങ്ങളുടെ മന്ത്രിയുടെ രാജിയിലൂടെ ഒരു പാഠം പഠിപ്പിക്കുക..\nരാജി വെക്കുക എന്നതും ഒരു രാഷ്ട്രീയമാണെന്നു…!\nരാജിയാകല് അല്ലേ കേട്ടോ… അങ്ങനെ എങ്ങാനും ചെയ്യ്താല് താങ്കളുടെ തലയാവും സ്‌കൂള് കുട്ടികള് ‘ഉപമ’ എന്ന അലങ്കാരം പഠിക്കാന് മേലില് ഉപയോഗിക്കുക…\nഒരു കഥ കഥപറയുന്നു…\nവെളിയം ഭാര്‍ഗ്ഗവനെ പാര്‍ട്ടി സെക്രട്ടറി സ്ഥാനത്തു നിന്നും മാറ്റാന് നോക്കിയപ്പോള് അദ്ദേഹം കസേരയില് നിന്നും ഇളകാന് തയ്യാര് അല്ലായിരുന്നു. അദ്ദേഹത്തിനെതിരെ ഉന്നയിക്കപ്പെട്ട കാര്യങ്ങള് രസാവഹവുമായിരുന്നു.. പറഞ്ഞ കാര്യങ്ങള് മാറ്റിപ്പറയുന്നു. ഓര്‍മ്മശക്തിയില്ല…\nഎന്തായാലും അദ്ദേഹത്തെ മാറ്റി പറഞ്ഞ കാര്യങ്ങള് മാറ്റിപ്പറയാത്ത നല്ല ഓര്‍മ്മശക്തിയുള്ള ശക്തനായ സഖാവ് ചന്ദ്രപ്പന് പാര്‍ട്ടി സെക്രട്ടറിയായി…\nപാര്‍ട്ടിയുടെ മുഖം മാറുമോ ? അതോ പാര്‍ട്ടി സെക്രട്ടറിയുടെ മുഖം മാറുമോ? എന്ന് കാത്തിരിക്കാം…\nവെളിയം സഖാവ് വീട്ടിലിരുന്നു ചിരിക്കുന്നുണ്ടാകും.. ഇവനൊക്കെ പറ്റിയ സെക്രട്ടറി ഞാന് തന്നെയെന്ന്… !


ഫേസ്‌ബുക്കിലൂടെ കുഞ്ഞിന്റെ പേര് വെളിപ്പെടുത്തി ശബരീനാഥനും ദിവ്യയും – Pravasi Corner\nഫേസ്‌ബുക്കിലൂടെ കുഞ്ഞിന്റെ പേര് വെളിപ്പെടുത്തി ശബരീനാഥനും ദിവ്യയും\nതിരുവനന്തപുരം: അരുവിക്കര എം എല് എ ശബരീനാഥനും ദിവ്യ എസ് അയ്യര് ഐ എ എസിനും പിറന്ന ആണ്‍കുഞ്ഞിന് പേര് “മൽഹാർ ദിവ്യ ശബരീനാഥൻ”.\nശബരീനാഥനാണ് കുഞ്ഞിന് പേരിട്ടതായി ഫേസ്‌ബുക്കിലൂടെ അറിയിച്ചത്. “ഭൂമിയിൽ മഴയുടെ അനുഗ്രഹം വർഷിക്കുന്ന മൽഹാർ രാഗം നമ്മൾ ഇരുവർക്കും ഏറെ പ്രിയപ്പെട്ടതാണ്. പ്രാർത്ഥനയോടെ കുഞ്ഞിനു പേരിട്ടു “മൽഹാർ ദിവ്യ ശബരീനാഥൻ”, ശബരീനാഥൻ ഫേസ്‌ബുക്കിൽ കുറിച്ചു.\nകഴിഞ്ഞ മാർച്ച് ഒൻപതിനാണ് അരുവിക്കര എംഎല്‍എയും അന്തരിച്ച കോണ്‍ഗ്രസ് നേതാവ് ജി കാര്‍ത്തികേയന്‍റെ മകനുമായ കെഎസ് ശബരീനാഥനും, തിരുവനന്തപുരം സബ് കളക്ടര് ആയിരുന്ന ഡോ. ദിവ്യ എസ് അയ്യര് ദമ്പതികള്‍ക്ക് കുഞ്ഞ് പിറന്നത്. 2017 ജൂൺ 30നായിരുന്നു ഇരുവരും വിവാഹിതരായത്.\nകുഞ്ഞു സാഹസിക പോസ്റ്റ് ഒട്ടിക്കലുകാർക്ക് കുഞ്ഞാലിക്കുട്ടിയുടെ വക സൈക്കിൾ സമ്മാനം.\nസുരേഷ് കല്ലട നേരിട്ട് ഹാജരാകണമെന്ന് മനുഷ്യാവകാശ കമ്മീഷനും.


Jayaprada wants Azam Khan banned from polls for his derogatory remark | ഞാൻ മരിച്ചാൽ നിങ്ങൾക്ക് തൃപ്തിയാകുമോ? വിവാദ പരാമർശത്തിൽ അസം ഖാന് മറുപടിയുമായി ജയപ്രദ - Malayalam Oneindia\nUpdated: Mon, Apr 15, 2019, 17:07 [IST]\nഅസം ഖാന് മറുപടിയുമായി ജയപ്രദ\nലക്നൗ: ഉത്തര്‍പ്രദേശില് ബിജെപിയുടെ താരസാന്നിധ്യമായ ജയപ്രദ രാംപൂറില് നിന്നാണ് ലോക്‌സഭയിലേക്ക് മത്സരിക്കുന്നത്. റാംപൂരില് ജയപ്രദയ്‌ക്കെതിരെ മത്സരിക്കുന്ന സമാജ് വാദി പാര്‍ട്ടിയുടെ മുതിര്‍ന്ന നേതാവ് അസം ഖാന്റെ അടിവസ്ത്ര പരാമര്‍ശം വലിയ വിവാദങ്ങള്‍ക്ക് വഴി വച്ചിരിക്കയാണ്. റാംപൂരില് തനിക്കെതിരെ മത്സരിക്കുന്ന ജയപ്രദയെ പേരെടുത്ത് പറയാതെയായിരുന്നു ഇത്തരത്തില് പരാമര്‍ശം ഉന്നയിച്ചത്. അസം ഖാന്റെ പരാമര്‍ശത്തില് വനിത കമ്മീഷന് സ്വമേധയാ കേസെടുത്തു.\nതന്റെ പരാമര്‍ശം ജയപ്രദയ്ക്ക് നേരെയാണെന്ന് തെളിയിച്ചാല് താന് തിരഞ്ഞെടുപ്പില് മത്സരിക്കില്ലെന്നും അസം ഖാന് പറഞ്ഞിരുന്നു. എന്നാല് അസം ഖാന്റെ പരാമര്‍ശത്തില് അത്ഭുതപ്പെടാനില്ലെന്നാണ് ജയപ്രദ പ്രതികരിച്ചത്. ഇത്തരത്തില് പരാമര്‍ശം ഉന്നയിച്ച അസം ഖാനെ തിരഞ്ഞെടുപ്പില് മത്സരിപ്പിക്കരുതെന്നും ജയപ്രദ പറഞ്ഞിരുന്നു. 17 വര്‍ഷമെടുത്തു ജയപ്രദയുടെ യഥാര്‍ത്ഥ മുഖം വ്യക്തമാക്കാനെന്നും എന്നാല് 17 ദിവസം കൊണ്ടു തന്നെ അവര് കാക്കി അടിവസ്ത്രമാണ് ധരിക്കുന്നതെന്നായിരുന്നു അസം ഖാന്റെ പരാമര്‍ശം. ഉത്തര്‍പ്രദേശ് മുന് മുഖ്യമന്ത്രി അഖിലേഷ് യാദവ് അടക്കമുള്ള നേതാക്കളുടെ സാന്നിധ്യത്തിലായിരുന്നു അസം ഖാന്റെ പരാമര്‍ശം.\nസമാജ്വാദി പാര്‍ട്ടി അസം ഖാനെ മത്സരിപ്പിക്കരുതെന്നും ഖാന് വിജയിച്ചാല് എന്താകും ജനാധിപത്യത്തിന്റെ അവസ്ഥയെന്നും ജയപ്രദ ചോദിക്കുന്നു. സ്ത്രീകള്‍ക്ക് സമൂഹത്തില് യാതൊരു വിലയും ഉണ്ടാകില്ലെന്നും സ്ത്രീകള് എവിടെയാണ് പോകേണ്ടതന്നും താന് മരിച്ചാല് താങ്കള്‍ക്ക് സമാധാനമാകുമോ എന്നും ജയപ്രദ ചോദിക്കുന്നു. ഇത്തരം വാക്കു കേട്ടാല് താന് രാംപൂര് വിട്ട് പോകും എന്ന് കരുതുന്നുണ്ടോ എന്നും താന് ഭയപ്പെടുമെന്ന് കരുതുന്നുവോ എന്നും ജയപ്രദ പറഞ്ഞു.\nതാന് അസം ഖാന്റെ പാര്‍ട്ടി സ്ഥാനാര്‍ത്ഥിയായിരിക്കുമ്പോളും തനിക്കെതിരെ ഇത്തരത്തില് പരാമര്‍ശം ഉന്നയിച്ചിരുന്നുവെന്നും ജയപ്രദ പറയുന്നു. താനോരു സ്ത്രിയായതിനാല് പറഞ്ഞത് വീണ്ടും ആവര്‍ത്തിക്കുന്നില്ലെന്നും ജയപ്രദ പറഞ്ഞു. മുമ്പ് തനിക്ക് അദ്ദേഹം സഹോദരതുല്യനായിരുന്നു എന്നും എന്നാല് ഇന്ന് തനിക്ക് അയാള് ആരുമല്ലെന്നും ജയപ്രദ പറയുന്നു. നിലവില് അസം ഖാനെതിരെ എഫ്‌ഐആര് രജിസ്റ്റര് ചെയ്തിരിക്കയാണ്.\nazam khan jayaprada lok sabha elections 2019 bjp samajwadi party അസം ഖാന് ജയപ്രദ ലോക്സഭ തിരഞ്ഞെടുപ്പ് 2019 uttar pradesh ബിജെപി സമാജ് വാദി പാര്‍ട്ടി ഉത്തര് പ്രദേശ്\nJayaprada wants Azam Khan banned from polls for his derogatory remark


മൂന്ന് താരങ്ങൾ ഇല്ലാതെ ബയേൺ | Fanport | Football News Malayalam\nThursday, Apr 22, 2021 01:42 AM\nHome Football മൂന്ന് താരങ്ങൾ ഇല്ലാതെ ബയേൺ\nമൂന്ന് താരങ്ങൾ ഇല്ലാതെ ബയേൺ\nOctober 29, 2018 - 7:00 PM\nനാളെ രാത്രി നടക്കുന്ന ഡി എഫ് ബി പൊകാൽ മത്സരത്തിൽ മൂന്ന് താരങ്ങൾ ബയേണിനൊപ്പം ഉണ്ടാകില്ല. നാളെ റോഡിംഗ് ഹോസനെയാണ് ബയേൺ നേരിടുന്നത്. ഫോമിലേക്ക് തിരികെ വരുന്ന ബയേൺ നാളെ എളുപ്പം ജയിക്കാം എന്ന പ്രതീക്ഷയിലാണ്. ഹാമസ് റോഡ്രിഗസ്, ബോട്ടിങ്, ഉൾറേച് എന്നിവർ ആണ് നാളെ ബയേൺ നിരയിൽ ഇല്ലാ എന്ന് ഉറപ്പായത്. ബോട്ടങ്ങും റോഡ്രിഗസും പരിക്ക് കാരണം ആണ് കളിക്കാത്തത്.\nഗോൾകീപ്പർ ഉൾറേച് കുടുംബപരമായ കാരണങ്ങളാലാണ് നാളെ ഇല്ലാത്തത്. സീസണിലെ മോശം തുടക്കത്തിനു ശേഷം അവസാന മൂന്ന് മത്സരങ്ങളും വിജയിച്ച് തങ്ങളുടെ മികവിലേക്ക് ബയേൺ എത്തിയിട്ടുണ്ട് ഇപ്പോൾ. ഡി എഫ് ബി പൊകാലിന്റെ ആദ്യ റൗണ്ടിൽ ഡ്രോച്ടേർസനെ ബയേൺ ആയിരുന്നു ബയേൺ പരാജയപ്പെടുത്തിയിരുന്നത്.\nPrevious articleഅനസും സഹലും ആദ്യ ഇലവനിൽ ഇല്ല, കേരള ബ്ലാസ്റ്റേഴ്സ് ലൈനപ്പ് അറിയാം\nNext articleതാൻ എക്കാലത്തെയും മികച്ച ഫുട്ബോളറിൽ ഒരാൾ എന്ന് റൊണാൾഡോ


മഴയെപേടിച്ച് കലക്ടര് സ്‌കൂളുകള്‍ക്ക് അവധി പ്രഖ്യാപിച്ചതോടെ 'മഴ പോയി' | Malappuram Local News about rain - Malayalam Oneindia\nമഴയെപേടിച്ച് കലക്ടര് സ്‌കൂളുകള്‍ക്ക് അവധി പ്രഖ്യാപിച്ചതോടെ 'മഴ പോയി'\nUpdated: Thu, Jul 12, 2018, 13:10 [IST]\nമലപ്പുറം: ശക്തമായ മഴയെ തുടര്‍ന്നാണ് ഇന്ന് മലപ്പുറം ജില്ലയിലെ മുഴുവന് വിദ്യാലയങ്ങള്‍ക്കും ഇന്നലെ മലപ്പുറം ജില്ലാ കലക്ടര് അവധി പ്രഖ്യാപിച്ചത്. നിലക്കാത്ത മഴയെ തുടര്‍ന്ന് കലക്ടര്‍ക്ക് വിവിധ കേന്ദ്രങ്ങളില്‍നിന്നാണ് സ്‌കൂള് അവധി പ്രഖ്യാപനമുണ്ടേയെന്ന് ചോദിച്ച് ഫോണ്‍കോളജുകള് വന്നത്. തുടര്‍ന്ന് ഉദ്യോഗസ്ഥരുമായി ചര്‍ച്ച നടത്തിയ ശേഷമാണ് കഴിഞ്ഞ ദിവസം വൈകിട്ടോടെ ജില്ലയിലെ സ്‌കൂളുകള്‍ക്ക് ഇന്ന് അവധി പ്രഖ്യാപിച്ചത്.\nഎന്നാല് കലക്ടര് അവധി പ്രഖ്യാപിച്ചതോടെ മഴയും പോയി. ഇന്ന് കാര്യമായ മഴയൊന്നും ഇതുവരെ ജില്ലയില് റിപ്പോര്‍ട്ട് ചെയ്യപ്പെട്ടിട്ടില്ല. എന്നാല് കാലവര്‍ഷം കനത്തതോടെ ആശങ്കയിലാണ് ഏറനാട് താലൂക്ക്. വെള്ളപ്പൊക്ക ഭീഷണിക്കു പുറമെ ഉരുള്‍പൊട്ടല് സാധ്യതയും ഇവിടെ സജീവമാണ്. ദുരന്ത സാധ്യതകള് മുന്‍നിര്‍ത്തി താലൂക്കില് അതീവ ജാഗ്രത പ്രഖ്യാപിച്ചതായി തഹസില്‍ദാര് പി സുരേഷ് അറിയിച്ചു.\nകഴിഞ്ഞ രണ്ടു ദിവസമായി തുടരുന്ന മഴയില് വെള്ളപ്പൊക്കത്തിനും മണ്ണിടിച്ചിലിനും സാധ്യത വളരെയേറെയാണ്. മണ്ണിടിച്ചിലുണ്ടായതിനെ തുടര്‍ന്ന് എടവണ്ണയിലെ കുണ്ടുതോട് എരഞ്ഞിക്കോട് ചളിരിങ്ങല് കുണ്ടിലാടി മറിയുമ്മയെ ബന്ധുവീട്ടിലേക്ക് മാറ്റിപ്പാര്‍പ്പിച്ചു. എളങ്കൂര് മൈലൂത്ത് അങ്ങാടിയില് കുറ്റിപ്പുളിയന് നാരായണന്റെ വീട് ഭാഗികമായി തകര്‍ന്നു.\nകഴിഞ്ഞ മാസമുണ്ടായ കാലവര്‍ഷ കെടുതികള് കണക്കിലെടുത്ത് അതീവ ജാഗ്രത നിര്‍ദ്ദേശം താലൂക്കിലെ ബന്ധപ്പെട്ട ഉദ്യോഗസ്ഥര്‍ക്ക് നല്‍കിയിട്ടുണ്ട്. കിഴക്കെ ചാത്തല്ലൂരിനും പടിഞ്ഞാറെ ചാത്തല്ലൂരിനും ഇടയില് ചോലാറ കോളനിയില് അഞ്ചു കുടുംബങ്ങളെ മാറ്റിപാര്‍പ്പിക്കാന് തീരുമാനിച്ചു. ഇതിനായി ചോലാറ കോളനിയിലെ അംഗനവാടികള് സജ്ജമാക്കിയിട്ടുണ്ട്. മഴ ശക്തി കുറയും വരെ അംഗനവാടികള്‍ക്ക് അവധി നല്‍കിയിട്ടുണ്ട്.\nആദിവാസികളുടെ വീടിനു മുകള് ഭാഗത്തായി ഭീമന് പാറ ഭീഷണിയുയര്‍ത്തുന്നതായി അധികൃതരുടെ ശ്രദ്ധയില്‍പെട്ടിട്ടുണ്ട്. പാറ നീക്കം ചെയ്യുന്ന പക്ഷം സമീപത്തെ രണ്ടു വീടുകള് തകര്‍ന്നേക്കും. ഇക്കാര്യം പരിശോധിക്കുന്നതിനായി റവന്യൂ അധികൃതരെ ചുമതലപ്പെടുത്തി. മുകളില് നിന്ന് മഴയുടെ കുത്തിയൊലിപ്പ് കാരണം കോളനിയിലേക്കുള്ള റോഡുകള് നിശ്ശേഷം തകര്‍ന്നിട്ടുണ്ട്.\nശാസ്ത്രീയമായ അഴുക്കുചാലുകളുടെ അഭാവവും നീര്‍ച്ചാലുകളുടെ സ്വാഭാവികത തടസ്സപ്പെടുന്നതും കാലവര്‍ഷ കെടുതികള്‍ക്ക് കാരണമാവുമെന്ന് വിദഗ്ധ സംഘം കണ്ടെത്തിയിരുന്നു. നിലവിലെ സാഹചര്യത്തില് ജനങ്ങളും ജാഗ്രത പാലിക്കണമെന്ന് റവന്യൂ വകുപ്പും ദുരന്ത നിവാരണ സമിതിയും മുന്നറിയിപ്പു നല്‍കി. താലൂക്കില് സഹായ ഡെസ്‌ക്കും പ്രവര്‍ത്തനം തുടങ്ങിയിട്ടുണ്ട്. ഫോണ്: 0483 2766121\nഅതേസമയം പുഴയോരത്ത് സ്ഥിതി ചെയ്തിരുന്ന പന കടപുഴകി പുഴയില് വീണ് തൂക്കുപാലത്തിന് ഭീഷണിയായി. അരീക്കോട് ഊര്‍ങ്ങാട്ടിരി മൈത്രയിലെ ആതാടി തൂക്കുപാലത്തിലാണ് മരം വന്നടിഞ്ഞത്. മഴ തിമിര്‍ത്തു പെയ്തതോടെ ചാലിയാര് പുഴ കരകവിഞ്ഞൊഴുകുകയും മരം പാലത്തില് ഇടിച്ച് നില്‍ക്കുകയുമായിരുന്നു. ഇതോടെ പാലത്തിലൂടെയുള്ള യാത്ര തടസ്സപ്പെടുത്തിയിരിക്കയാണ്.\nമരം നീക്കം ചെയ്യുന്നതിനും കാല്‍നടയാത്ര സുഗമമാക്കുന്നതിനുമായി ഊര്‍ങ്ങാട്ടിരി വില്ലേജ് അധികൃതരും അരീക്കോട് പൊലീസും അഗ്നിശമന സേനാ വിഭാഗത്തിന്റെ സഹായം തേടിയിരിക്കയാണ്. മലയിടിച്ചില് ഭീഷണി നേരിടുന്ന അരീക്കോട്, എടവണ്ണ പ്രദേശങ്ങളിലെ കരിങ്കല് ക്വാറികള് പ്രവര്‍ത്തനം താത്ക്കാലികമായി നിര്‍ത്തിവെക്കണമെന്ന് ഏറനാട് താലൂക്ക് തഹസീല്‍ദാര് ക്വാറി ഉടമകള്‍ക്ക് നോട്ടീസ് നല്‍കിയിട്ടുണ്ട്.\nഇന്നലെയുണ്ടായ ശക്തമായ മഴയെ തുടര്‍ന്ന് എടക്കരയില് തോടും റോഡും ഒന്നായപ്പോള്.\nmalappuram മലപ്പുറം rain മഴ\nMalappuram Local News about rain


ഭക്ഷണ ലോകത്തെ വ്യാജന്മാർ; ഫുഡീസ് ജാഗ്രതൈ\nപ്രകൃതിദത്തമായ പഴങ്ങളുടേയും പച്ചക്കറികളുടേയും കാലം കഴിഞ്ഞു. ഇപ്പോഴെല്ലാം വിഷാംശം നിറഞ്ഞതും, മായം ചേർന്നതുമായ ഭക്ഷ്യ വസ്തുക്കളാണ്. അതുകൊണ്ട് തന്നെ ജനങ്ങളിൽ മായം ചേർന്ന ഭക്ഷണത്തെ കുറിച്ച് അവബോധം ‘ജനിപ്പിക്കാൻ’ പലപ്പോഴും സോഷ്യൽ മീഡിയ പോജുകളിൽ ‘ഹെൽത്ത് ഫാക്ട്‌സ്’ ‘ഫുഡ് ഫാക്ട്‌സ്’ എന്നിവ പ്രത്യക്ഷപ്പെടാറുണ്ട്. എന്നാൽ ഇവ എത്രമാത്രം സത്യമാണെന്ന് ചിന്തിച്ചിട്ടുണ്ടോ ?\nന്യൂട്ടെല്ല ക്യാൻസറിന് കാരണമാകുമെന്ന് ഏറെ നാൾ വ്യാജ പ്രചരണം നടത്തിവന്നിരുന്നു. വ്യാജ പ്രചരണം ന്യൂട്ടെല്ലയുടെ വിപണിയെ തന്നെ ബാധിച്ചു. അതുപോലെ തന്നെ നിരവധി മറ്റ് ഭക്ഷണ പദാർത്ഥങ്ങളും ബ്രാൻഡുകളും ഇത്തരം വ്യാജ പ്രചരണങ്ങൾക്ക് ഇരകളായിട്ടുണ്ട്.\nRead Also : നല്ല മൊരിഞ്ഞ ചിലന്തി, വറുത്ത എലി, വേവിക്കാത്ത നീരാളി. ഞെട്ടണ്ട, മെനു തന്നെ!!\nഒരു കാലത്ത് ഫ്രൂട്ടിയിൽ എയ്ഡ്‌സ് രോഗിയുടെ രക്ത് വീണിട്ടുണ്ടെന്നും ഫ്രൂട്ടി ആരും ഉപയോഗിക്കരുതെന്നുമുള്ള തരത്തിൽ വ്യാപക പ്രചരണം നടന്നിരുന്നു. അതുപോലെ തന്നെ മക്ക്‌ഡോണൾഡ്‌സിലെ ബർഗറിൽ ഉപയോഗിക്കുന്ന മയോണൈസിന്റെ പേരിലും കള്ള വാർത്തകൾ പ്രചരിച്ചിരുന്നു.\nഇത്തരത്തിലുള്ള വ്യാജ വാർത്തകൾ പ്രചരിക്കും മുമ്പ് മുഖ്യധാരാ മാധ്യമങ്ങൾ ഇത്തരത്തിലൊരു വാർത്ത് റിപ്പോർട്ട് ചെയ്തിട്ടുണ്ടോ എന്ന് നോക്കുക. അത്തരത്തിലൊരു കാര്യം നടന്നിട്ടുണ്ടെങ്കിൽ മാധ്യമങ്ങൾ അത് അറിയുമെന്നും വാർത്തയാക്കുമെന്നും ചിന്തിക്കുക. വ്യാജ വാർത്തകൾ പങ്കുവെച്ച് സ്വയം അപഹാസ്യരാവാതിരിക്കുക.\nRead more on: filthy food | food | wierd foods\nഓരോ മിനിട്ടിലും 22 ബിരിയാണികൾ; ഏറ്റവും വലിയ തുകയ്ക്കുള്ള ഓർഡർ2ലക്ഷം രൂപയുടേത്: സൊമാറ്റോയുടെ 2020 ഇങ്ങനെ\nവിമാനങ്ങളിൽ ഇനി ഭക്ഷണം വിളമ്പാം


Traders protest: Cabinet to meeting today\nവ്യാപാരികളുടെ പ്രതിഷേധം;സ്ഥിതിഗതികൾ വിലയിരുത്താൻ മന്ത്രിസഭാ യോഗം ഇന്ന് ചേരും\nതിരുവനന്തപുരം: കോവിഡ് നിയന്ത്രണങ്ങൾക്കെതിരെ വ്യാപാരികളിൽ നിന്നുൾപ്പെടെ പ്രതിഷേധം ശക്തമാകുന്നതിനിടെ സാഹചര്യം വിലയിരുത്താൻ മന്ത്രിസഭാ യോഗം ഇന്ന് ചേരും. പെരുന്നാൾ പരിഗണിച്ച് ഇളവുകൾ കൂടുതൽ വേണമെന്ന ആവശ്യം ശക്തമാണ്. വ്യാപാരികളുമായി മുഖ്യമന്ത്രി നാളെ നേരിട്ട് ചർച്ച നടത്തുന്നുണ്ട്.\nഅതേസമയം ചര്‍ച്ച നടത്താമെന്ന് മുഖ്യമന്ത്രി അറിയിച്ചതിനെ തുടര്‍ന്ന് ഇന്ന് മുതല് കടകള് തുറന്നുപ്രവര്‍ത്തിക്കാനുള്ള തീരുമാനത്തില് നിന്ന് വ്യാപാരി വ്യവസായി ഏകോപന സമിതി താല്‍ക്കാലികമായി പിന്‍മാറി. വെള്ളിയാഴ്ച ചർച്ച നടത്താമെന്നാണ് മുഖ്യമന്ത്രി അറിയിച്ചിട്ടുള്ളത്. ഈയൊരു സാഹചര്യത്തിൽ ചർച്ച നടക്കുന്നതുവരെ സമരത്തിൽനിന്ന് പിന്മാറാണ് സമിതിയുടെ തീരുമാനം.\nകഴിഞ്ഞ ദിസവം കോഴിക്കോട് മിഠായിത്തെരുവിൽ കടകൾ തുറക്കാൻ വ്യാപാരികൾ ശ്രമിച്ചത് വലിയ തോതിൽ സംഘർഷത്തിൽ കലാശിച്ചിരുന്നു. ഇതിന്റെ തുടർച്ചയായി സംസ്ഥാനത്തുടനീളം കടകൾ തുറക്കാനായിരുന്നു നീക്കം. എന്നാൽ, ഇത് കൂടുതൽ സംഘർഷത്തിലേക്കു നീങ്ങും. വ്യാപാരികളും പൊലീസും തമ്മിലുള്ള ഏറ്റുമുട്ടലിലേക്ക് മാറുമെന്നും വിലയിരുത്തിയതിന്റെ അടിസ്ഥാനത്തിലായിരിക്കണം സർക്കാർ ചർച്ചയ്ക്ക് സന്നദ്ധത അറിയിച്ചതെന്നാണ് കരുതുന്നത്.


വിളിയുടെ 8 പ്രവൃത്തികൾ – 2മത്സ്യം\nഹോം / ബൈബിള് / അപ്പസ്തോലന്മാരുടെ / വിളിയുടെ 8 പ്രവൃത്തികൾ\n8:1 ആ കാലത്തു, അവിടെ യെരൂശലേമിൽ സഭ ഒരു വലിയ ഉപദ്രവം സംഭവിച്ചു. എല്ലാവരും യെഹുദ്യ ശമര്യ ദേശങ്ങളിൽ ചിതറിപ്പോയി, അപ്പൊസ്തലന്മാർ ഒഴികെ.\n8:2 എന്നാൽ ഭക്തിയുള്ള പുരുഷന്മാർ സ്റ്റീഫൻ ശവസംസ്കാരം ഏർപ്പാട്, അവന്റെ മേൽ അവർ ഒരു വലിയ വിലാപം കഴിച്ചു.\n8:3 അപ്പോൾ ശൌൽ വീടുകൾ മുഴുവൻ നൽകിക്കൊണ്ട് പ്രശ്നം സഭ ശൂന്യമാക്കി മുട്ടയിടുന്ന ചെയ്തു, പുരുഷന്മാരെയും സ്ത്രീകളെയും അകലെ വലിച്ചോ, തടവിൽ അവരെ പ്രവർത്തിക്കാതിരിക്കാൻ.\n8:4 അതുകൊണ്ടു, പിരിച്ചയച്ചു ലഭിച്ച ആ ചുറ്റും സഞ്ചരിച്ചിരുന്ന, ദൈവവചനം സുവിശേഷം.\n8:5 ഇപ്പോൾ ഫിലിപ്പ്, ഒരു ശമര്യസ്ത്രീ നഗരത്തിലേക്കു ഇറങ്ങുകയും, അവരോടു ക്രിസ്തുവിനെ പ്രസംഗിച്ചു.\n8:6 പുരുഷാരം ഉറ്റു കേൾക്കുന്നത് ആൻഡ് ഫിലിപ്പ് പറഞ്ഞു ഏറ്റു സ്ഥലത്തു ഏകമനസ്സോടെ ചെയ്തു, അവർ അവൻ കഴിക്കും അടയാളങ്ങളും നോക്കിക്കൊണ്ടിരുന്നു.\n8:7 അവരിൽ പലരും അശുദ്ധാത്മാക്കൾ ബാധിച്ച, ഒപ്പം, ഉറക്കെ നിലവിളിച്ചു, ഈ അവരെ വിട്ടു.\n8:8 പക്ഷവാതക്കാർ മുടന്തരും പല സൌഖ്യം.\n8:9 അതുകൊണ്ടു, ആ പട്ടണത്തിൽ വളരെ സന്തോഷം ഉണ്ടായി. ശിമോൻ എന്ന ഒരു പുരുഷൻ ഉണ്ടായിരുന്നു, പണ്ടു ആ പട്ടണത്തിൽ ഒരു ജാലവിദ്യക്കാരൻ ഉണ്ടായ, ശമര്യ ജാതിയെ നശിപ്പിച്ചതിന്, താൻ വലിയ ആരെങ്കിലും അവകാശപ്പെടുന്ന.\n8:10 കേൾക്കുകയും തന്നെ എല്ലാവർക്കും, കുറഞ്ഞത് നിന്ന് പോലും ആബാലവൃദ്ധം, താൻ പറയുന്നതു: "ഇവിടെ ദൈവത്തിന്റെ ശക്തിയാണ്, വലിയ വിളിക്കുന്നു. "\n8:11 അവർ കാരണം അവനോടു ഉച്ചവരെ, കുറേ നാളത്തേക്ക്, തന്റെ ജാലവിദ്യകൊണ്ട് അവരെ വഞ്ചിച്ചു.\n8:12 എന്നാൽ, അവർ ഫിലിപ്പ് വിശ്വസിച്ചു ഒരിക്കൽ, ആർ ദൈവരാജ്യം സുവിശേഷം ചെയ്തു, പുരുഷന്മാരും സ്ത്രീകളും യേശുക്രിസ്തുവിന്റെ നാമത്തിൽ സ്നാനം ഏറ്റു.\n8:13 ശിമോൻ താനും വിശ്വസിക്കുകയും, സ്നാനം ശേഷം, അവൻ ഫിലിപ്പ് ഉറച്ചു. ഇപ്പോൾ, കൂടാതെ വലിയ അടയാളങ്ങളും അത്ഭുതങ്ങളും പ്രവർത്തിച്ചു ഏലക്കുന്നതു കണ്ടിട്ടു, അവൻ ഭ്രമിച്ചു സ്തംഭിച്ചുപോകും ആയിരുന്നു.\n8:14 അനന്തരം യെരൂശലേമിലുള്ള അപ്പൊസ്തലന്മാർ, ശമര്യർ ദൈവവചനം കൈക്കൊണ്ടു എന്നു കേട്ടപ്പോൾ, അവർ അവരുടെ പത്രൊസിനെയും യോഹന്നാനെയും അയച്ചു.\n8:15 അവർ എത്തിയപ്പോൾ, അവർ അവർക്കു വേണ്ടി പ്രാർത്ഥിച്ചു, അവർ പരിശുദ്ധാത്മാവു ലഭിക്കേണ്ടതിന്നു അങ്ങനെ.\n8:16 അവൻ തങ്ങളുടെ ഇടയിൽ ഏതെങ്കിലും വന്നിരുന്നില്ല, അവർ കർത്താവായ യേശുവിന്റെ നാമത്തിൽ സ്നാനം ഏറ്റു ശേഷം.\n8:17 അവർ അവരുടെ മേൽ കൈവെച്ചു, അവർ പരിശുദ്ധാത്മാവു ലഭിച്ചു.\n8:18 എന്നാൽ ശിമോൻ എന്നു കണ്ട, അപ്പൊസ്തലന്മാരുടെ കയ്യാൽ അടിച്ചേൽപ്പിച്ചതിലൂടെ, പരിശുദ്ധാത്മാവ് ലഭിച്ചു, അവർക്കു പണം വാഗ്ദാനം,\n8:19 എന്നു, "എന്നെ ഈ അധികാരം നൽകുക, അങ്ങനെ ഞാൻ എന്റെ കൈ വെച്ചാൽ ആരുടെ മേൽ ആ, അവൻ പരിശുദ്ധാത്മാവിനെ ലഭിച്ചേക്കാം. "എന്നാൽ പത്രൊസ് പറഞ്ഞു:\n8:20 "നിങ്ങളുടെ പണം നാശത്തിലേക്കു നിങ്ങളെ ഇരിക്കുന്നു, നിങ്ങൾ ദൈവത്തിന്റെ ദാനം പണം കൈവശമാക്കുവാനുണ്ടു തക്കവണ്ണം തോന്നി ചെയ്തിരിക്കുന്നു.\n8:21 ഈ കാര്യത്തിൽ നിങ്ങൾക്ക് ഭാഗമായി അല്ലെങ്കിൽ സ്ഥലമില്ല. നിങ്ങളുടെ ഹൃദയം ദൈവ സന്നിധിയിൽ നേരുള്ളതല്ല.\n8:22 അതുകൊണ്ട്, ഈ നബി, നിങ്ങളുടെ ദുഷ്ടത, ദൈവം യാചിക്കുന്നു, അങ്ങനെ നിന്റെ ഹൃദയത്തിലെ ഈ പദ്ധതി നിങ്ങളെ ക്ഷമിക്കും വേണ്ടി.\n8:23 ഞാൻ കൈപ്പുള്ള പകയിലും നീതികേടു ബോണ്ട് ആയിരിക്കും നിങ്ങളെ അറിഞ്ഞു. "\n8:24 ശിമോൻ എന്നു പ്രതികരിച്ചത്, "കർത്താവേ എനിക്കുവേണ്ടി പ്രാർത്ഥിപ്പിൻ, നിനക്ക് ഈ കാര്യത്തില് ഒന്നും എനിക്കു ഭവിക്കാതിരിപ്പാൻ വേണ്ടി. "\n8:25 തീർച്ചയായും, സാക്ഷ്യം കർത്താവിന്റെ വചനം സംസാരിക്കാതെ ശേഷം, അവർ യെരൂശലേമിൽ മടങ്ങിവന്നു, അവർ പല ശമര്യരും പ്രദേശങ്ങളിൽ സുവിശേഷം.\n8:26 ഇപ്പോൾ കർത്താവിന്റെ ദൂതൻ ഫിലിപ്പൊസിനോടു സംസാരിച്ചു, എന്നു, "എഴുന്നേറ്റു തെക്കോട്ടു പോയി, കയറി ഗാസ യെരൂശലേമിൽ നിന്ന് ഇറങ്ങുന്നതും വഴി വരെ, ഒരു മരുഭൂമി അവിടെ. "\n8:27 എഴുന്നേറ്റു, അവൻ പോയി. ഇതാ, ഒരു എത്യോപ്യൻ മനുഷ്യൻ, ഒരു ഷണ്ഡൻ, ഐത്യോപ്യാ ശക്തമായ, എന്ന രാജ്ഞി, എല്ലാ തന്റെ ഭണ്ഡാരങ്ങളിൽ മീതെ ആയിരുന്നു, ആരാധന യെരൂശലേമിൽ എത്തിയപ്പോൾ.\n8:28 എന്നാൽ തിരിച്ചു, അവൻ രഥത്തിൽ ഇരിക്കുന്നതും യെശയ്യാപ്രവാചകനും വായിച്ചു ചെയ്തു.\n8:29 അപ്പോൾ ആത്മാവു ഫിലിപ്പൊസിനോടു:, "അടുത്തു ഊരി തേരിനോടു ചേരാൻ."\n8:30 ഫിലിപ്പൊസ്, മാറിയിട്ട്, അവനെ യെശയ്യാപ്രവാചകൻറെ വായിച്ചു കേട്ടു, അവൻ പറഞ്ഞു, "നിങ്ങൾ വായിക്കുന്നതു എന്താണെന്ന് നിങ്ങൾ കരുതുന്നുണ്ടോ?"\n8:31 പിന്നെ അവൻ പറഞ്ഞു, "എന്നാൽ ഞാൻ എങ്ങനെ കഴിയും, ആരെങ്കിലും എന്നെ അവതരിപ്പിച്ചിരിക്കുന്നു ചെയ്തില്ലെങ്കിൽ?"അവൻ കയറുന്നു തന്നോടുകൂടെ ഇരിക്കേണം ഫിലിപ്പൊസിനെ.\n8:32 ഇപ്പോൾ അവൻ വായിച്ച വേദഗ്രന്ഥമായിരുന്നു സ്ഥലം ഇതായിരുന്നു: "ആടിനെപ്പോലെ കൊല്ലുവാൻ നടത്തി. എന്നാൽ കത്രിക്കുന്നവന്റെ മുമ്പിൽ മിണ്ടാതെ കുഞ്ഞാടിനെപ്പോലെ, അങ്ങനെ അവൻ വായ് തുറന്നു.\n8:33 അവൻ താഴ്മയോടെ തന്റെ വിധി സഹിച്ചു. തന്റെ തലമുറയിലെ ആർ എങ്ങനെ തന്റെ ജീവൻ ഭൂമിയിൽ നിന്ന് എടുത്തു ചെയ്തു വിവരിക്കുക ചെയ്യും?"\n8:34 അതിനു മുന്പ് ഫിലിപ്പ് പ്രതികരിച്ചത്, എന്നു: "ഞാൻ യാചിക്കുന്നു, ആരെക്കുറിച്ചു ആണ് പ്രവാചകൻ ഇത് പറയുന്നു? അവനെപ്പറ്റി, മറ്റാരെങ്കിലും അല്ലെങ്കിൽ ആരോടെങ്കിലും?"\n8:35 ഫിലിപ്പൊസ്, ആധാരമാക്കി ഈ തിരുവെഴുത്തു ആധാരമാക്കി, യേശു സുവിശേഷം.\n8:36 അവർ ഇങ്ങനെ ചെയ്തു?, അവർ ഒരു വെള്ളം എത്തി. ഷണ്ഡൻ: "വെള്ളം ഇല്ല. എന്താണ് സ്നാനം എന്നെ തടയും?"\n8:37 ഫിലിപ്പൊസ് പറഞ്ഞു, "പൂർണ ഹൃദയത്തോടെ വിശ്വസിക്കുന്നു എങ്കിൽ, ആകാം. "അവൻ പറഞ്ഞു പ്രതികരിച്ചത്, "ഞാൻ ദൈവപുത്രൻ യേശു ക്രിസ്തു എന്നു വിശ്വസിക്കുന്നു."\n8:38 അവൻ തേർ ഉത്തരവിട്ടു. എന്നാൽ ഫിലിപ്പോസും ഷണ്ഡനും വെള്ളത്തിൽ ഇറങ്ങി. അവൻ അവനെ സ്നാനം.\n8:39 അവർ വെള്ളത്തിൽ നിന്നു ശേഷം, കർത്താവിന്റെ ആത്മാവു ഫിലിപ്പൊസിനെ എടുത്തു, ഷണ്ഡൻ ഇനി അവനെ കണ്ടില്ല. പിന്നെ അവൻ തന്റെ വഴിക്കു പോയി, സന്തോഷിക്കുന്നവർ.\n8:40 ഫിലിപ്പോസോ അസ്തോദിൽ കണ്ടെത്തി. എന്നാൽ തുടരാന്, അവൻ എല്ലാ പട്ടണങ്ങളിലും സുവിശേഷം, കൈസര്യയിൽ എത്തി വരെ.


|25 May 2020 6:38 AM GMT\nരാജ്യത്തെ ആദ്യ കോര്‍പ്പറേറ്റ് കടപ്പത്ര എക്സ്ചേഞ്ച് ട്രേഡഡ് ഫണ്ട് ആയ ഭാരത് ബോണ്ട് ഇ.ടി.എഫിന്റെ രണ്ടാം പതിപ്പ് ജൂലൈയില് അവതരിപ്പിക്കും. അഞ്ചു വര്‍ഷം, 11 വര്‍ഷം എന്നിങ്ങനെ മെച്യൂരിറ്റി കാലാവധിയുള്ള ബോണ്ടുകളിലൂടെ 14,000 കോടി രൂപ സമാഹരിക്കുകയാണ് കേന്ദ്ര സര്‍ക്കാരിന്റെ ലക്ഷ്യം.\nപ്രാഥമികമായി 3,000 കോടി രൂപ സമാഹരിക്കും. പിന്നീട് 'ഗ്രീന് ഷൂ' ഓപ്ഷനിലൂടെ 11,000 കോടി രൂപയും ലക്ഷ്യമിടുന്നു.ഉയര്‍ന്ന ഡിമാന്‍ഡ് ഉണ്ടെങ്കില് കൂടുതല് കടപ്പത്രങ്ങളിറക്കി, അധിക സമാഹരണം നടത്താന് അനുവദിക്കുന്ന ഓപ്ഷനാണിത്. പൊതുമേഖലാ സ്ഥാപനങ്ങളിലെ 'എ.എ.എ' റേറ്റിംഗുള്ള കടപ്പത്രങ്ങളാണ് രണ്ടാം പതിപ്പിലും ലഭ്യമാക്കുക. അഞ്ചു വര്‍ഷ കാലാവധിയുള്ള ബോണ്ടുകളുടെ മെച്യൂരിറ്റി കാലാവധി 2025 ഏപ്രിലും 10-വര്‍ഷ ബോണ്ടിന്റേത് 2031 ഏപ്രിലും ആയിരിക്കും.\nഡിമാറ്റ് അക്കൗണ്ട് ഇല്ലാത്തവര്‍ക്കായി, ഇതേ മെച്യൂരിറ്റി കാലയളവുകളുള്ള ബോണ്ടുകളുമായി ഭാരത് ബോണ്ട് ഫണ്ട്സ് ഓഫ് ഫണ്ട്സ് (എഫ്.ഒ.എഫ്) പദ്ധതിയും അവതരിപ്പിക്കുമെന്ന് ഭാരത് ബോണ്ടിന്റെ മാനേജ്മെന്റ് ചുമതലയുള്ള ഈഡല്‍വീസ് അസറ്റ് മാനേജ്മെന്റ്‌സ് അറിയച്ചിട്ടുണ്ട്. സ്റ്റോക്ക്, ബോണ്ട്, കമോഡിറ്റി തുടങ്ങിയ ആസ്തികളില് നിക്ഷേപം നടത്തുന്ന ധനകാര്യ ഉപകരണമാണ് എക്സ്‌ചേഞ്ച് ട്രേഡഡ് ഫണ്ട് ( ഇടിഎഫ്). ഏതെങ്കിലും ആസ്തിയെ അടിസ്ഥാനമാക്കിയാണ് ഇടിഎഫിന് രൂപം നല്‍കുന്നത്. ഈ ആസ്തിയുടെ വിലനീക്കമാണ് ഇടിഎഫിന്റെ വിലയെ സ്വാധീനിക്കുന്നത്. ഇത് ഓഹരി പോലെ സ്റ്റോക് എക്സ്ചേഞ്ചില് ലിസ്റ്റ് ചെയ്യുകയും കൈമാറ്റം ചെയ്യപ്പെടുകയും ചെയ്യുന്നു. ഇഷ്യുവിനുശേഷം ഇടിഎഫ് യൂണിറ്റുകള് എക്സ്ചേഞ്ചില്‍നിന്നു വാങ്ങുകയും വില്‍ക്കുകയും ചെയ്യാം.\nകഴിഞ്ഞ ജനുവരിയിലാണ് ഭാരത് ബോണ്ട് ഇ.ടി.എഫിന്റെ ഒന്നാം പതിപ്പ് കേന്ദ്ര സര്‍ക്കാര് അവതരിപ്പിച്ചത്. 7,000 കോടി രൂപ നേടുകയായിരുന്നു ലക്ഷ്യമെങ്കിലും 12,000 കോടി രൂപ ലഭിച്ചു. 2023ല് കാലാവധി അവസാനിക്കുന്ന മൂന്നു വര്‍ഷ മെച്യൂരിറ്റിയും 2030ല് കാലാവധി തീരുന്ന 10 വര്‍ഷ മെച്യൂരിറ്റിയുമുള്ള കാലയളവുകളാണ് ഈ ബോണ്ടിനുള്ളത്. ആയിരം രൂപയായിരുന്നു കുറഞ്ഞ നിക്ഷേപ തുക. ആദ്യ പതിപ്പില് നിഫ്റ്റി ഭാരത് ബോണ്ട് ഇന്‍ഡക്സ് - ഏപ്രില് 2023 പ്രകാരമുള്ള ഇ.ടി.എഫിന് 6.69 ശതമാനവും ഏപ്രില് 2030 പ്രകാരമുള്ള ഇ.ടി.എഫിന് 7.58 ശതമാനവും യീല്‍ഡ് (കടപ്പത്രങ്ങളിന്മേല് നിക്ഷേപകന് ലഭിക്കുന്ന നേട്ടം) ആയിരുന്നു വാഗ്ദാനം.\nസാധാരണക്കാരെ കടപ്പത്ര വിപണിയിലേക്ക് ആകര്‍ഷിക്കുകയും പൊതുമേഖലാ സ്ഥാപനങ്ങള്‍ക്ക് ബാങ്ക് വായ്പയ്ക്ക് പുറമേ മൂലധനം കണ്ടെത്താന് പുത്തന് വഴി ഒരുക്കുകയും ലക്ഷ്യമിട്ടാണ് കേന്ദ്രം ഭാരത് ബോണ്ട് ഇ.ടി.എഫിന് രൂപം നല്‍കിയത്. കടപ്പത്രം ഇഷ്യു ചെയ്യുന്ന പൊതുമേഖല കമ്പനികളുടെ ഒരു ഇന്‍ഡെക്‌സ് എന്‍എസ് ഇ തയാറാക്കിയിട്ടുണ്ട്. ഈ ഇന്‍ഡെക്സില് ഉള്‍പ്പെട്ട കമ്പനികളുടെ ബോണ്ടുകളിലാണ് ഭാരത് ബോണ്ട് ഇടിഎഫ് നിക്ഷേപിക്കുന്നത്. ഏതെങ്കിലും കമ്പനി ഈ സൂചികയില് നിന്ന് പുറത്തുപോയാല് അതിലെ നിക്ഷേപം ഇടിഎഫ് വിറ്റൊഴിയണമെന്ന നിബന്ധനയുണ്ട്.\nഇഷ്യു സമയത്ത് മുഖവിലയില് നിക്ഷേപകന് നിക്ഷേപം നടത്താം. പിന്നീട് സ്റ്റോക് എക്സ്ചേഞ്ചില് കൈമാറ്റം ചെയ്യപ്പെടുന്ന വിലയില് ഇടിഎഫ് വാങ്ങുകയും വില്‍ക്കുകയും ചെയ്യാം.ഭാരത് ബോണ്ട് ഇ.ടി.എഫിന്റെ ഒന്നാം പതിപ്പ് മുഖവില 1000 രൂപയായിരുന്നു. മച്യൂരിറ്റി സമയത്ത് ഉടമകള്‍ക്ക് നിക്ഷേപത്തുകയും റിട്ടേണും ലഭിക്കും. സ്റ്റോക് എക്‌സ്ചേഞ്ചില് ലിസ്റ്റ് ചെയ്തിട്ടുള്ളതിനാല് എപ്പോള് വേണമെങ്കിലും നിക്ഷേപകന് ഭാരത് ബോണ്ട് ഇടിഎഫ് അപ്പോഴത്തെ എന്‍എവിയില് ( നെറ്റ് അസറ്റ് വാല്യു) പണമാക്കി മാറ്റാം.\nഭാരത് ബോണ്ട് നിക്ഷേപം നടത്തുന്നത് ട്രിപ്പിള് എ ഗുണനിലവാരമുള്ള ബോണ്ടുകളിലാണ്. സാധാരണ ഡെറ്റ് മ്യൂച്വല് ഫണ്ടുകളേക്കാള് ഉയര്‍ന്ന സുതാര്യത ഇടിഎഫ് ഫണ്ടിനുണ്ട്. ഭാരത് ബോണ്ട് നിക്ഷേപം നടത്തിയിരിക്കുന്ന ബോണ്ടുകള് ഏതൊക്കെയാണെന്ന് നിക്ഷേകന് വെബ്സൈറ്റില്‍നിന്ന് എപ്പോഴും മനസിലാക്കാം.\nമൂന്നു വര്‍ഷത്തില് താഴെ ഭാരത് ബോണ്ട് കൈവശം വച്ച് മൂലധന നേട്ടമുണ്ടാവുകയാണെങ്കില് നിക്ഷേപകന് ഏതു വരുമാന സ്ലാബിലാണോ അതില് ഉള്‍പ്പെടുത്തി നികുതി നല്‍കണം. എന്നാല് മൂന്നു വര്‍ഷത്തില് കൂടുതല് ബോണ്ട് കൈവശം വയ്ക്കുകയും മൂലധന വളര്‍ച്ചയുണ്ടാവുകയും ചെയ്താല് 20 ശതമാനം നികുതി നല്‍കിയാല് മതി. സാധാരണ സ്ഥിര നിക്ഷേപ വരുമാനത്തേക്കാള് കാര്യക്ഷമമായി നികുതി കണക്കാക്കാന് ഭാരത് ബോണ്ട് ഇടിഎഫില് ഇതുമൂലം സാധിക്കും.\nBharat Bond ETF Edelweiss Asset Management Second tranche


ടാറ്റ ചരിത്രം തിരുത്തി; ഇടിപരീക്ഷയില് മുഴുവന് മാര്‍ക്കും നേടി നെക്‌സോണ്!\nക്രാഷ് ടെസ്റ്റില് ഫൈവ് സ്റ്റാര് റേറ്റിങ് സ്വന്തമാക്കി ടാറ്റയുടെ ആദ്യ സബ് ഫോര് മീറ്റര് എസ്‍യുവി നെക്‌സോണ്. ഗ്ലോബൽ NCAP നടത്തിയ ഇടി പരീക്ഷയിലാണ് നെക്സോമിന്‍റെ മിന്നുന്ന പ്രകടനം. ഇതാദ്യമായിട്ടാണ് ഒരു ഇന്ത്യന് നിര്‍മ്മിത വാഹനം ക്രാഷ് ടെസ്റ്റില് ഫൈവ് സ്റ്റാര് റേറ്റിങ് സ്വന്തമാക്കുന്നത്.\nMumbai, First Published Dec 7, 2018, 10:30 PM IST\nകഴിഞ്ഞ ഓഗസ്റ്റില് നടത്തിയ ഇടി പരീക്ഷയില് ഫോര് സ്റ്റാര് റേറ്റിങ് ആയിരുന്നു നെക്സോണ് ലഭിച്ചത്. അന്ന് മുതിര്‍ന്നവരുടെ സുരക്ഷയില് നാലും കുട്ടികളുടേതില് മൂന്നും റേറ്റിങ് നേടിയ നെക്‌സോണ് ഇത്തവണ നിലമെച്ചപ്പെടുത്തുകയായിരുന്നു. ഇടിയുടെ ആഘാതം ബോണറ്റ് പോര്‍ഷനില് മാത്രമായി പരിമിതപ്പെടുത്താന് സാധിച്ചത് വാഹനത്തിന്റെ ബോഡിയുടെ കരുത്തിനെ കാണിക്കുന്നതാണ്. എ പില്ലറുകള്‍ക്കും കേടുപടുകള് സംഭവിച്ചില്ലെന്നതാണ് ശ്രദ്ധേയം.\nക്രാഷ് ടെസ്റ്റില് മുന്‍നിര യാത്രക്കാരുടെ കാല്‍മുട്ടിന് ക്ഷതമേല്‍ക്കുന്നുണ്ടെന്ന് ചൂണ്ടിക്കാട്ടിയായിരുന്നു കഴിഞ്ഞ തവണ ഫോര് സ്റ്റാര് നല്‍കിയത്. എന്നാല് ഇത്തവണ നെക്സോണ് ഇതും മറികടന്നു. കുട്ടികളുടെ സുരക്ഷയില് മൂന്നു തന്നെയാണ് ഇത്തവണയും റേറ്റിംഗ്.\nഇന്ത്യയിൽ അനുദിനം വളർച്ച പ്രാപിച്ചു കൊണ്ടിരിക്കുന്ന കോംപാക്ട് എസ് യു വി സെഗ്‌മെന്റിലേക്കുള്ള ടാറ്റയുടെ സംഭാവനയാണ് നെക്‌സോൺ. മാറ്റമില്ലാത്തെ ഡിസൈനില് ഏറെ വിമര്‍ശനങ്ങള് ഏറ്റുവാങ്ങിയ ടാറ്റ ഇത്തവണ അതെല്ലാം കാറ്റില്‍പ്പറത്തുന്ന ഡിസൈന് മികവ് സ്വന്തമാക്കിയാണ് പുതിയ താരത്തെ പുറത്തിറക്കിയത്. മൂന്നരവർഷം കൊണ്ടാണ് ടാറ്റ മോട്ടോഴ്‌സ് നെക്‌സോണിനെ രൂപ കല്പന ചെയ്ത് പുറത്തിറക്കിയത്. 17 ലക്ഷം കി.മീ. പ്രിലോഞ്ച് ടെസ്റ്റ് ഡ്രൈവ് നടത്തി. മൈനസ് 20 മുതൽ പ്ലസ് 50 വരെയുള്ള കാലാവസ്ഥകളിൽ ഓടിച്ചു. സമുദ്ര നിരപ്പുമുതൽ 18,000 അടി ഉയരെ വരെ ഓടിച്ചു കയറ്റി. അങ്ങനെ കർശനമായ പരീക്ഷണനിരീക്ഷണങ്ങൾ ക്കു ശേഷമാണ് നെക്‌സോൺ അന്തിമരൂപം പ്രാപിച്ചത്.\n1.5 ലിറ്റർ ടർബോ ചാർജ്ഡ് ഡീസലും, 1.2 ലിറ്റർ ടർബോ ചാർജ്ഡ് പെട്രോൾ എഞ്ചിനുകളുമാണ് നെക്‌സോണിന് കരുത്തുപകരുന്നത്. രണ്ടും 110 ബിഎച്ച്പി എഞ്ചിൻ പവറുള്ളതാണ്. ടോർക്ക് യഥാക്രമം 260, 170 ന്യൂട്ടൺ മീറ്ററാണ്.6സ്പീഡ് മാനുവൽ ഗിയർ ബോക്‌സാണ് ട്രാന്‍സ്മിഷന്. മികച്ച സസ്‌പെൻഷനും ബോഡിറോളില്ലാത്ത പ്രവർത്തന രീതിയും കൂടിയ ഗ്രൗണ്ട് ക്ലിയറൻസും നെക്‌സോണിന്റെ ഡ്രൈവ് ആസ്വാദ്യകരമാക്കും. റിസ്റ്റ് ബാൻഡ് വാച്ച് പോലെ തോന്നിക്കുന്ന റിസ്റ്റ് ബാൻഡാണ് നെക്‌സോണിന്റെ മറ്റൊരു പുതുമ. ഇത് വാഹനത്തിന്റെ 'കീ' യുടെ ഫലം ചെയ്യും.\n6.16 ലക്ഷം മുതല് 10.59 ലക്ഷം രൂപ വരെയാണ് വാഹനത്തിന്‍റെ എക്സ്ഷോറൂം വില. ഫോര്‍ഡ് എക്കോസ്‌പോര്‍ട്, ഹോണ്ട ഡബ്ല്യു ആർ വി, മഹീന്ദ്ര ടി.യു.വി 300, മാരുതി വിറ്റാര ബ്രെസ്സ എന്നിവയാണ് നെക്സോണിന്‍റെ മുഖ്യ എതിരാളികള്.\nLast Updated Dec 7, 2018, 10:31 PM IST\nTata Nexon Security


15 ശതമാനം വിലക്കുറവില് ആപ്പിള് ‘റീഫര്‍ബിഷ്ഡ്’ ഫോണുകള് വില്‍ക്കുന്നു – Chandrika Daily\nBy chandrika Wednesday November 9, 2016 06:44 am\n15 ശതമാനം വിലക്കുറവില് ആപ്പിള് ‘റീഫര്‍ബിഷ്ഡ്’ ഫോണുകള് വില്‍ക്കുന്നു\nകേടുപാടുകളുള്ള ഫോണുകള് നന്നാക്കി (റീഫര്‍ബിഷ്) കുറഞ്ഞ വിലക്ക് വിപണിയിയിലെത്തിക്കുന്ന പദ്ധതി ആപ്പിള് നേരിട്ട് ആരംഭിച്ചു. നേരത്തെ, ഇബേ പോലുള്ള ഓണ്‍ലൈന് റീടെയ്‌ലേഴ്‌സ് മാത്രമാണ് ആപ്പിളിന്റെ ‘റീഫര്‍ബിഷ്ഡ്’ ഫോണുകള്…\nകേടുപാടുകളുള്ള ഫോണുകള് നന്നാക്കി (റീഫര്‍ബിഷ്) കുറഞ്ഞ വിലക്ക് വിപണിയിയിലെത്തിക്കുന്ന പദ്ധതി ആപ്പിള് നേരിട്ട് ആരംഭിച്ചു. നേരത്തെ, ഇബേ പോലുള്ള ഓണ്‍ലൈന് റീടെയ്‌ലേഴ്‌സ് മാത്രമാണ് ആപ്പിളിന്റെ ‘റീഫര്‍ബിഷ്ഡ്’ ഫോണുകള് വിറ്റിരുന്നത്.\nഒറിജിനല് വിലയുടെ 15 ശതമാനം ഡിസ്‌കൗണ്ട് നല്‍കിയാവും ആപ്പിള് റീഫര്‍ബിഷ്ഡ് ഫോണുകള് വില്‍ക്കുക. അധികം ഉപയോഗിക്കാത്തതും നിര്‍മാണ ഘട്ടത്തില് തന്നെ കുഴപ്പങ്ങള് കണ്ടെത്തിയതുമായ ഫോണുകളാണ് നന്നാക്കി വില്‍ക്കുന്നത്. ബാറ്ററി, പുറംചട്ട എന്നിവ പൂര്‍ണമായി മാറ്റുന്നതിനാല് പുതിയതിനു സമാനമായിരിക്കും ഈ ഫോണുകള്.\nനിലവില് അമേരിക്കയിലാണ് റീഫര്‍ബിഷ്ഡ് വില്‍പന ആരംഭിച്ചിരിക്കുന്നത്. ആപ്പിളിന്റെ ഔദ്യോഗിക സ്‌റ്റോറുകള് വഴി വില്‍ക്കുന്ന ഇവക്ക് ഒരു വര്‍ഷം വാറണ്ടി ഉണ്ടായിരിക്കും. ഐഫോണ്6എസ് 16 ജി.ബി മോഡലിന് 449 ഡോളര് (30,000), 64 ജി.ബി 6എസ്, 16 ജി.ബി6എസ് പ്ലസ് മോഡലുകള്‍ക്ക് 589 ഡോളര് (40,000 രൂപ) എന്നിങ്ങനെയാണ് വില. റോസ് ഗോള്‍ഡ്, സ്‌പേസ് ഗ്രേ, സില്‍വര്, ഗോള്‍ഡ് എന്നീ നിറങ്ങളില് ഇവ ലഭ്യമാവും.\nഅധികം വൈകാതെ ഇന്ത്യയിലും റീഫര്‍ബിഷ്ഡ് ഫോണുകളുടെ വില്‍പന ആപ്പിള് തുടങ്ങുമെന്നാണ് സൂചന. ആഭ്യന്തര വിപണിയില് ചുവടുറപ്പിച്ച ആപ്പിളിന്റെ ഔദ്യോഗിക റീഫര്‍ബിഷ്ഡ് ഫോണിന് ആവശ്യക്കാരേറെയുണ്ടാകും.\nഇന്ത്യയില് നിലവില് ഇബേയില് (ebay.in) ആപ്പിള് റീഫര്‍ബിഷ്ഡ് ഉല്‍പ്പന്നങ്ങള് ലഭ്യമാണ്. ഐഫോണ്5സി (16 ജിബി) 13299 രൂപയും6എസ് (16 ജിബി) 11 മാസം വാറണ്ടി സഹിതം 38799 രൂപയും വാറണ്ടിയില്ലാത്ത 27990 രൂപയുമാണ് വില.


Malayalam actor Kalpana passes away in Hyderabad - Malayalam Filmibeat\nനടി കല്‍പന അന്തരിച്ചു: ഞെട്ടല് മാറാതെ സിനിമാ ലോകവും പ്രേക്ഷകരും\n| Updated: Monday, January 25, 2016, 10:20 [IST]\nപ്രശസ്ത നടി കല്‍പന അന്തരിച്ചു. ഹൈദരാബാദിലെ അപ്പോളോ ഹോസ്പിറ്റില് വച്ചാണ് അന്ത്യം. 51 വയസ്സായിരുന്നു. ഹൃദയാഘാതമാണ് മരണ കാരണം എന്നാണ് റിപ്പോര്‍ട്ട്.\nഐഫ അവാര്‍ഡ് ദാനചടങ്ങിനും ഒരു സിനിമയുടെ ഷൂട്ടിങ്ങിനും ആയാണ് കല്‍പന ഹൈദരാബാദില് എത്തിയത്. ഹോട്ടല് റൂമില് ബോധരഹിതയായി കണ്ടെത്തിയ കല്‍പനയെ ഉടന് തന്നെ ഹൈദരാബാദിലെ അപ്പോളോ ആശുപത്രിയില് പ്രവേശിപ്പിച്ചെങ്കിലും മരണം സംഭവിയ്ക്കുകയായിരുന്നു.\nജനുവരി 25 ന് പുലര്‍ച്ച് നാല് മണിയ്ക്ക് തന്നെ കല്‍പന ഉറക്കം ഉണര്‍ന്നിരുന്നു എന്നാണ് റിപ്പോര്‍ട്ട്. പിന്നീട് ആറരയോടെയാണ് റൂം ബോയ് വിളിയ്ക്കാനെത്തിയത്. ബോധരഹിതയായി കിടക്കുന്നത് കണ്ട് ഉടന് ആശുപത്രിയില് പ്രവേശിപ്പിച്ചു.\nബാലതാരമായി സിനിമാ ലോകത്തെത്തിയ കല്‍പന മൂന്നൂറിലധികം സിനിമകളില് അഭിനയിച്ചിട്ടുണ്ട്. നടന്മാര് ഹാസ്യവേദി വാണിരുന്ന കാലത്ത് അവരോട് മത്സരിച്ച് നിന്ന കല്‍പന ദേശീയ പുരസ്‌കാരവും സ്വന്തമാക്കി. ചാര്‍ലിയാണ് ഒടുവില് അഭിനയിച്ച ചിത്രം.\nനാടക പ്രവര്‍ത്തകരായ വിപി നായരുടെയും വിജയ ലക്ഷ്മിയുടെയും മകളായിട്ടാണ് ജനനം. പ്രമുഖ നടികളായ ഉര്‍വശ്ശിയും കലാരഞ്ജിനിയുമാണ് സഹോദരിമാര്.\nവിടരുന്ന മൊട്ടുകള് എന്ന ചിത്രത്തിലൂടെയാണ് കല്‍പന മലായാള സിനിമയില് വിരിഞ്ഞത്, ബാലതാരമായിട്ട്. പിന്നീട് ദ്വിവിക് വിജയം, പാതിരാ സൂര്യന് തുടങ്ങിയ ചിത്രങ്ങളിലും ബാലതാരമായി വേഷമിട്ടു.\nപിന്നീട് കല്‍പന മലായാള സിനിമയുടെ മുത്തായി മാറുകയായിരുന്നു. തെളിഞ്ഞ അഭിനയം, സ്വതസിദ്ധമായ ഹാസ്യം. ജഗതിയും പപ്പുവും, ജഗദീഷുമൊക്കെ അരങ്ങുമാണിരുന്ന കതാലത്ത് ഹാസ്യ രാജ്ഞിയായി കല്‍പന മാറിയത് വളരെ പെട്ടന്നാണ്.\nകല്‍പനയുടെ മികച്ച ചിത്രം ഏതെന്നു പറയുക പ്രയാസം, മുന്നൂറിലധികം സിനിമകള് അഭിനയിച്ചതില് പെരുവണ്ണാപുരത്തെ വിശേഷങ്ങള്, ഡോക്ടര് പശുപതി, പൂക്കാലം വരവായി, പിടക്കോഴി കൂവുന്ന നൂറ്റാണ്ട്, വിസ്മത്തുമ്പത് തുടങ്ങി ബാഗ്ലൂര് ഡെയ്‌സൊക്കെ താണ്ടി ചാര്‍ലിവരെ വന്നു നിന്നു.\nമാര്‍ട്ടിന് പ്രക്കാട്ട് സംവിധാനം ചെയ്ത ചാര്‍ലി എന്ന ചിത്രമാണ് കല്‍പനയുടേതായി ഏറ്റവും അവസാനം റിലീസായത്. ചിത്രത്തിലെ ക്വീന് മേരിയെ പോലെ, ഒന്നും പറയാതെ കല്‍പന മരണത്തിലേക്ക് വീണു\nചിന്നവീട് എന്ന ചിത്രത്തിലൂടെയാണ് തമിഴിലെത്തിയത്. അവിടെയും തന്റെ വേറിട്ട അഭിനയം കൊണ്ട് കല്‍പന തിളങ്ങി. തെലുങ്ക് സിനിമകളിലും സാന്നിധ്യം അറിയിച്ചു\nമലയാള സിനിമയിലെ ഏറ്റവും മികച്ച ഹാസ്യ നടിയ്ക്ക് രാജ്ഞി എന്ന പട്ടം കൊടുത്തത് പ്രേക്ഷകരാണ്. എന്നാല് പുരസ്‌കാരം നിര്‍ണയിക്കുന്നവര്‍ക്ക് അത് പോരായിരുന്നു. ഒടുവില് 2012 ല് തനിച്ചല്ല ഞാന് എന്ന ചിത്രത്തിനാണ് കല്‍പനയ്ക്ക് ദേശീയ പുരസ്‌കാലം ലഭിച്ചത്\nഅടുത്തിടെ ഉഷ ഉതുപ്പ് ഒരുക്കിയ ആല്‍ബത്തില് പോപ്പ് ഗായികയ്‌ക്കൊപ്പം കല്‍പനയും അഭിനയിച്ചിട്ടുണ്ട്. ഞാന് കല്‍പന എന്ന പേരില് ഒരു പുസ്തകവും പുറത്തിറക്കി\nസംവിധായകന് അനില് കുമാറാണ് കല്‍പനയുടെ ഭര്‍ത്താവ്. 2012 ല് ഇരുവരും വേര്‍പിരിഞ്ഞു. ഏകമകള് ശ്രീമയി കല്‍പനയ്‌ക്കൊപ്പമാണ് താമസം\nRead more about: malayalam film malayalam movie malayalam cinema kalpana death obit മലയാളം സിനിമ നടി കല്‍പന മരണം\nActress Kalpana Ranjani, popularly known as Kalpana passed away on Monday at Hyderabad. She was 50.


അധ്യാപകർ സാരി ധരിച്ച് എത്തണമെന്ന് ഒരു നിയമവും നിലവിലില്ല; അധ്യാപകർക്ക് ഏത് വസ്ത്രവും ധരിച്ച് ജോലി ചെയ്യാമെന്നും വ്യക്തമാക്കി സർക്കാർ ഉത്തരവ് – Media Mangalam\nഅധ്യാപകർ സാരി ധരിച്ച് എത്തണമെന്ന് ഒരു നിയമവും നിലവിലില്ല; അധ്യാപകർക്ക് ഏത് വസ്ത്രവും ധരിച്ച് ജോലി ചെയ്യാമെന്നും വ്യക്തമാക്കി സർക്കാർ ഉത്തരവ്\nതിരുവനന്തപുരം: അധ്യാപകരുടെ വസ്ത്രധാരണത്തിൽ ഉത്തരവുമായി ഉന്നത വിദ്യാഭ്യാസ വകുപ്പ്. അധ്യാപകർ സാരി ധരിച്ച് എത്തണമെന്ന് ഒരു നിയമവും നിലവിലില്ലെന്നും വ്യക്തമാക്കി സർക്കാർ ഉത്തരവ് പുറത്തിറക്കി. ജോലി ചെയ്യുമ്പോൾ അധ്യാപകർക്ക് മാന്യമായ ഏത് വസ്ത്രവും ധരിക്കാമെന്നും ഉത്തരവിലുണ്ട്.\nതൊഴിൽ ചെയ്യാൻ സൗകര്യപ്രദമായതും മാന്യമായതുമായ ഏത് വസ്ത്രം ധരിച്ചും അധ്യാപകർക്ക് സ്ഥാപനങ്ങളിൽ പ്രവർത്തിക്കാമെന്നാണ് ഉത്തരവിൽ വ്യക്തമാക്കുന്നത്. സംസ്ഥാനത്തെ ചില ഉന്നത വിദ്യാഭ്യാസ സ്ഥാപനങ്ങളിൽ അധ്യാപകരുടെ വസ്ത്രധാരണവുമായി ബന്ധപ്പെട്ട് ചില നിർബന്ധങ്ങളും നിബന്ധനകളും അടിച്ചേൽപ്പിക്കുന്നതായി സർക്കാരിന്റെ ശ്രദ്ധയിൽപെട്ടതായി ഉത്തരവിൽ പറയുന്നുണ്ട്. ഇത്തരത്തിൽ നിരവധി പരാതികളാണ് വകുപ്പിന് ലഭിച്ചത്.\nഅധ്യാപികമാർ സാരി ധരിച്ചു മാത്രമേ ജോലി ചെയ്യാവൂ എന്ന യാതൊരുവിധ നിയമവും നിലവിലില്ല. ഈ കാര്യങ്ങൾ ഇതിനു മുമ്പും ആവർത്തിച്ച വ്യക്തമാക്കിയതാണെന്നിരിക്കെ കാലാനുസൃതമല്ലാത്ത പിടിവാശികൾ ചില സ്ഥാപന മേധാവികളും മാനേജ്‌മെന്റുകളും അടിച്ചേൽപ്പിക്കുന്നു. ഈ സാഹചര്യത്തിൽ തൊഴിൽ ചെയ്യാൻ സൗകര്യപ്രദമായതും മാന്യമായതുമായ ഏത് വസ്ത്രം ധരിച്ചും അധ്യാപകർക്ക് സ്ഥാപനങ്ങളിൽ പ്രവർത്തിക്കാമെന്ന് ജോയിന്റ് സെക്രട്ടറി സജുകുമാർ പുറത്തിറക്കിയ ഉത്തരവിൽ വ്യക്തമാക്കുന്നു.\ndress codde sari teachers അധ്യാപകർ സാരി


ഖുര്‍ആന്: നിശ്ശബ്ദതയുടെ സംവേദനവും ഭാഷയുടെ നിര്‍ണ്ണയവും - Campus Alive\nഖുര്‍ആന്: നിശ്ശബ്ദതയുടെ സംവേദനവും ഭാഷയുടെ നിര്‍ണ്ണയവും\nഏതൊരു ഭാഷയും പൂര്‍ണ്ണമാകുന്നത് അത് വ്യക്തവും സംവേദനക്ഷമവുമാകുമ്പോഴാണ്. അതേസമയം ആ ഭാഷയില് അടങ്ങിയിരിക്കുന്ന സന്ദേശം തുറന്നതും നിര്‍ണ്ണിതമായ നിര്‍വ്വചനങ്ങള് അസാധ്യമാക്കുന്നതുമായിരിക്കുക എന്നതാണ് അതിന്റെ സൗന്ദര്യശാസ്ത്രപരമായ ഉള്ളടക്കത്തെ നിര്‍ണ്ണയിക്കുന്നത്. അഥവാ, തുറന്ന വ്യാഖ്യാനസാധ്യതകളാണ് ഏതൊരു സാഹിത്യരൂപത്തെയും സൗന്ദര്യാത്മകമാക്കുന്നത്. ഖുര്‍ആന്റെ കാര്യവും അതുതന്നെയാണ്. വളരെ നിര്‍ണ്ണിതവും അടഞ്ഞതുമായ നിര്‍വ്വചനങ്ങളില് ഖുര്‍ആനെ അടക്കിനിര്‍ത്തുക ദൈവശാസ്ത്രപരമായിത്തന്നെ അസാധ്യമായതിനാലാണ് അതൊരു മികച്ച സൗന്ദര്യശാസ്ത്രദര്‍ശനമാകുന്നത്. ഉദാഹരണത്തിന് സൂറത്തുന്നൂറിലെ മുപ്പത്തഞ്ചാം സൂക്തം നമുക്കൊന്ന് പരിശോധിക്കാം: ‘അല്ലാഹു ആകാശഭൂമികളുടെ വെളിച്ചമാണ്. അവന്റെ വെളിച്ചത്തിന്റെ ഉപമയിതാ: ഒരു വിളക്കുമാടം; അതിലൊരു വിളക്ക്. വിളക്ക് ഒരു സ്ഫടികക്കൂട്ടിലാണ്. സ്ഫടികക്കൂട് വെട്ടിത്തിളങ്ങുന്ന ആകാശം പോലെയും. അനുഗൃഹീതമായ ഒരു വൃക്ഷത്തില് നിന്നുള്ള എണ്ണ കൊണ്ടാണത് കത്തുന്നത്. അഥവാ, കിഴക്കനോ പടിഞ്ഞാറനോ അല്ലാത്ത ഒലീവ് വൃക്ഷത്തില് നിന്ന്. അതിന്റെ എണ്ണ തീകൊളുത്തിയില്ലെങ്കില്‍പോലും സ്വയം പ്രകാശിക്കുമാറാകും. വെളിച്ചത്തിനു മേല് വെളിച്ചം. അല്ലാഹു തന്റെ വെളിച്ചത്തിലേക്ക് താനിച്ഛിക്കുന്നവരെ നയിക്കുന്നു. അവന് സര്‍വ്വ ജനത്തിനുമായി ഉദാഹരണങ്ങള് വിശദീകരിക്കുന്നു. അല്ലാഹു സകല സംഗതികളും നന്നായറിയുന്നവനാണ്.’\nവിവര്‍ത്തനത്തിന്റെ ഭാഷയിലേക്ക് ഒരിക്കലും അതിന്റെ പൂര്‍ണ്ണതയില് ആവിഷ്‌കരിക്കാന് കഴിയാത്തവിധം ഭാഷാശാസ്ത്രപരമായി മനോഹരമാണ് ഈ സൂക്തം. അതിനാല് തന്നെ അത്ര എളുപ്പത്തില് ഇത് മനസ്സിലാക്കാന് കഴിയില്ല. അറബിഭാഷയെ വിവര്‍ത്തനം ചെയ്യുമ്പോള് സംഭവിക്കുന്ന പരിമിതിയാണത്. ഈ സൂക്തം തന്നെ പരിശോധിച്ചാല് വാക്കുകളെ സംഗ്രഹരൂപത്തിലാണ് രൂപീകരിച്ചിരിക്കുന്നതെന്നു കാണാം. ഉദാഹരണത്തിന് مَثَلُ نُورِهِۦ كَمِشْكَوٰةٍۢ فِيهَا مِصْبَاحٌ എന്ന വാക്യഘടന ഒന്ന് പരിശോധിച്ച് നോക്കൂ. വാക്കുകളെ വളരെ സംക്ഷിപ്തമായി അടുക്കിവെച്ചിരിക്കുന്നത് അതില് കാണാം. അതുപോലെ ഈ സൂക്തത്തിലെ ഓരോ ഉപവാക്യവും കൈകാര്യം ചെയ്യുന്ന വിഷയം മനസ്സിലാക്കുക എന്നതും പ്രയാസകരം തന്നെയാണ്. ഉദാഹരണത്തിന് എന്താണ് അനുഗ്രഹീതമായ ഒരു വൃക്ഷം കത്തിക്കുന്നത് (സൂക്തത്തിലെ ആറാം വരി കാണുക) എന്ന് മനസ്സിലാകാന് ഒരുപാട് ചിന്തിക്കേണ്ടതുണ്ട്. നക്ഷത്രമാണോ, സ്ഫടികക്കൂടാണോ, അല്ലെങ്കില് വിളക്കാണോ? എന്താണ് അനുഗ്രഹീതമായ വൃക്ഷം കത്തിക്കുന്നത്? ഇത്തരം ചില ഇമേജുകള് വളരെ പെട്ടെന്ന് ഒരിക്കലും മനസ്സിലാക്കാന് കഴിയില്ല. അതേസമയം സൂര്യനെയും നക്ഷത്രത്തെയും വിളക്കിനെയുമൊക്കെ ദൈവികപ്രകാശത്തിന്റെ രൂപകമായി ഒരാള്‍ക്ക് എളുപ്പത്തില് മനസ്സിലാക്കാവുന്നതാണ്. എന്നാല് ഒരു വിളക്കുമാടവുമായി ദൈവികപ്രകാശത്തെ തുലനം ചെയ്യുന്നത് (അതിലടങ്ങിയിരിക്കുന്ന വെളിച്ചത്തിന് പകരം) അപ്രതീക്ഷിതം തന്നെയാണ്. ചില ചോദ്യങ്ങള് അതുയര്‍ത്തുന്നുണ്ട്. അതുപോലെ ഒരു മരത്തില് നിന്നും വിളക്കു കത്തുക എന്നതും അസാധാരണം തന്നെയാണ്. മാത്രമല്ല, ഒരു ഒലീവ് മരം കൂടിയാണത്. അതിന്റെ എണ്ണയാണെങ്കില് പ്രകാശിക്കുന്നുമുണ്ട്. എന്നുമുതലാണ് മരങ്ങള് വിളക്കു കത്തിക്കാന് തുടങ്ങിയത്? ഒലീവ് മരത്തിന്റെ തിളങ്ങുന്ന എണ്ണ എന്നതുകൊണ്ട് എന്താണര്‍ത്ഥമാക്കുന്നത്? ആധുനിക കവിതയില് ഇത്തരം ഇമേജുകള് സര്‍റിയലിസത്തിന്റെ ആവിഷ്‌കാരങ്ങളായാണ് വായിക്കപ്പെടാറുള്ളത്. അതുകൊണ്ടുതന്നെ അവ വ്യാഖ്യാനം അനിവാര്യമാക്കിത്തീര്‍ക്കുന്നുണ്ട്. നമ്മുടെ സൂക്തത്തിലേക്ക് വരുമ്പോള് സംഗതി കുറച്ച്കൂടി രസമാണ്. കിഴക്കനോ പടിഞ്ഞാറനോ അല്ലാത്ത ഒലീവുമരം എന്നാണതില് പറയുന്നത്. ഒലീവു മരത്തെക്കുറിച്ച് പറയുന്ന ഒരു വാക്യത്തില് എന്തിനാണ് കിഴക്കും പടിഞ്ഞാറുമൊക്കെ കടന്നുവരുന്നത്? ഭാഷയുടെ മുഴുവന് കീഴ്‌വഴക്കങ്ങളെയും ഘടനയെയും കീഴ്‌മേല് മറിച്ചുകൊണ്ടാണ് ഇവിടെ ഒലീവുമരം യാഥാസ്ഥിക ഭാഷാസ്‌നേഹികളെ ഞെട്ടിപ്പിക്കുന്നത്. ഭാഷയെ തകര്‍ത്തുകൊണ്ട് അര്‍ത്ഥങ്ങളുടെ ബാഹുല്യത്തെയാണ് അത് സാധ്യമാക്കുന്നത്. അഥവാ, വിളക്കുമാടവും വിളക്കും സ്ഫടികക്കൂടും ഒലീവുമരവും യാതൊരു നിയന്ത്രണങ്ങളുമില്ലാതെ അലഞ്ഞുകൊണ്ടിരിക്കുകയാണ്. ദൈവികപ്രകാശത്തിന്റെ ഇമേജാണ് അവ സൃഷ്ടിക്കുന്നത്. വൈവിധ്യമാര്‍ന്ന വ്യാഖ്യാനസാധ്യതകളാണ് അവ തുറന്നുതരുന്നത്.\nഈ സൂക്തമിറങ്ങിയ കാലത്ത് ഒരുപക്ഷേ സ്വഹാബികള്‍ക്ക് (First Listeners) അതിലടങ്ങിയ താരതമ്യം മനസ്സിലായിട്ടുണ്ടാകണം. ഒലീവ് മരം എന്താണെന്നും ലാ ശര്‍ഖിയ്യ വലാ ഗര്‍ബിയ്യ(لَّا شَرْقِيَّةٍۢ وَلَا غَرْبِيَّةٍۢ) എന്ന് അതിനെക്കുറിച്ച് സൂചിപ്പിച്ചതിലൂടെ എന്താണ് ഖുര്‍ആന് അര്‍ത്ഥമാക്കുന്നതെന്നും അവര്‍ക്ക് ഒരുപക്ഷേ ബോധ്യമായിട്ടുണ്ടാകും. ഒരുപക്ഷെ നമ്മെപ്പോലെത്തന്നെ അവര്‍ക്കും ആ സൂക്തത്തെ നേരിട്ട് ഉള്‍ക്കൊള്ളാന് കഴിഞ്ഞിട്ടുണ്ടാവില്ല. അനന്തമായ വ്യാഖ്യാനസാധ്യതകളെ അവരും കണ്ടിട്ടുണ്ടാകണം. തീര്‍ച്ചയായും അവ്യക്തമായ ചെറുവാക്യങ്ങളും അദൃശ്യമായ ഇമേജുകളുമാണ് ആ സൂക്തത്തെ കവിതാത്മകമാക്കുന്നത്. ദൈവശാസ്ത്രകാരന്‍മാരായ സമഖ്ശരിയും ജുര്‍ജാനിയും ഖുര്‍ആന്റെ ഇത്തരത്തിലുള്ള അവ്യക്തതയെയും അദൃശ്യതയെയും കുറിച്ച് സൂചിപ്പിക്കുന്നുണ്ട്.\nസമീപസ്ഥമായ മനസ്സിലാക്കലുകളെ തടഞ്ഞുകൊണ്ട് വാക്കുകളുടെയും ചിഹ്നങ്ങളുടെയും അനന്തമായ ആകാശങ്ങളിലേക്ക് കേള്‍വിക്കാരനെ കൊണ്ടുപോവുകയാണ് ഖുര്‍ആന് ചെയ്യുന്നതെന്നാണ് അവര് പറയുന്നത്. അപ്പോള് മാത്രമാണ് അര്‍ത്ഥങ്ങളുടെ ബാഹുല്യം സൃഷ്ടിക്കപ്പെടുക. ഓരോ നോട്ടത്തിലും വികസിക്കപ്പെടുന്ന സാഹിത്യത്തെക്കുറിച്ച് ഉംബെര്‍ട്ടോ എക്കോ സംസാരിക്കുന്നുണ്ട്. അനന്തമായ അര്‍ത്ഥോല്‍പ്പാദനം ഖുര്‍ആന് വായനയിലൂടെ ഒരാള്‍ക്ക് സാധ്യമായില്ലെങ്കില് അയാള്‍ക്ക് അല്ലാഹുവെയും തൗഹീദിനെയും മനസ്സിലാക്കാന് കഴിയില്ല എന്നാണ് സമഖ്ശരി പറയുന്നത്. തീര്‍ച്ചയായും സമഖ്ശരിയും എക്കോയും പറയുന്നത് ഒരേ കാര്യമല്ല. ഒരാള് സാഹിത്യത്തെക്കുറിച്ചാണ് പറയുന്നതെങ്കില് മറ്റെയാള് ദൈവവചനത്തെക്കുറിച്ചാണ് സംസാരിക്കുന്നത്. അതേസമയം വാക്കുകളുടെയും അര്‍ത്ഥത്തെയും അതിന്റെ സ്വീകരണത്തെയും കുറിച്ച രണ്ടുപേരുടെയും കാഴ്ചപ്പാടുകളില് സാമ്യതയുണ്ട്. അഥവാ, സമഖ്ശരിയും എക്കോയും സംസാരിക്കുന്നത് സൗന്ദര്യശാസ്ത്ര പ്രക്രിയയെും സൗന്ദര്യശാസ്ത്ര സ്വീകരണത്തെയും കുറിച്ചാണ്.\nവളരെ ലളിതമായി വായിച്ചുപോകാന് പറ്റിയ ഗ്രന്ഥമല്ല ഖുര്‍ആന് എന്നാണ് ഞാന് പറഞ്ഞുവരുന്നത്. വായനക്കാരനില് നിന്നും കേള്‍വിക്കാരനില് നിന്നും നിരന്തരമായ ചിന്തയും മനനവും വ്യാഖ്യാനവും അതാവശ്യപ്പെടുന്നുണ്ട്. ഉദാഹരണത്തിന് പ്രവാചകകഥകളുടെ ഖുര്‍ആനിക ആഖ്യാനം പരിശോധിച്ച് നോക്കുക. വളരെ രസകരമായാണ് പ്രവാചകരെക്കുറിച്ചും അവരുടെ സമൂഹങ്ങളെക്കുറിച്ചും ഖുര്‍ആന് സംസാരിക്കുന്നത്. അഥവാ, പ്രവാചക കഥകളിലെ വളരെ പ്രധാനപ്പെട്ട വ്യക്തികളെയെല്ലാം പേരെടുത്ത് പരാമര്‍ശിക്കാതെ വിശേഷണങ്ങളിലൂടെയാണ് പരിചയപ്പെടുത്തുന്നത്. സൂറ: യൂസുഫില് യഅ്ഖൂബ് നബിയുടെയും സുലൈഖയുടെയും പേര് വെളിപ്പെടുത്തുന്നില്ല. അതുപോലെ സ്ഥലങ്ങളും കാലങ്ങളും വളരെ അപൂര്‍വ്വമായാണ് പരാമര്‍ശിക്കപ്പെട്ടിട്ടുള്ളത്. إّذ (then), لمَا (when) തുടങ്ങിയ പദങ്ങളിലൂടെയാണ് സ്ഥലകാലങ്ങളെ ഖുര്‍ആന് അടയാളപ്പെടുത്തുന്നത്. പൂര്‍ത്തീകരിക്കാത്ത വാക്യങ്ങളും ഇടക്കിടെയുള്ള വ്യാകരണത്തിലെ മാറ്റങ്ങളും നിഗൂഢമായ രൂപകങ്ങളും അവ്യക്തമായ സൂചനകളും ഒരു ഖുര്‍ആന് വായനക്കാരനെ കൊണ്ടുപോകുന്നത് ഭാഷയുടെ ഘടനാപരമായ ഇടുങ്ങിയ ലോകത്തിനുമപ്പുറത്തേക്കാണ്. അവിടെയും തീരുന്നില്ല ഖുര്‍ആന്റെ കളികള്, തുടര്‍ച്ചയായി വിഷയങ്ങളെ മാറ്റിക്കൊണ്ടേയിരിക്കുക എന്നത് ഖുര്‍ആനിന് ഒരു ഹരമാണ്. ഒരു വിഷയം പറഞ്ഞ് കൊണ്ടിരിക്കുന്നതിനിടയിലായിരിക്കും അതുമായി യാതൊരു ബന്ധവുമില്ലാത്ത വേറൊരു വിഷയത്തിലേക്ക് കടക്കുക. അതുപോലെ ആഖ്യാനഘടനയും രീതിയുമെല്ലാം നിമിഷങ്ങള്‍ക്കകം മാറിമറിഞ്ഞുകൊണ്ടിരിക്കും. രേഖീയമായി കാലത്തെയും സമയത്തെയും ഭാഷയെയും വ്യവഹാരത്തെയുമെല്ലാം മനസ്സിലാക്കുന്ന സാധാരണ മനുഷ്യരെ സതംഭിപ്പിച്ചുകൊണ്ട് അരേഖീയമായ (non-linear) സമയവും കാലവും ഭാഷയുമാണ് ഖുര്‍ആന് മുമ്പോട്ടുവെക്കുന്നത്. ഓറിയന്റലിസ്റ്റുകള്‍ക്ക് ഈ കളിയെ പിടുത്തം കിട്ടാത്തതുകൊണ്ടാണ് അവര്‍ക്ക് ഖുര്‍ആന് വിവര്‍ത്തനങ്ങളെ ആശ്രയിക്കേണ്ടി വന്നത്. അതിനാല് തന്നെ ഖുര്‍ആന്റെ വളരെ സവിശേഷമായ പദപ്രയോഗങ്ങളെയും സൂചനകളെയും ആഖ്യാനഘടനയെയും മനസ്സിലാക്കാണമെങ്കില് ചരിത്രത്തെയും ഭാഷയെയും വ്യവഹാരത്തെയും കുറിച്ചുള്ള രേഖീയമായ (Linear)) ബോധങ്ങളില് നിന്നും നാം പുറത്തുകടക്കേണ്ടതുണ്ട്.\nവ്യാകരണത്തിന്റെയും (Grammar) വാക്യഘടനയുടെയും (syntax) വളരെ പരിചിതവും പരമ്പരാഗതവുമായ കീഴ്‌വഴക്കങ്ങളെ ഖുര്‍ആന് വെല്ലുവിളിക്കുന്നതെങ്ങനെയെന്ന് അല്ലാഹുവിന്റെ നൂറിനെക്കുറിച്ച ആയത്തിനെ മുന്‍നിര്‍ത്തി നാം ചര്‍ച്ച ചെയ്യുകയുണ്ടായി. ഇനി സൂറത്തുല് ഖാരിഅയെ നമുക്കൊന്ന് പരിശോധിച്ച് നോക്കാം. ആ സൂറത്ത് ആരംഭിക്കുന്നത് ഇങ്ങനെയാണ്: ‘ആ ആ ഭയങ്കര സംഭവം (ٱلْقَارِعَةُ), എന്താണാ ഭയങ്കര സംഭവം? (مَا ٱلْقَارِعَةُ), ആ ഭയങ്കര സംഭവം ഏതെന്ന് നിനക്കെന്തറിയാം? (وَمَآ أَدْرَىٰكَ مَا ٱلْقَارِعَةُ)’ ഇവിടെ ഖാരിഅ എന്ന പദത്തെ നിര്‍വ്വചിക്കുക പ്രയാസകരമാണ്. ഒറ്റക്ക് നില്‍ക്കുന്ന പദമാണത്. സവിശേഷമായ എന്തെങ്കിലും ധര്‍മ്മം അതിന് നിര്‍വ്വഹിക്കാനില്ല. ٱلْقَارِعَةُ എന്ന പദത്തിന് ശേഷം വരുന്നത് مَا ٱلْقَارِعَةُ എന്ന ചോദ്യമാണ്. ٱلْقَارِعَةُ എന്ന പദത്തിന്റെ ഭാഷാപരമായ എല്ലാ അവ്യക്തതകളും നിലനിര്‍ത്തിക്കൊണ്ടാണ് مَا ٱلْقَارِعَةُ എന്ന ചോദ്യം ഖുര്‍ആന് ഉന്നയിക്കുന്നത്. അതേസമയം എന്താണ് ٱلْقَارِعَةُ എന്നതിനുത്തരം ഖുര്‍ആന് തന്നെ നല്‍കുമെന്ന പ്രതീക്ഷയും ആ ചോദ്യത്തിലൂടെ ഖുര്‍ആന് വ്യക്തമാക്കുന്നുണ്ട്. وَمَآ أَدْرَىٰكَ مَا എന്ന ചോദ്യം വായനക്കാരന് സമ്മാനിക്കുന്നത് ഒരു പ്രഹേളികയാണ്. അപ്പോള് ഈ അധ്യായം വാക്യഘടനാപരമായ ഒരു നിഗൂഢതയെ (syntactical mystery) നിര്‍മ്മിക്കുന്നുണ്ട്. രണ്ടാമത്തെയും മൂന്നാമത്തെയും ചോദ്യത്തിന് കൃത്യമായ ഉത്തരം നല്‍കാതെ വിഷയത്തെ നീട്ടിക്കൊണ്ടു പോകുന്നു എന്നതാണ് ആ നിഗൂഢത. അഥവാ, എന്താണാ ഭയങ്കര സംഭവം?, ആ ഭയങ്കര സംഭവം എന്തെന്ന് നിനക്കെന്തറിയാം? തുടങ്ങിയ രണ്ടു ചോദ്യങ്ങള്‍ക്കുമുള്ള ഉത്തരമെന്നോണമാണ് നാലാമത്തെയും അഞ്ചാമത്തെയും സൂക്തങ്ങള് നല്‍കിയിട്ടുള്ളത്: ‘അന്ന് മനുഷ്യര് ചിന്നിച്ചിതറിയ പാറ്റപോലെയാകും, പര്‍വ്വതങ്ങള് കടഞ്ഞ കമ്പിളിരോമം പോലെയും’. എന്നാല് സൂക്ഷമമായി പരിശോധിച്ചാല് ചോദ്യങ്ങള്‍ക്കുള്ള ഉത്തരം കൃത്യമായി നല്‍കാതെ വളരെ അവ്യക്തവും നിഗൂഢവുമായി ഭാഷ കൊണ്ട് കളിക്കുകയാണ് ഖുര്‍ആന് ചെയ്യുന്നത്. റോളണ്ട്\nബാര്‍ത്തെസ് എഴുത്തിന്റെ ഈ കളിയെക്കുറിച്ച് പറയുന്നുണ്ട്: ‘എഴുതുക എന്നാല് ലോകത്തിന്റെ അര്‍ത്ഥത്തെ അപായപ്പെടുത്തലാണ്. പരോക്ഷമായ ഒരു ചോദ്യത്തെ സമ്മാനിച്ചുകൊണ്ട് അതിനുത്തരം നല്‍കുന്നതില് നിന്നും വിട്ടുനില്‍ക്കുന്ന പ്രവര്‍ത്തനമാണ് എഴുത്ത്’. ഈ സൂറത്തില് വാക്കുകളുടെയും വാക്യഘടനകളുടെയും അവ്യക്തതയല്ല നിഗൂഢത സൃഷ്ടിക്കുന്നത്. മറിച്ച്, ഓരോ പദങ്ങളും കൊണ്ടുവരുന്ന ഇമേജാണ്. ചിന്നിച്ചിതറിയ പാറ്റയും കടഞ്ഞ കമ്പിളിരോമവുമെല്ലാം നമ്മുടെ മനസ്സിലേക്ക് കടന്നുവരുന്നുണ്ട്. എന്നാല് എങ്ങനെയാണ് മനുഷ്യര് ചിന്നിച്ചിതറിയ പാറ്റയെപ്പോലെയും പര്‍വ്വതങ്ങള് അടഞ്ഞ കമ്പിളിരോമം പോലെയും ആകുന്നതിനെ സങ്കല്‍പ്പിക്കാനാവുക?\nവളരെയധികം ഗൗരവതരവും എന്നാല് നിര്‍വ്വചനം അസാധ്യവുമായ ഒരു കാര്യം സംഭവിക്കാന് പോവുകയാണ് എന്ന പ്രതീതി വായനക്കാരനില് സൃഷ്ടിക്കുകയാണ് ഈ അധ്യായം ചെയ്യുന്നത്. വാക്കുകളുടെ വളരെ ഇമ്പമുള്ള വിന്യാസത്തിലൂടെയാണ് അത് സാധ്യമാകുന്നത്. ഇവിടെ ഖുര്‍ആന് സംവദിക്കുന്നത് വ്യാവഹാരികമായ തലത്തില് മാത്രമല്ല. വൈകാരികവും കവിതാത്മകവുമായ സംവേദനവും അത് സാധ്യമാക്കുന്നുണ്ട്. അനുഭവപരവും സൗന്ദര്യശാസ്ത്രപരവുമായ സംവേദനമാണത്. അഥവാ, ശബ്ദത്തിലൂടെയും താളത്തിലൂടയും ഇമേജുകളിലൂടെയുമാണ് ഖുര്‍ആന് ഇവിടെ സംസാരിക്കുന്നത്. അതിനാല് തന്നെ വളരെ നിര്‍ണ്ണിതമായ ഒരാശയത്തെ അതിലൂടെ രൂപപ്പെടുത്തുക എന്നത് തികച്ചും അസാധ്യമാണ്. അനന്തമായ വ്യാഖ്യാന സാധ്യതകളെ തുറന്നുവെക്കുകയാണ് അതിലൂടെ ഖുര്‍ആന് ചെയ്യുന്നത്. സാമുവെല് ബെക്കെറ്റ് ഒരിക്കല് പറഞ്ഞത് തത്വചിന്താപരമായ സംജ്ഞകളിലൂടെ താന് കൈകാര്യം ചെയ്യുന്ന വിഷയങ്ങളെ ആളുകള്‍ക്ക് മനസ്സിലാക്കിക്കൊടുക്കാന് കഴിഞ്ഞിരുന്നെങ്കില് പിന്നെ അദ്ദേഹം നോവലെഴുതുമായിരുന്നില്ല എന്നാണ്. കവിതാത്മകമായ സംവേദനത്തിന്റെ സവിശേഷതയെക്കുറിച്ചാണ് അദ്ദേഹം സംസാരിക്കുന്നത്. ഖുര്‍ആന്റെ നിരന്തരമായ അര്‍ത്ഥോല്‍പ്പാദനവും അതിന്റെ കവിതാത്മകതയിലൂടെയാണ് സാധ്യമാകുന്നത്. അര്‍ത്ഥത്തെ കൊട്ടിയടക്കാതെ ഒരു പ്രഹേളികയെ എപ്പോഴും മുന്നോട്ടുവെക്കാന് ഖുര്‍ആന് കഴിയുന്നതും അതുകൊണ്ടാണ്. ഏതൊരു സൗന്ദര്യശാസ്ത്ര ദര്‍ശനവും അടിസ്ഥാനപരമായി ഒരു പ്രഹേളികയാണല്ലോ. അതേസമയം പ്രഹേളികക്ക് പകരം വളരെ നിര്‍ണ്ണിതമായ അര്‍ത്ഥത്തെയാണ് ഒരു സൃഷ്ടി ഉല്‍പ്പാദിപ്പിക്കുന്നതെങ്കില് ആ സൃഷ്ടിയുടെ കഥ അവിടെ തീര്‍ന്നു.\nമുസ്‌ലിംകളെ സംബന്ധിച്ചിടത്തോളം ഖുര്‍ആന്റെ അവ്യക്തത തന്നെയാണ് അതിന്റെ പൂര്‍ണ്ണതയും. അപ്പോള് ഖുര്‍ആന്റെ പ്രഹേളിക എന്നത് ദൈവശാസ്ത്രപരമായ പ്രതിസന്ധിയല്ല. മറിച്ച്, വളരെ അനിവാര്യമായ ദൈവികാവിഷ്‌കാരമാണ്. ഖുര്‍ആന്റെ ഓരോ അക്ഷരത്തെയും കുറിച്ചും ആയിരം ഉള്‍ക്കാഴ്ചകള് ഒരാള്‍ക്ക് നല്‍കിയാല് പോലും ദൈവികവചനത്തിന്റെ സാരാംശത്തെ മനസ്സിലാക്കാന് കഴിയില്ല എന്നാണ് സൂഫിയായിരുന്ന സഹ്ല് അത്തുസ്താരി (എ.ഡി 896) പറഞ്ഞിട്ടുള്ളത്. അദ്ദേഹത്തിന്റെ ഈ പരാമര്‍ശത്തോട് കൂട്ടിച്ചേര്‍ത്തു കൊണ്ട് മറ്റൊരു മിസ്റ്റിക്കായിരുന്ന അസ്സറാജ് (എ.ഡി 988) എഴുതുന്നു: ‘അല്ലാഹുവെപ്പോലെത്തന്നെ അവന്റെ ഗ്രന്ഥത്തിനും അന്ത്യമില്ല’. ഖുര്‍ആന് എന്നത് ഭാഷയുടെയും ചരിത്രത്തിന്റെയുമെല്ലാം രേഖീയമായ ആഖ്യാനങ്ങളെ വെല്ലുവിളിച്ചു കൊണ്ട് പുതിയൊരു സൗന്ദര്യദര്‍ശനം മുന്നോട്ടു വെക്കുന്നുണ്ടെന്നാണ് അവര് പറയുന്നത്. അനന്തമായ അര്‍ത്ഥോല്‍പ്പാദനം ഖുര്‍ആന് സാധ്യമാക്കുന്നത് ഈ സൗന്ദര്യദര്‍ശനം മൂലമാണ്.\nനവീദ് കിര്‍മ്മാനിയുടെ God is beautiful: The aesthetic experience of the Quran എന്ന പുസ്തകത്തില് നിന്ന്


തത്സമയ പ്രസിദ്ധീകരണവും തിരയലും | Martech Zone\nതൽസമയം… ഇത് വളരെ പ്രധാനപ്പെട്ട ഒരു ഘടകമായി മാറുന്നു. വെബ്‌ട്രെൻഡുകൾ അലേർട്ടുകൾക്കൊപ്പം തത്സമയ തിരയൽ പുറത്തിറക്കി. പബ്സുബ്ബബ് ബ്ലോഗുകൾ വീണ്ടെടുക്കുന്നതിനേക്കാൾ അവരുടെ ഫീഡുകൾ നൽ‌കുന്നതിനായി അവ ഉയർ‌ന്നുവരുന്നു. തിരയൽ പ്രതികരണ സമയം ചുരുങ്ങുന്നു… കുറച്ച് മിനിറ്റ് മുമ്പ് മാത്രം ചോദിച്ച ചോദ്യങ്ങൾക്ക് ആളുകൾ ഉത്തരം പ്രതീക്ഷിക്കുന്നു.\nവാർത്തകൾ സംഭവിക്കുമ്പോൾ പ്രതികരിക്കുകയും അത് ഉടനടി പ്രയോജനപ്പെടുത്തുകയും ചെയ്യുക എന്നതാണ് പ്രസാധകരെ സംബന്ധിച്ചിടത്തോളം വെല്ലുവിളി. നിങ്ങൾ മൊബൈൽ വ്യവസായത്തിലാണെങ്കിൽ പുതിയത് സംഭവിക്കുകയാണെങ്കിൽ, നിങ്ങൾ എത്രയും വേഗം പ്രസിദ്ധീകരിക്കേണ്ടതുണ്ട്. ഇത് ട്രാഫിക്കിനെ പ്രേരിപ്പിക്കുന്ന ജനപ്രീതി മാത്രമല്ല, പ്രതികരിക്കാനുള്ള നിങ്ങളുടെ കഴിവും കൂടിയാണ്.\nകുറച്ച് ദിവസങ്ങൾക്ക് മുമ്പ്, ഞാൻ ചാച്ചയ്‌ക്കായി ഒരു വേർഡ്പ്രസ്സ് പ്ലഗിൻ പ്രസിദ്ധീകരിച്ചു. ചാച്ചയുടെ വിശാലമായ ചോദ്യ ശൃംഖലയിലെ ചില ഘടകങ്ങൾ പരീക്ഷിക്കുന്നതിന്റെ സംയോജനമാണ് പ്ലഗിൻ - ഇപ്പോൾ ഒരു API, ടോപ്പിക്കൽ ഫീഡുകൾ, ഇഷ്‌ടാനുസൃത ഫീഡുകൾ എന്നിവയിലൂടെ ലഭ്യമാണ്. പ്ലഗിൻ കുറച്ച് സൈഡ്‌ബാർ വിജറ്റുകൾ ഉണ്ട് - തത്സമയം ചോദ്യങ്ങൾ ചോദിക്കാനും ഉത്തരം തിരികെ നേടാനും അനുവദിക്കുന്ന ഒന്ന്…. മനോഹരമാണ്.\nബ്ലോഗ് ഉടമകൾക്കായി, ചാച, ട്വിറ്റർ, ഗൂഗിൾ എന്നിവയിലെ ട്രെൻഡുചെയ്യുന്ന ഡാറ്റയുടെ ഒരു അവലോകനം ബ്ലോഗർമാർക്ക് നൽകുന്ന ഒരു ചാച ട്രെൻഡ്‌സ് ഡാഷ്‌ബോർഡും ഞാൻ ഉൾപ്പെടുത്തിയിട്ടുണ്ട്! ട്രെൻഡുചെയ്യുന്ന വിവരങ്ങൾ നിരീക്ഷിക്കുന്നതിലൂടെ, ആളുകൾ ചോദിക്കുന്ന, തിരയുന്ന, അല്ലെങ്കിൽ ചർച്ച ചെയ്യുന്ന വിഷയങ്ങളുടെ ട്രാഫിക് നിങ്ങൾക്ക് പ്രയോജനപ്പെടുത്താം.\nനിങ്ങളുടെ അഭിപ്രായം എന്നെ അറിയിക്കൂ! നിങ്ങളുടെ പ്ലഗിൻ ഡയറക്ടറിയിലേക്ക് പോയി, പുതിയത് ചേർക്കുക, ചാച്ചയ്ക്കായി തിരയുക. ഇൻസ്റ്റാൾ ക്ലിക്കുചെയ്യുക, അത് പ്ലഗിൻ ഇൻസ്റ്റാൾ ചെയ്യും. സൈഡ്‌ബാർ വിജറ്റുകൾ ഉപയോഗിക്കുന്നതിന്, ChaCha- ൽ നിന്നുള്ള ഒരു ഡവലപ്പർ ലോഗിൻ രജിസ്റ്റർ ചെയ്യുക, നിങ്ങൾ ഉടൻ തന്നെ പ്രവർത്തിക്കുകയും പ്രവർത്തിക്കുകയും ചെയ്യും! നിങ്ങൾക്ക് ഡാഷ്‌ബോർഡ് പ്രവർത്തിപ്പിക്കാൻ താൽപ്പര്യമുണ്ടെങ്കിൽ, അതിൽ എന്തെങ്കിലും എഴുതുക എപിഐ കീ ഫീൽഡ്.\nഎല്ലാ സ്രോതസ്സുകളിലുടനീളം പോപ്പ് സംസ്കാരത്തിൽ നിന്ന് അൽപ്പം ശബ്ദമുണ്ട്, എന്നാൽ മുതലാക്കാൻ ഓരോ തവണയും നിങ്ങൾ ഒരു രത്നം കണ്ടെത്തും. നിങ്ങളുടെ ഉള്ളടക്കത്തിൽ തത്സമയ നിബന്ധനകൾ ഉപയോഗിക്കുന്നതും ഉള്ളടക്കം വേഗത്തിൽ പ്രസിദ്ധീകരിക്കുന്നതും നിങ്ങളുടെ ബ്ലോഗിന് അൽപ്പം അപ്രതീക്ഷിത ട്രാഫിക് നൽകാൻ കഴിയും!\nപരസ്യപ്രസ്താവന: ചാച്ച ഒരു ക്ലയന്റാണ്.\nസോഷ്യൽ മീഡിയയും ഒബ്ജക്ഷൻ മാനേജ്മെന്റും


അവസാനത്തെ ഗാന്ധിയനും വിട പറയുമ്പോള്... | USA Malayalam News Paper\nഅവസാനത്തെ ഗാന്ധിയനും വിട പറയുമ്പോള്...\nStory Dated: Saturday, December 07, 2013 11:12 hrs UTC\nലോകത്ത് അവശേഷിച്ച ഏറ്റവും പ്രമുഖനായ ഗാന്ധിയനായിരുന്നു നെല്‍സണ് മണ്ടേല. ആധുനികകാലത്ത് വിവിധ രാജ്യങ്ങളില്‍നടന്ന വിമോചന പോരാട്ടങ്ങളുടെയെല്ലാം ഏറ്റവും വലിയ ശക്തിസ്രോതസ്സ്. സായുധവും സഹനവുമായ പോരാട്ടവഴികളിലൂടെ സഞ്ചരിച്ച ആ ജീവിതം, 27 വര്‍ഷം ഏകാന്തമായി തടവിലിരുന്നപ്പോള് പോലും സജീവമായിരുന്നു. തടവിലിരിക്കുന്ന പോരാളിയാണ് സ്വതന്ത്രനാക്കപ്പെട്ട വ്യക്തിയേക്കാള് ശക്തിമാനെന്ന് വംശവെറിയന് ഭരണകൂടം തിരിച്ചറിഞ്ഞതിന്റെ ഫലമായിട്ടായിരുന്നു 1990ല് മണ്ടേലയെ തടവില്‍നിന്ന് വിട്ടത്. പ്രതീക്ഷിച്ചപോലെ സംഭവിച്ചു. സ്വതന്ത്രനായ മണ്ടേലക്ക് തടവുകാരനായ മണ്ടേലയുടെ നിഴല് മാത്രമാകാനേ കഴിഞ്ഞുള്ളൂ. ഭരണത്തില് തിളങ്ങിയില്ലെങ്കിലും മണ്ടേല ദക്ഷിണാഫ്രിക്കയുടെ നായകനായി തന്നെയാണ് അരങ്ങൊഴിയുന്നത്. ഇരുപതാം നൂറ്റാണ്ടിന്റെ തുടക്കത്തിലാണ് ആഫ്രിക്ക വെള്ളക്കാരന്റെ കാല്‍ക്കീഴിലായത്.\nകറുത്തവര്‍ഗക്കാരെ വെള്ളക്കാര് അടിമകളാക്കിയപ്പോള് ജനങ്ങളുടെ പ്രതിഷേധമുയരാന് തുടങ്ങി. ട്രാന്‍സ്‌കെയിലെ ഉംതക് എന്ന സ്ഥലത്ത് തെംബു ഗോത്രത്തലവന്റെ മകനായി 1918ല് ജനിച്ച നെല്‍സണ് മണ്ടേല പിറന്നുവീണത് ഈ പ്രതിഷേധത്തിലേക്കായിരുന്നു. സ്‌കൂള് വിദ്യാഭ്യാസത്തിനുശേഷം ഇരുപത്തിമൂന്നാം വയസ്സില് മണ്ടേല ജൊഹാനസ്ബര്‍ഗിലേക്ക് പോയി. വിറ്റ്വാറ്ററാന്‍ഡ് സര്‍വകലാശാലയില് നിയമബിരുദത്തിന് ചേര്‍ന്നു. കാമ്പസില്‍വച്ച് വര്‍ണവെറിയുടെ അതിക്രൂരമായ അനുഭവങ്ങള് മനസ്സിലാക്കിയ അദ്ദേഹം 1943ല് ആഫ്രിക്കന് നാഷനല് കോണ്‍ഗ്രസില് ചേര്‍ന്നു. പിന്നീട് പോരാട്ടങ്ങളുടെ കാലമായിരുന്നു. വെള്ളക്കാരുടെ നാഷനല് പാര്‍ട്ടി നടപ്പാക്കിയ വര്‍ണവിവേചനത്തിനെതിരെ മണ്ടേല പോരാട്ടമാരംഭിച്ചു. രാജ്യദ്രോഹം, ഭരണകൂടത്തെ അട്ടിമറിക്കാനുള്ള ശ്രമം തുടങ്ങിയ കുറ്റങ്ങള് ആരോപിച്ച് 1956ല് മണ്ടേലയെയും 155 രാഷ്ട്രീയപ്രവര്‍ത്തകരെയും തടവിലാക്കി. കറുത്തവര്‍ഗക്കാര് എവിടെ ജീവിക്കണം, എന്ത് ജോലി ചെയ്യണം എന്ന് തീരുമാനിക്കുന്ന 'പുതിയ പാസ് നിയമ'ത്തിനെതിരെ ആഫ്രിക്കയില് പ്രതിഷേധം ശക്തമായി.\n1960ല് ആഫ്രിക്കന് നാഷനല് കോണ്‍ഗ്രസ് നിരോധിക്കപ്പെട്ടതിനെ തുടര്‍ന്ന് മണ്ടേല ഒളിവില് പോയി. ഷാര്‍പെവില്ല കൂട്ടക്കൊലയില് പൊലീസ് വെടിവെപ്പില് 69 കറുത്ത വര്‍ഗക്കാര് കൊല്ലപ്പെട്ടത് കറുത്തവരുടെ സമരത്തിന് പുതിയ കരുത്തുപകര്‍ന്നു. അധികം താമസിയാതെ, ഭരണകൂടത്തെ അട്ടിമറിക്കാന് ശ്രമിച്ചതിന് മണ്ടേലയെ അറസ്റ്റ് ചെയ്തു. 1964ല് ജീവപര്യന്തം തടവിന് വിധിച്ചു. 1968നും 1969നുമിടയില് മണ്ടേലയുടെ മാതാവും കാറപകടത്തില് മൂത്ത മകനും മരിച്ചു. എന്നാല്, സംസ്‌കാരത്തില് പങ്കെടുക്കാന് മണ്ടേലക്ക് അനുവാദം ലഭിച്ചില്ല. റോബന് ദ്വീപിലെ ജയിലില് മണ്ടേല 18 വര്‍ഷം തടവുശിക്ഷ അനുഭവിച്ചു. പിന്നീട് 1982ല് പോള്‍സ്മൂര് ജയിലിലേക്ക് അദ്ദേഹത്തെ മാറ്റി. 27 വര്‍ഷം ജയിലില്. മണ്ടേലയുടെ മോചനത്തിന് ആഫ്രിക്കന് നാഷനല് കോണ്‍ഗ്രസ് അന്താരാഷ്ട്രതലത്തില് സമ്മര്‍ദ്ദം ചെലുത്തിക്കൊണ്ടിരുന്നു. 1980ല് അന്താരാഷ്ട്ര തലത്തില് വര്‍ണവിവേചനത്തിനെതിരെ കാമ്പയിന് സംഘടിപ്പിച്ചു. ഒടുവില്, 1990ല് ആഫ്രിക്കന് നാഷനല് കോണ്‍ഗ്രസിന്റെ നിരോധനം പിന്‍വലിച്ചു. മണ്ടേല ജയില്‍മോചിതനായി. 1993 ഡിസംബറില് മണ്ടേലക്ക് സമാധാനത്തിനുള്ള നൊബേല് സമ്മാനം ലഭിച്ചു.\n1993ല് ദക്ഷിണാഫ്രിക്കന് ജനതക്ക് തുല്യ വോട്ടവകാശം ലഭിച്ചു. അഞ്ചു മാസത്തിനുശേഷം ആഫ്രിക്കയുടെ ചരിത്രത്തിലാദ്യമായി ജനാധിപത്യ തെരഞ്ഞെടുപ്പ് നടന്നു, തെരഞ്ഞെടുപ്പില് 62 ശതമാനം വോട്ടുകള് നേടി ആദ്യ കറുത്ത വര്‍ഗക്കാരനായ പ്രസിഡന്റായി. അഞ്ച് വര്‍ഷം മാത്രമെ പ്രസിഡന്റ് പദവിയില് തുടരൂവെന്ന് മണ്ടേല പ്രഖ്യാപിച്ചു. വെളുത്ത വര്‍ഗക്കാരിലെയും കറുത്തവര്‍ക്കിടയിലെയും തീവ്രവാദികളോട് ഏറ്റുമുട്ടിയാണ് മണ്ടേല രാജ്യത്തെ നയിച്ചത്. സുളു വര്‍ഗക്കാരുടെ ഇന്‍കതാ ഫ്രീഡം പാര്‍ടിയും വര്‍ണ വിവേചന അനുകൂലികളും അദ്ദേഹത്തിന്റെ സംയമന രാഷ്ട്രീയത്തെ എതിര്‍ത്തു. ദക്ഷിണാഫ്രിക്കയ്ക്കകത്ത് ചെറുരാജ്യമായി തുടരാന് അനുവദിക്കണമെന്ന വെള്ളക്കാരില് ചിലരുടെ ശ്രമങ്ങളെ അദ്ദേഹം തോല്‍പ്പിച്ചു. സംയമനത്തിന്റെയും സഹവര്‍ത്തിത്വത്തിന്റെയും അവസാന വാക്കായ മണ്ടേല ആഫ്രിക്കന് നാഷണല് കോണ്‍ഗ്രസിനകത്തെ ഭിന്നതയും ഉരുക്കി. രാജ്യത്തിന് സ്വന്തമായ ഭരണഘടനയും ഉണ്ടാക്കി. അധികകാലം അധികാരത്തില് ഇരിക്കാത്തതുകൊണ്ട്, മണ്ടേല മികച്ച ഭരണാധികാരിയാണോ എന്ന ചോദ്യത്തിന് അര്‍ഥമില്ല. അഞ്ച് വര്‍ഷംകൊണ്ട് നടപ്പാക്കിയ സാമ്പത്തികനയം ബഹുരാഷ്ട്ര കുത്തകകള്‍ക്ക് കീഴടങ്ങുന്നതാണെന്ന് ആരോപണമുണ്ടായിരുന്നു. ആഫ്രിക്കന് നാഷണല് കോണ്‍ഗ്രസിന്റെ ഇടതുപക്ഷ സ്വഭാവം മണ്ടേലയുടെ ഭരണത്തില് വ്യതിചലിച്ചതായും ഇടതുപക്ഷം കുറ്റപ്പെടുത്തി.\nആഗോളവല്‍ക്കരണത്തിന്റെയും ഉദാരവല്‍ക്കരണത്തിന്റെയും കാലത്ത് ഒരു ദക്ഷിണാഫ്രിക്കന് ബദല് അവതരിപ്പിക്കാന് അദ്ദേഹത്തിനായില്ല. എയ്ഡ്‌സിനെതിരെ മണ്ടേല സര്‍ക്കാര് കാര്യക്ഷമമായ നടപടികള് കൈക്കോണ്ടില്ലെന്ന് എഡ്വിന് കാമറൂണിനെപ്പോലെയുള്ളവര് കുറ്റപ്പെടുത്തി. ഭരണത്തില് ഭാര്യ വിന്നി നടത്തിയ ഇടപെടലുകള് മണ്ടേലയുടെ പ്രതിച്ഛായക്ക് മങ്ങലേല്‍പ്പിച്ചു. ഇതിന് പരിഹാരമായി ഭാര്യ വിന്നിയുമായുള്ള ബന്ധം ഉപേക്ഷിക്കുന്നതായി മണ്ടേല പരസ്യമായി പ്രഖ്യാപിച്ചു. എണ്‍പതാം വയസ്സില് വീണ്ടും വിവാഹിതനായ മണ്ടേലക്ക് പിന്നീട് പഴയ മട്ടില് പൊതുജീവിതത്തില് തുടരാനായില്ല. ക്രമേണ അദ്ദേഹം രാഷ്ട്രീയജീവിതത്തില്‍നിന്ന് പിന്‍വാങ്ങിതുടങ്ങി. അധികാരത്തില് നിന്നൊഴിഞ്ഞ ശേഷം മണ്ടേല നിരവധി കുറ്റസമ്മതങ്ങള് നടത്തി. ദക്ഷിണാഫ്രിക്കയുടെ രാഷ്ട്രീയ ഭൂപടത്തില് മണ്ടേലക്ക് അര്‍ഹരായ അനുയായികള് ഉണ്ടായില്ല എന്നതാണ് ആ ജീവിതത്തിന്റെ ഏറ്റവും വലിയ ദുരന്തങ്ങളിലൊന്ന്. ലോകചരിത്രത്തിലെ മഹാന്മാര്‍ക്കൊക്കെയും ഈ ദുരന്തമുണ്ടായിട്ടുണ്ട്. അമേരിക്കയില് എബ്രഹാം ലിങ്കനും ഇന്ത്യയില് ഗാന്ധിക്കും സംഭവിച്ച അതേ ദുരന്തം, ലോകത്തിലെ അവശേഷിക്കുന്ന നായകനും ഉണ്ടായി. അത് മഹാന്മാരുടെ ജീവിതത്തിലെ നിശ്ചിത അധ്യായമാണ്. ആ അനിവാര്യതകൊണ്ടു കൂടിയാണ് മണ്ടേലയെപ്പോലുള്ളവര് പച്ച മനുഷ്യരായി നമുക്കിടയില് അമരത്വം നേടുന്നത്.


മുന് പൊതുമരാമത്ത് മന്ത്രി ജി സുധാകരനെതിരെ വിജിലന്‍സ് അന്വേഷണം ആവശ്യപ്പെട്ട് എഎം ആരിഫ് എംപി | Asian Metro News മുന് പൊതുമരാമത്ത് മന്ത്രി ജി സുധാകരനെതിരെ വിജിലന്‍സ് അന്വേഷണം ആവശ്യപ്പെട്ട് എഎം ആരിഫ് എംപി\nമുന് പൊതുമരാമത്ത് മന്ത്രി ജി സുധാകരനെതിരെ വിജിലന്‍സ് അന്വേഷണം ആവശ്യപ്പെട്ട് എഎം ആരിഫ് എംപി\nജി സുധാകരൻ പൊതുമരാമത്ത് മന്ത്രിയായിരിക്കെ നടത്തിയ ദേശീയപാത പുനർനിർമാണത്തിൽ വിജിലൻസ് അന്വേഷണം ആവശ്യപ്പെട്ട് എഎം ആരിഫ് എംപി പൊതുമരാമത്ത് മന്ത്രി മുഹമ്മദ് റിയാസിന് കത്ത് അയച്ചു.ജി സുധാകരൻ പൊതുമരാമത്ത് മന്ത്രിയായിരിക്കെ നടത്തിയ ദേശീയപാത പുനർനിർമാണത്തിൽ വിജിലൻസ് അന്വേഷണം ആവശ്യപ്പെട്ട് എഎം ആരിഫ് എംപി പൊതുമരാമത്ത് മന്ത്രി മുഹമ്മദ് റിയാസിന് കത്ത് അയച്ചു. ദേശീയപാത 66 ൽ അരൂർ മതൽ ചേർത്തല വരെ (23.6 KM)പുനർനിർമിച്ചതിൽ ക്രമക്കേട് ഉണ്ടെന്നാണ് ആരിഫ് ആരോപിക്കുന്നത്.\nഇതിൽ വിജിലൻസ് അന്വേഷണം വേണമെന്നും കുറ്റക്കാർക്കെതിരെ നിയമ നടപടിയെടുക്കണമെന്നും എംപി കത്തിൽ ആവശ്യപ്പെടുന്നു. 2019-ൽ 36 കോടി ചിലവഴിച്ച് ജർമ്മൻ സാങ്കേതികവിദ്യ ഉപയോഗിച്ചായിരുന്നു പുനർനിർമാണം.\nകേന്ദ്ര ഫണ്ട് എങ്കിലും നിർമാണ ചുമതല സംസ്ഥാന പൊതുമരാമത്ത് ദേശീയപാതവിഭാഗത്തിന് ആയിരുന്നു. ജർമൻ സാങ്കേതികവിദ്യ എന്ന ആശയം കേന്ദ്രത്തിന്റേതായിരുന്നു. മൂന്ന് വർഷം ഗ്യാരണ്ടിയോടെ നിർമ്മിച്ച റോഡിന് നിലവാരമില്ലെന്നും റോഡിൽ ഉടനീളം കുഴികൾ രൂപപ്പെടുന്ന സ്ഥിതിയാണിപ്പോഴെന്നും എംപി കുറ്റപ്പെടുത്തുന്നു.\nത്രിതല പഞ്ചായത്ത് സംവിധാനം വലിയ മാറ്റങ്ങളുണ്ടാക്കി – മന്ത്രി ജെ. ചിഞ്ചുറാണി 0\nസംസ്ഥാനത്ത് ഇന്ന് 2938 പേർക്ക് കോവിഡ് 0\nയുഎസ് വീസ: ആറു രാജ്യക്കാർക്ക് പുതിയ നിബന്ധനകൾ 0


'കാറപകടം ഖുശ്ബു വ്യാജമായി ഉണ്ടാക്കിയത്'; ആരോപണങ്ങൾക്ക് രൂക്ഷ മറുപടിയുമായി നടി | khushbu sundar slams man who claimed she faked car crash\n'കാറപകടം ഖുശ്ബു വ്യാജമായി ഉണ്ടാക്കിയത്'; ആരോപണങ്ങൾക്ക് രൂക്ഷ മറുപടിയുമായി നടി\nFirst Published Nov 20, 2020, 2:14 PM IST\nരണ്ട് ദിവസം മുമ്പാണ് നടിയും ബിജെപി നേതാവുമായ ഖുശ്ബു സുന്ദർ യാത്ര ചെയ്തിരുന്ന വാഹനം അപകടത്തിൽപെട്ടത്. മേല്‍മറവത്തൂര് എന്ന സ്ഥലത്തുവച്ചായിരുന്നു അപകടം. വേല്‍യാത്രയില് പങ്കെടുക്കാന് കടലൂരിലേക്കുള്ള യാത്രയ്ക്കിടെ ഖുഷ്ബു സഞ്ചരിച്ചിരുന്ന കാറിലേക്ക് ഒരു ടാങ്കര് ലോറി വന്നിടിക്കുകയായിരുന്നു. ഇപ്പോഴിതാ അപകടം വ്യാജമാണെന്ന് ആരോപിച്ച് എത്തിയയാൾക്ക് ശക്തമായ മറുപടിയുമായി എത്തിയിരിക്കുകയാണ് ഖുശ്ബു.\nകാർട്ടൂണിസ്റ്റ് ബാല എന്നയാളാണ് കഴിഞ്ഞ ദിവസം ഖുശ്ബുവിന് ഉണ്ടായ അപകടം വ്യാജമാണെന്ന തരത്തിൽ പ്രതികരിച്ചത്. 'ഖുശ്ബു മികച്ച നടിയാണെന്നതിനുള്ള തെളിവാണ് ഈ ചിത്രം. പ്രിയപ്പെട്ട സംഘികളെ കുറച്ചുകൂടി നല്ല തിരക്കഥയുമായി വാ. ഇതിൽ നിരവധി പഴുതുകളുണ്ട്', എന്നാണ് ബാല ട്വിറ്ററിൽ കുറിച്ചത്.\nചില ചിത്രങ്ങളിൽ ഖുശ്ബു പിൻസീറ്റിൽ ഇരിക്കുകയായിരുന്നുവെന്നും ചിലതിൽ അവർ മുൻസീറ്റിലാണെന്നും ഇയാൾ പരാമർശിച്ചിരുന്നു. പിന്നാലെയാണ് മറുപടിയുമായി ഖുശ്ബു തന്നെ രംഗത്തെത്തിയത്.\n'നിങ്ങൾക്ക് ധൈര്യമുണ്ടെങ്കിൽ അപകടമുണ്ടാക്കാൻ ശ്രമിക്കുക. നിങ്ങളുടെ മുഖത്ത് മരണം കാണുന്ന നിമിഷം, നിങ്ങളുടെ പാന്റ്സ് നനയ്ക്കുമെന്ന് എനിക്ക് ഉറപ്പാണ്. കാരണം നിങ്ങൾ എന്നെപ്പോലെ ധൈര്യമുള്ള ഒരാളല്ല. നിങ്ങൾ ഒരു ഭീരുവിനെപ്പോലെയാണ് സംസാരിക്കുന്നത്. ബാല, വേഗം സുഖം പ്രാപിക്കൂ', എന്നായിരുന്നു ഖുശ്ബുവിന്റെ മറുപടി.\nഅതേസമയം, തന്റെ മരണവാർത്ത എഴുതാൻ കാത്തിരുന്നവർ താൻ തിരികെ വന്നത് കണ്ട് അതിശയിച്ചിരിക്കുകയാണെന്ന് ഖുശ്ബു മറ്റൊരു ട്വീറ്റിൽ കുറിച്ചു. ദശലക്ഷക്കണക്കിന് ആളുകളുടെ സ്നേഹവും കുടുംബവും സുഹൃത്തുക്കളും, ദൈവത്തിന്റെ അനുഗ്രഹവും ഒപ്പമുണ്ടായിരുന്നത് കൊണ്ടാണ് അപകടത്തിൽ നിന്ന് രക്ഷപ്പെട്ടതെന്നും ഖുശ്ബു കുറിച്ചു.\nനേരത്തെയും ചിത്രങ്ങളെ കുറിച്ചുള്ള അഭ്യൂഹങ്ങൾക്ക് നടി മറുപടി നൽകിയിരുന്നു. വാഹനാപകടത്തില് ഗുരുതര പരിക്കുകളേല്‍ക്കാതെ തങ്ങളെ കാത്തുരക്ഷിച്ചത് മുരുക ഭഗവാന് ആണെന്ന് ഖുശ്ബു നേരത്തെ പറഞ്ഞിരുന്നു. വലിയ മുരുക ഭക്തനാണ് ഭര്‍ത്താവെന്നും ആ വിശ്വാസമാണ് രക്ഷിച്ചതെന്നും ഖുഷ്ബു കുറിച്ചു. അപകടത്തെക്കുറിച്ച് പൊലീസ് അന്വേഷണം ആരംഭിച്ചിട്ടുണ്ട്.


KTM RC 390| കെടിഎം ആർസി 390 അടുത്തവർഷം ഇന്ത്യയിൽ; സൂപ്പർ ബൈക്കിന്റെ സവിശേഷതകൾ അറിയാം| KTM has revealed the new KTM RC 390, See Design Features in Detail – News18 Malayalam\nHome » photogallery » money » AUTO KTM HAS REVEALED THE NEW KTM RC 390 SEE DESIGN FEATURES IN DETAIL TRANSPG\nKTM RC 390| കെടിഎം ആർസി 390 അടുത്തവർഷം ഇന്ത്യയിൽ; സൂപ്പർ ബൈക്കിന്റെ സവിശേഷതകൾ അറിയാം\nകെടിഎം ആഗോളതലത്തിൽ ഏറ്റവും പുതിയ 2022 കെടിഎം ആർസി 390 അവതരിപ്പിച്ചു, ഇത് അടുത്ത വർഷം ഇന്ത്യയിൽ എത്തുമെന്ന് പ്രതീക്ഷിക്കുന്നു. ഈ സൂപ്പർ ബൈക്കിന്റെ സവിശേഷതകളെ കുറിച്ച് അറിയാം.\n| September 03, 2021, 06:50 IST\n2022 കെടിഎം ആർസി 390- ബജാജ് ഓട്ടോ സഹ ഉടമയായ ഓസ്ട്രിയൻ ബൈക്ക് ബ്രാൻഡ് കെടിഎമ്മിന്റെ ശ്രേണിയിലെ ഫുൾ ഫെയേർഡ് താരമാണ് ആർസി 390. പുതിയ ബൈക്ക് ആഗോളതലത്തിൽ കമ്പനി അവതരിപ്പിച്ചു. (ഫോട്ടോ: കെടിഎം)\n2022 കെടിഎം ആർസി 390- ഹെഡ്‌ലൈറ്റിന് ചുറ്റുമുള്ള ഫ്രണ്ട് ഫെയറിംഗ് ഒരു കാർബൺ ഫൈബർ ഫിനിഷിംഗ് നൽകുന്നു. വിൻഡ്‌സ്‌ക്രീൻ മുമ്പത്തേതിനേക്കാൾ ഉയരമുള്ളതാണ്, ഹെഡ്‌ലൈറ്റ് രണ്ട് സ്ലിം ലൈറ്റുകൾക്കിടയിൽ സാൻഡ്‌വിച്ച് ചെയ്തിരിക്കുന്നു, അത് ടേൺ ഇൻഡിക്കേറ്ററുകളായി പ്രവർത്തിക്കും. ആർസി 390 -ന്റെ സീറ്റ് ഇപ്പോൾ സ്പ്ലിറ്റ് ചെയ്തിരിക്കുന്നു, കൂടാതെ അതിന്റെ സ്പോർട്ടി രൂപത്തിന് തടസ്സമാകാതെ മികച്ച പാഡിംഗ് നൽകിയിരിക്കുന്നു. (ഫോട്ടോ: കെടിഎം)\n2022 കെടിഎം ആർസി 390 ന് മുന്നിലും പിന്നിലും ക്രമീകരിക്കാവുന്ന സസ്പെൻഷൻ ഉണ്ട്. ഇലക്ട്രോണിക് ഫീച്ചറുകൾ കൊണ്ട് സമ്പന്നം. സൂപ്പർമോട്ടോ എബിഎസ് മോഡ്, കോർണറിംഗ് എബിഎസ്, ദിശാസൂചിക ഷിഫ്റ്റർ, മെലിഞ്ഞ സെൻസിറ്റീവ് ട്രാക്ഷൻ കൺട്രോൾ തുടങ്ങിയ സവിശേഷതകളും ഉണ്ട്. (ഫോട്ടോ: കെടിഎം)\n2022 കെടിഎം ആർസി 390- പവറിന്റെ കാര്യത്തിൽ, ആർസി 390 മുമ്പത്തെ അതേ ഊർജം പുറപ്പെടുവിക്കുന്നു, ടോർക്ക്2എൻഎം മുതൽ 37 എൻഎം വരെ ഉയർത്തുന്നു. എന്നിരുന്നാലും, പഴയ മോഡലിനെ അപേക്ഷിച്ച് ബൈക്കിന് മികച്ച ത്രോട്ടിൽ പ്രതികരണം നൽകുന്ന 40% വലിയ എയർബോക്‌സ് ഇതിലുണ്ട്. (ഫോട്ടോ: കെടിഎം)\n2022 കെടിഎം ആർസി 390- അനിയന്മാരായ ആർസി 125നേക്കാളും ആർസി 200-നേക്കാളും ഗാംഭീര്യമുള്ള വല്യേട്ടനാണ് കെടിഎം ആർസി 390. സ്വീകാര്യതയ്ക്ക് ഇപ്പോഴും കാര്യമായ കോട്ടം തട്ടിയിട്ടില്ല. അടുത്ത തലമുറ ആർസി 390 അതിലും കേമനായി മുന്നിലെത്തിക്കുകയാണ് കെ ടി എം. (ഫോട്ടോ: കെടിഎം)\n2022 കെടിഎം ആർസി 390-കൂടുതൽ ഷാർപ്പ് ആയ ഫെയറിങ് ആണ് പുത്തൻ മോഡലിന്റെ ആകർഷണം. കൂടുതൽ വലിപ്പത്തിലുള്ള KTM ബ്രാൻഡിംഗ് ഈ ഫെയറിങ്ങിൽ കാണാം. കൂടുതൽ ഗോളാകൃതിയിലുള്ള പെട്രോൾ ടാങ്ക് വലിപ്പത്തിലും അല്പം മുന്നേറിയിട്ടുണ്ട്. വണ്ണം കുറഞ്ഞ ടെയിൽ സെക്ഷൻ, പുതിയ ഡിസൈനിലുള്ള സ്പ്ലിറ്റ് സീറ്റുകൾ, ഗ്രാബ് റെയിലുകൾ എന്നിവയും പുതിയ ആർസി 390യിലുണ്ടാവും. (ഫോട്ടോ: കെടിഎം)\n2022 കെടിഎം ആർസി 390- ഇപ്പോൾ വില്പനയിലുള്ള കെടിഎം ആർസി 390യ്ക്ക് 2.66 ലക്ഷം ആണ് എക്‌സ്-ഷോറൂം വില. പുതിയ മോഡലിന് കുറഞ്ഞത് 20,000 രൂപ വർദ്ധിക്കും എന്നാണ് പ്രതീക്ഷിക്കുന്നത്. എന്നാൽ വില സംബന്ധിച്ച് ഔദ്യോഗികമായി വിവരങ്ങളൊന്നും കമ്പനി പുറത്തുവിട്ടിട്ടില്ല.


പ്രേക്ഷകനെ പ്രണയിക്കാത്ത 'കാമുകി'-Kaamuki movie review Aparna Balamurali Askar Ali\nപ്രേക്ഷകനെ പ്രണയിക്കാത്ത 'കാമുകി'\n‘കാമുകി’ക്ക് പറയാന് പുതിയതായി ഒന്നുമില്ല. പറഞ്ഞു പഴകിയ കാര്യങ്ങളെ പുതിയ രീതിയില് അവതരിപ്പിക്കാനുള്ള ശ്രമവുമില്ല.\nMay 11, 2018 3:06:59 pm\n‘പ്രേമത്തിനു കണ്ണില്ല സ്‌നേഹിതാ’ എന്ന ടാഗ് ലൈനോടെയാണ് അപര്‍ണ ബാലമുരളിയും ആസിഫ് അലിയുടെ അനിയന് അസ്‌കര് അലിയും കേന്ദ്ര കഥാപാത്രങ്ങളെ അവതരിപ്പിച്ച ചിത്രം ‘കാമുകി’ തിയേറ്ററുകളില് എത്തിയത്.\n‘ഇതിഹാസ’, ‘സ്റ്റൈല്’ എന്നീ ചിത്രങ്ങള്‍ക്കു ശേഷം ബിനു. എസ് തിരക്കഥയും സംവിധാനവും നിര്‍മ്മിക്കുന്ന കാമുകി ഒരു കോളേജ് ലവ് സ്‌റ്റോറിയാണ്.\nവര്‍ഗീസ് മാഷിന്‍റെ (ബൈജു) ഇളയമകള് അച്ചാമ്മ (അപര്‍ണ ബാലമുരളി) ‘തല തെറിച്ചവളും’ മാതാപിതാക്കളെ അനുസരിക്കാത്തവളുമാണ്. പഠനത്തില് ശ്രദ്ധിക്കാത്ത, ജീവിതം ആസ്വദിക്കണം എന്നതിനപ്പുറത്തേക്ക് വലിയ ലക്ഷ്യങ്ങളൊന്നും ഇല്ലാത്ത അച്ചാമ്മ എന്ന അച്ചു, വിമന്‍സ് കോളേജില് നിന്നും ബിരുദം നേടിയതിനു ശേഷം കാലടി ശ്രീ ശങ്കര കോളേജില് എംഎസ് ഡബ്ല്യൂ പഠിക്കാന് എത്തുന്നു. സോഷ്യല് വര്‍ക്കിനോടുള്ള താത്പര്യംകൊണ്ടല്ല, മറിച്ച് ഹോസ്റ്റലില് താമസിക്കാനും മിക്‌സഡ് കോളേജില് അടിച്ചു പൊളിക്കാനുമുള്ള ആഗ്രഹമാണ് അച്ചാമ്മയെ അവിടെ എത്തിക്കുന്നത്.\nഅവിടെ വച്ച് അച്ചാമ്മ ഹരിയെ (അസ്‌കര് അലി) പരിചയപ്പെടുന്നു. ഹരി അന്ധനാണെന്ന് മനസിലാക്കാതെ പല സാഹചര്യങ്ങളിലും അച്ചാമ്മ ഇയാളെ തെറ്റിദ്ധരിക്കുകയും എന്നാല് പിന്നീട് തെറ്റിദ്ധാരണകള് മാറി ഇരുവരും സുഹൃത്തുക്കളാകുകയും, ഒരു പ്രത്യേക അവസരത്തില് അച്ചാമ്മയുടെ ഉള്ളില് ഹരിയോട് പ്രണയം വളരുകയും ചെയ്യുന്നു. ഇവിടുന്നങ്ങോട്ട് അച്ചാമ്മയും സിനിമയും മാറുകയാണ്.\nമലയാള സിനിമ മാറിത്തുടങ്ങിയത് അറിയാതെയാണോ ഇതിന്‍റെ അണിയറ പ്രവര്‍ത്തകര് ഈ സിനിമയുമായി ഇറങ്ങിയത് എന്ന് തോന്നും വിധമാണ് ചിത്രത്തിന്‍റെ പോക്ക്.\nഅപര്‍ണ ബാലമുരളി എന്ന സ്വാഭാവികതയോടെ അഭിനയിക്കുന്ന നടിയെക്കൊണ്ടു പോലും എന്തൊക്കെയോ കാണിച്ചു കൂട്ടിക്കാനുള്ള ശ്രമം. ആദ്യ സിനിമയിലെ അവരുടെ പ്രകടനം വച്ച് നോക്കിയാല് അപര്‍ണയില് നിന്നും ഇതില് കൂടുതലും പ്രേക്ഷകര് പ്രതീക്ഷിക്കുന്നത് സ്വാഭാവികം.\nകഷ്ടപ്പെട്ടാണ് അസ്‌കര് അലി അഭിനയിക്കുന്നത് എന്ന് തോന്നിപ്പോകും. മുഖഭാവത്തിലും ഡയലോഗ് ഡെലിവറിയിലും വളരെ പ്രയാസപ്പെട്ടിട്ടും വരാത്ത സ്വാഭാവികത. നിറയുന്ന കൃത്രിമത്വം.\nതാരതമ്യേന ബോറടിപ്പിച്ചില്ലെന്നു പറയാവുന്നത് ‘ട്രാഫിക്’, ‘ആനന്ദം’ തുടങ്ങിയ ചിത്രങ്ങളില് നല്ല പ്രകടനം കാഴ്ച വച്ച റോണി ഡേവിഡ് ചാക്കോയുടെ പ്യൂണ് വേഷമാണ്.\nപറഞ്ഞു പറഞ്ഞു, പറയുന്നവര്‍ക്കും കേള്‍ക്കുന്നവര്‍ക്കും മടുത്ത ഒരു നിലവാരവുമില്ലാത്ത തമാശകള് കുത്തിക്കയറ്റി അവിടവിടെ മുഴച്ചു നില്‍ക്കുന്ന ചിത്രം. സ്ത്രീവിരുദ്ധ തമാശകളും, ബോഡി ഷേമിങ്ങുമെല്ലാം ആവശ്യത്തിനു ചേര്‍ത്തിട്ടുണ്ട്. അല്‍പം സ്‌ത്രൈണതയോടെ പെരുമാറുന്ന സംസ്‌കൃതം അധ്യാപകനെ കോമാളിയായാണ് ചിത്രീകരിച്ചിരിക്കുന്നത്. അന്ധത ഒരു കുറവല്ല എന്നു പറയാൻ ശ്രമിക്കുന്നതിനിടെ ചിത്രം മനുഷ്യന്റെ മറ്റു ‘കുറവുകളെ’ പരിഹസിക്കാതിരിക്കാൻ കൂടി ശ്രദ്ധിക്കേണ്ടതായിരുന്നു.\nഗോപി സുന്ദറാണ് ചിത്രത്തിന്‍റെ സംഗീതം. തുടക്കത്തിലെ ‘കുറുമ്പി’ എന്ന ഗാനം കുറേയൊക്കെ തിയേറ്ററില് ചിരിയുണര്‍ത്തിയിട്ടുണ്ട്. സൗഹൃദത്തെക്കുറിച്ചുള്ള ഗാനവും കൊള്ളാം.\nസിനിമ എങ്ങോട്ടാണ് പോകേണ്ടത്? എങ്ങനെയാണ് പോകേണ്ടത്? എന്ന് പലപ്പോഴും സംവിധായകനു തന്നെ എത്തും പിടിയുമില്ല.\nകോളേജിലെ ഗുണ്ടാ സംഘം എന്നു തോന്നിപ്പിക്കുന്ന സീനിയേഴ്‌സിന്‍റെ ഒരു ചെറു കൂട്ടത്തെ കോമഡിക്കുവേണ്ടി കൊണ്ടുവന്ന് നിര്‍ത്തിയിട്ടുണ്ട്. സാന്ദര്‍ഭികം പോലുമല്ലാത്ത തമാശകളുടെ പെരുമഴയാണ് ചിത്രം.\nമോഹന്‍ലാല് റെഫറന്‍സും ബാഹുബലി റെഫറന്‍സുമൊക്കെ തീയേറ്ററില് വന്നിരുന്നവരെ ചിരിപ്പിക്കാന് സഹായിച്ചിട്ടുണ്ട്. ജീവിതത്തില് നിന്നും രണ്ടു മണിക്കൂര് ഇരുപത് മിനുട്ട് പോകുന്നതുകൊണ്ട് ഒന്നും സംഭവിക്കാനില്ല എന്നു കരുതുന്നുണ്ടെങ്കില് കാമുകിക്ക് ടിക്കറ്റെടുക്കാം.\nFilm ReviewMalayalam Movie\nWeb Title: Kaamuki film review aparna balamurali askar ali


മതനിന്ദാക്കുറ്റം; ഒരു ക്രൈസ്തവന് കൂടി വധശിക്ഷയില് നിന്ന് ഒഴിവായി : Marian Pathram\nമതനിന്ദാക്കുറ്റം; ഒരു ക്രൈസ്തവന് കൂടി വധശിക്ഷയില് നിന്ന് ഒഴിവായി\nLast updated Oct 7, 2020 337\nലാഹോര്: മതനിന്ദാക്കുറ്റം ചുമത്തി വധശിക്ഷയ്ക്ക് വിധിക്കപ്പെട്ട ക്രൈസ്തവവിശ്വാസിയുടെ വധശിക്ഷ ലാഹോര് ഹൈക്കോടതി റദ്ദാക്കി. സാവന് മസീഹ് എന്ന 32 കാരനെയാണ് കോടതി വിട്ടയച്ചത്. ഇതോടെ അസിയാബിക്ക് പിന്നാലെ ഒരു ക്രൈസ്തവന് കൂടി വധശിക്ഷയില് നിന്ന് രക്ഷപ്പെട്ടിരിക്കുകയാണ്.\n2014 ലാണ് മസീഹയെ അറസ്റ്റ് ചെയ്തത്. ബാര്‍ബറായ സുഹൃത്താണ് മസീഹിനെതിരെ മതനിന്ദാക്കുറ്റം ആരോപിച്ചത്. എന്നാല് ഇദ്ദേഹത്തിനെതിരായ ആരോപണങ്ങള് വളച്ചൊടിക്കുകായിരുന്നുവെന്ന് കോടതിക്ക് ബോധ്യമായതിനെതുടര്‍ന്നാണ് വധശിക്ഷ റദ്ദാക്കിയത്.\nസാവനെതിരെ മതനിന്ദാആരോപണം ഉയര്‍ന്നതിനെ തുടര്‍ന്ന് ഇദ്ദേഹം താമസിച്ചിരുന്ന ലാഹോറിലെ സെന്റ് ജോസഫ്‌കോളനി ആക്രമണത്തിന് ഇരയാകുകയും നിരവധി ക്രൈസ്തവഭവനങ്ങളും ദേവാലങ്ങളും ആക്രമിക്കപ്പെടുകയും ചെയ്തിരുന്നു. പിന്നീട് ഗവണ്‍മെന്റാണ് കേടുപാടുകള് പരിഹരിച്ചുകൊടുത്തത്. ക്രൈസ്തവരെ പീഡിപ്പിക്കാനും വ്യക്തിപരമായ വിദ്വേഷം തീര്‍ക്കാനുമായി പലരും പാക്കിസ്ഥാനിലെ മതനിന്ദാനിയമം ദുരുപയോഗിക്കുന്നതായി തെളിഞ്ഞിട്ടുണ്ട്.\nസാവന്റെ സ്ഥലം കൈക്കലാക്കാനുള്ള നടപടിയുടെ ഭാഗമായിരുന്നു മതനിന്ദാ ആരോപണം.\nബെല്‍ജിയം മിഷനറി ജാര്‍ഖണ്ഡില് മരണമടഞ്ഞു\nജപമാല രാജ്ഞിയായ മറിയമേ ഞങ്ങള്‍ക്കുവേണ്ടി അപേക്ഷിക്കണമേ


പ്രാദേശികവികാരം ആളിക്കത്തുന്നു!!കര്‍ണ്ണാടക സര്‍ക്കാര് പ്രത്യേക സംസ്ഥാന പതാകക്കായി ശ്രമം!! | Karnataka to get separate flag soon - Malayalam Oneindia\n» പ്രാദേശികവികാരം ആളിക്കത്തുന്നു!!കര്‍ണ്ണാടക സര്‍ക്കാര് പ്രത്യേക സംസ്ഥാന പതാകക്കായി ശ്രമം!!\nപ്രാദേശികവികാരം ആളിക്കത്തുന്നു!!കര്‍ണ്ണാടക സര്‍ക്കാര് പ്രത്യേക സംസ്ഥാന പതാകക്കായി ശ്രമം!!\nUpdated: Tue, Jul 18, 2017, 15:30 [IST]\nബെംഗളൂരു: അധികാരം നിലനിര്‍ത്താനുള്ള ശ്രമങ്ങളുടെ ഭാഗമായി പല വഴികളും തേടുകയാണ് സംസ്ഥാന സര്‍ക്കാര്. പ്രാദേശിക വികാരം ആളിക്കത്തിച്ച് സംസ്ഥാനത്തിന് പ്രത്യേക പതാകയെന്ന ആവശ്യവുമായാണ് സിദ്ധരാമയ്യയുടെ നേതൃത്വത്തിലുള്ള കോണ്‍ഗ്രസ് സര്‍ക്കാര് രംഗത്തെത്തിയിരിക്കുന്നത്. ഇതിനായി പ്രത്യേക കമ്മിറ്റിയും രൂപീകരിച്ചു. ഒന്‍പത് അംഗങ്ങളടങ്ങിയ കമ്മിറ്റിയാണ് രൂപീകരിച്ചത്. നിലവില് കോണ്‍ഗ്രസിന് അധികാരമുള്ള ഏറ്റവും വലിയ സംസ്ഥാനമാണ് കര്‍ണ്ണാടക.\n2018 ല് സംസ്ഥാനം നിയമസഭാ തിരഞ്ഞെടുപ്പിനെ അഭിമുഖീകരിക്കാനിരിക്കെയാണ് ഈ നീക്കം. 2012 ല് ബിജെപി അധികാരത്തിലിരുന്നപ്പോള് കോണ്‍ഗ്രസ് ഈ നിര്‍ദ്ദേശം മുന്നോട്ടു വെച്ചിരുന്നെങ്കിലും അത് പരിഗണിക്കപ്പെട്ടിരുന്നില്ല. രാജ്യത്തിന്റെ ഐക്യത്തിനും അഖണ്ഡതക്കും പ്രത്യേക സംസ്ഥാന പതാക നല്ലതായിരിക്കില്ല എന്ന നിലപാടാണ് ബിജെപി സര്‍ക്കാര് സ്വീകരിച്ചത്. ചുവപ്പും മഞ്ഞയും നിറത്തിലുള്ള പതാക സംസ്ഥാന സര്‍ക്കാരിന്റെ ഔദ്യോഗിക പതാകയായി പ്രഖ്യാപിക്കണമെന്നാണ് നിര്‍ദ്ദേശം.\nകര്‍ണ്ണാടക സര്‍ക്കാരിന്റെ ആവശ്യത്തിന് നിയമപരമായി അനുമതി ലഭിച്ചാല് സ്വന്തമായി പതാകയുള്ള ഇന്ത്യയിലെ രണ്ടാമത്തെ സംസ്ഥാനമായിരിക്കും കര്‍ണ്ണാടക. നിലവില് ജമ്മു കശ്മീരിനു മാത്രമാണ് സ്വന്തമായി സംസ്ഥാന പതാകയുള്ളത്. സംസ്ഥാനത്ത് പ്രത്യേക അധികാരം നല്‍കുന്ന 370 വകുപ്പു പ്രകാരമാണ് ജമ്മു കശ്മീരിന് പ്രത്യേക പതാക എന്ന അനുമതി നല്‍കിയത്.\nflag,\tkarnataka,\tcongress,\toneindiaoneflag,\tപതാക,\tകര്‍ണ്ണാടക,\tകോണ്‍ഗ്രസ്\nnabig development, the Congress government in Karnataka has set upanine member committee to designastate flag


കൂല്‍ഭൂഷന് യാദവിനെ മാതാവും ഭാര്യയും സന്ദര്‍ശിച്ചു | Kulbhushan Jadhav Family Meets Jadhav 22 Months After Detention Arabia Newspaper Malayalam\nകൂല്‍ഭൂഷന് യാദവിനെ മാതാവും ഭാര്യയും സന്ദര്‍ശിച്ചു\nചാരപ്രവര്‍ത്തി ആരോപിച്ച് വധശിക്ഷക്ക് വിധിക്കപ്പെട്ട മുന് നാവിക സേന ഉദ്യോഗസ്ഥന് കുല്‍ഭൂഷന് ജാദവിനെ കണ്ണാടിക്കൂട്ടില് ഇരുത്തി അമ്മയുടേയും ഭാര്യയുടെയും മുന്നില് പാക്കിസ്ഥാന് പ്രദര്‍ശിപ്പിച്ചു, 22 മാസങ്ങള്‍ക്കു ശേഷം മകനെ കാണാനെത്തിയ അമ്മയും ഭര്‍ത്താവിനെ ഒരു നോക്കു കാണെനത്തിയ ഭാര്യയും മാനസികമായും ശാരികമായും തളര്‍ന്ന് അവശനായ കുല്‍ഭൂഷന് ജാദവിനെ കണ്ടു. ഇരുവര്‍ക്കു മിടയില് വലിയ കണ്ണാടിഭിത്തിയുണ്ടായിരുന്നു. പരസ്പരം ഒന്നു സ്പര്‍ശിക്കാനോ,. സംസാരിക്കാനോ പാക്കിസ്ഥാനിലെ ഭരണ കൂടം കനിവ് കാണിച്ചില്ല.\nപാക്കിസ്ഥാനില് നിന്നുള്ള രോഗികള്‍ക്ക് ഇന്ത്യന് വിദേശകാര്യമന്ത്രി അകമഴിഞ്ഞ് കാരുണ്യം ഒരു വശത്ത് പ്രദര്‍ശിപ്പിച്ചു കൊണ്ടിരിക്കുമ്പോഴാണ് മറുവശത്ത് പാക്കിസ്ഥാന്റെ ക്രൂരത.\nപാക്കിസ്ഥാനില് നിന്നുള്ള ഹൃദ്രോഗികള്‍ക്കും, അര്‍ബുദ രോഗികള്‍ക്കും മെഡിക്കല് വീസ അനുവദിക്കുമ്പോഴാണ് ഈ അനുകമ്പ തിരിച്ച് കാണിക്കാന് പാക്കിസ്ഥാന് വിസമ്മതിച്ചത്. പാക്കിസ്ഥാനില് നിന്നുള്ളവര്‍ക്ക് മെഡിക്കല് വീസ അനുവദിക്കുന്നത് അവസാനിപ്പിക്കാന് പലരും സുഷമ സ്വരാജിനോട് ആവശ്യപ്പെടുന്നുമുണ്ട്.\nഇസ്ലാമാബാദിലെ ജയിലില് കഴിയുന്ന കുല്‍ഭൂഷനെ കാണാന് ഇന്ത്യന് കോണ്‍സുലേറ്റ് ജനറലിന് പാക്കിസ്ഥാന് അവസാന നിമിഷം വിലക്ക് ഏര്‍പ്പെടുത്തിി.\nകനത്ത സുരക്ഷയിലാണ് ഇവര് പാക്കിസ്ഥാനില് എത്തിയിരിക്കുന്നത്. കുല്‍ഭൂഷന് കോണ്‍സുലര് സേവനം നല്‍കിയിട്ടില്ലെന്നും ഇതിനാല് നയതന്ത്ര ഉദ്യോഗസ്ഥര്‍ക്ക് ജാദവിനെ കാണാന് അനുവാദമുണ്ടായിരി്ക്കില്ലെന്നും പാക് വിദേശ കാര്യ വക്താവ് അറിയിച്ചു.\nഇന്ത്യ കഴിഞ്ഞ 22 തവണയും ഇതിനായി അപേക്ഷ നല്‍കിയെങ്കിലും പാക്കിസ്ഥാന് നിഷേധിച്ചു കൊണ്ടേയിരിക്കുകയാണ്. ഇതിനിടെയാണ് ജാദവിന് കോണ്‍സുലാര് സേവനത്തിനുള്ള അനുമതി നല്‍കിയതായി ചില പാക് മാധ്യമങ്ങള് റിപ്പോര്‍ട്ട് ചെയ്തത്.\nജാദവിനെ സന്ദര്‍ശിച്ച ശേഷം ഇന്നു തന്നെ കുടുംബാംഗങ്ങള് ഇന്ത്യയിലേക്ക് മടങ്ങും,. കഴിഞ്ഞ 22 മാസമായി കുല്‍ഭുഷന് ജാദവ് പാക് ജയിലിലാണ്. ഇതുവരെ അദ്ദേഹത്തെ നേരില് കാണാന് ഇന്ത്യയില് നിന്നും ആര്‍ക്കും അനുവാദം നല്‍കിയിരുന്നില്ല.\nകുല്‍ഭൂഷന്റെ വധ ശിക്ഷ നടപ്പാക്കിയെന്നു പോലും ചില റിപ്പോര്‍ട്ടുകളുണ്ടായിരുന്നു.


കിഴക്കമ്പലത്ത് പോലീസിനെ ആക്രമിച്ച സംഭവം; പ്രത്യേക സംഘം അന്വേഷിക്കും -\nകിഴക്കമ്പലത്ത് പോലീസിനെ ആക്രമിച്ച സംഭവം; പ്രത്യേക സംഘം അന്വേഷിക്കും\nകിഴക്കമ്പലത്ത് ഇതര സംസ്ഥാന തൊഴിലാളികള് പോലീസിനെ ആക്രമിച്ച സംഭവം പ്രത്യേക സംഘം അന്വേഷിക്കും. പെരുമ്പാവൂര് ഡിവൈഎസ്പിക്കാണ് കേസിന്റെ അന്വേഷണ ചുമതല. രക്ഷപ്പെട്ട പ്രതികള്‍ക്കായി തെരച്ചില് ആരംഭിച്ചതായി പോലീസ് അറിയിച്ചു. അക്രമത്തില് 156 ഇതര സംസ്ഥാന തൊഴിലാളികള് കസ്റ്റഡിയിലെന്ന് റൂറല് എസ്പി കെ കാര്‍ത്തിക് പറഞ്ഞു. കസ്റ്റഡിയിലെടുത്ത തൊഴിലാളികളെ വിവിധ സ്റ്റേഷനുകളിലേക്ക് മാറ്റി.\nതൊഴിലാളികളുടെ ക്യാമ്പില് പോലീസ് പരിശോധന പുരോഗമിക്കുകയാണ്. അഞ്ഞൂറോളം പോലീസ് ഉദ്യോഗസ്ഥരെ സംഭവ സ്ഥലത്ത് വിന്യസിച്ചിട്ടുണ്ടെന്നും എസ്പി വ്യക്തമാക്കി. ഇതിനിടെ കിഴക്കമ്പലം അക്രമം ഒറ്റപ്പെട്ട സംഭവമെന്ന് മന്ത്രി വി ശിവന്‍കുട്ടി പ്രതികരിച്ചു. അടിയന്ത റിപ്പോര്‍ട്ട് നല്‍കാന് ജില്ലാ ലേബര് ഓഫീസറോട് ആവശ്യപ്പെട്ടിട്ടുണ്ടെന്നും മന്ത്രി പറഞ്ഞു.\nഇന്നലെ രാത്രി 12 മണിയോടെയാണ് ചൂരക്കോട് കിറ്റെക്സില് ജോലിക്കെത്തിയ അഞ്ഞൂറിലധികം ഇതര സംസ്ഥാന തൊഴിലാളികള് സംഘര്‍ഷമുണ്ടാക്കിയത്. ക്രിസ്മസ് ആഘോഷത്തിനിടെയായിരുന്നു സംഘര്‍ഷം. തൊഴിലാളികള് ഏറ്റുമുട്ടിയതിനെ തുടര്‍ന്ന് സ്ഥലത്തെത്തിയ പോലീസിന് നേരെ അക്രമികള് സംഘര്‍ഷം അഴിച്ചുവിടുകയായിരുന്നു.


ആലപ്പോ ആക്രമണം; റഷ്യയ്ക്ക് അമേരിക്കയുടെ അന്ത്യശാസനം | Reporter Live\nആലപ്പോ ആക്രമണം; റഷ്യയ്ക്ക് അമേരിക്കയുടെ അന്ത്യശാസനം\nBy Web Desk\tSeptember 29, 2016 12:25 am A+ A-\nവാഷിങ്ങ്ടണ്: സിറിയന് പ്രശ്‌നത്തില് റഷ്യക്ക് അമേരിക്കയുടെ അന്ത്യശാസനം. ആലപ്പോയില് തുടരുന്ന ആക്രമണം അവസാനിപ്പിച്ചില്ലെങ്കില് സിറിയന് വിഷയത്തില് റഷ്യയുമായുള്ള എല്ലാ ചര്‍ച്ചകളും നിര്‍ത്തി വെയ്ക്കുമെന്ന് അമേരിക്കന് വിദേശകാര്യ സെക്രട്ടറി ജോണ് കെറി വ്യക്തമാക്കി. അമേരിക്കയുടെ അന്ത്യശാസനം സംബന്ധിച്ച് റഷ്യ ഇതുവരെ പ്രതികരിച്ചിട്ടില്ല.\nറഷ്യന് വിദേശ്യകാര്യമന്ത്രി സെര്‍ജിം ലാവ്‌റോവിനെ ടെലഫോണില് വിളിച്ചാണ് അമേരിക്കന് വിദേശകാര്യ സെക്രട്ടറി ജോണ് കെറി മുന്നറിയിപ്പ് നല്‍കിയത്. ആലപ്പോയില് റഷ്യയും സിറിയന് സൈന്യവും നടത്തുന്ന ആക്രമണങ്ങള് അവസാനിപ്പില്ലെങ്കില് സിറിയന് വിഷയവുമായി ബന്ധപ്പെട്ട എല്ലാം ചര്‍ച്ചകളും അവസാനിപ്പിക്കും എന്ന് ജോണ് കെറി വ്യക്തമാക്കി. ആശുപത്രി കെട്ടിടങ്ങള്‍ക്കും ജലവിതരണ കേന്ദ്രങ്ങള്‍ക്കും നേരെ റഷ്യയും സിറിയയും ആക്രമണം നടത്തുന്നതില് ജോണ് കെറി ആശങ്ക രേഖപ്പെടുത്തി. ജനവാസ കേന്ദ്രങ്ങളില് ബങ്കര് ബോംബുകള് അടക്കം ഉപയോഗിക്കുന്നതില് റഷ്യയും ഉത്തരവാദിയാണെന്ന് ജോണ് കെറി ആരോപിച്ചു. സിറിയന് വിഷയത്തില് റഷ്യയുമായുള്ള സഹകരണം അവസാനിപ്പിക്കുന്നതിനുള്ള ഒരുക്കങ്ങള് തുടങ്ങിയതായി അമേരിക്കന് വിദേശകാര്യവകുപ്പും വ്യക്തമാക്കിയിട്ടുണ്ട്.\nവിമതരെ പൂര്‍ണമായും തുടച്ച് നീക്കാനുള്ള ശ്രമത്തില് റഷ്യയുടെയും സിറിയയയുടെയും സൈന്യങ്ങള് രൂക്ഷമായ വ്യോമാക്രമണമാണ് ആലപ്പോയില് നടത്തുന്നത്. വിമത സ്വാധീന കേന്ദ്രത്തിലെ രണ്ട് ആശുപത്രികള്‍ക്ക് നേരെയും ആക്രമണങ്ങള് ഉണ്ടായി. ആക്രമണങ്ങളില് ജീവന് നഷ്ടമാകുന്ന സാധാരണക്കാരുടെ എണ്ണം കുത്തനെ വര്‍ദ്ധിച്ച് വരികയാണ്. കഴിഞ്ഞ ഒരാഴ്ചയ്ക്കിടെ നൂറോളം പിഞ്ചുകുട്ടികളാണ് ആലപ്പോയില് കൊല്ലപ്പെട്ടിട്ടുള്ളതെന്ന് ഐക്യരാഷ്ട്രസഭ നേരത്തെ വ്യക്തമാക്കിയിരുന്നു.\nSep 29, 2016 12:25 am\nസിറിയയില് വീണ്ടും സൈനികാക്രമണം; 12 പേര് കൊല്ലപ്പെട്ടു\nഅലപ്പോയിലെ ആക്രമണങ്ങള് ചര്‍ച്ച ചെയ്യാന് ഐക്യരാഷ്ട്രസഭ അടിയന്തയോഗം വിളിക്കണമെന്ന് ലോകരാഷ്ട്രങ്ങള്\nയുദ്ധ ഭീതിയില് സിറിയ; വ്യോമാക്രണമത്തില് കെട്ടിടാവശിഷ്ടങ്ങള്‍ക്കുള്ളില് കുടുങ്ങിയ അഞ്ചുവയസ്സുകാരിയെ രക്ഷപ്പെടുത്തി


ജയലളിതയുടെ ആരോഗ്യനില : നാലു ദിവസമായി വെളിപ്പെടുത്തലില്ല | jayalalitha treatment, | Madhyamam\ndate_range 16 Oct 2016 7:55 AM GMT\nജയലളിതയുടെ ആരോഗ്യനില : നാലു ദിവസമായി വെളിപ്പെടുത്തലില്ല\nഅഭ്യൂഹം പരത്തിയതിന് ഒരാള്‍ക്കൂടി അറസ്റ്റില്\nചെന്നൈ: മുഖ്യമന്ത്രി ജയലളിതയുടെ ആരോഗ്യനില സംബന്ധിച്ച് അപ്പോളോ ആശുപത്രി അധികൃതര് നാലുദിവസമായി വാര്‍ത്താക്കുറിപ്പ് പുറത്തിറക്കുന്നില്ല. കൃത്യമായി മെഡിക്കല് ബുള്ളറ്റിന് പുറത്തിറക്കാത്തത് അണ്ണാ ഡി.എം.കെയുടെ സമ്മര്‍ദം മൂലമാണെന്ന് മുമ്പുതന്നെ ആരോപണം ഉയര്‍ന്നിരുന്നു. ചികിത്സകള്‍ക്കായി കുറച്ചുനാളുകള് കൂടി ആശുപത്രിയില് തുടരേണ്ടിവരുമെന്ന് വ്യക്തമാക്കിയതിന് ശേഷം ഒരു പ്രാവശ്യം മാത്രമാണ് വാര്‍ത്താക്കുറിപ്പ് ഇറക്കിയത്. മെഡിക്കല് ബുള്ളറ്റിന് ഇറക്കാത്ത ആശുപത്രി അധികൃതര്‍ക്കെതിരെ ആരോഗ്യമേഖലയില്‍നിന്ന് എതിര്‍പ്പ് ഉയര്‍ന്നിട്ടുണ്ട്. മെഡിക്കല് എത്തിക്സ് ബന്ധപ്പെട്ടവര് പാലിക്കുന്നില്ളെന്നാണ് ആരോപണം. ലണ്ടനില് നിന്നത്തെിയ വിദഗ്ധനും എയിംസ് ഡോക്ടര്‍മാരും കഴിഞ്ഞ ദിവസം ചെന്നൈയില് എത്തിയിരുന്നു. ഇവരുടെ നേതൃത്വത്തില് ചികിത്സകള് പുരോഗമിക്കുകയാണ്.\nജയലളിത വഹിച്ചിരുന്ന വകുപ്പുകളുടെ ചുമതല ധനമന്ത്രി ഒ. പന്നീര്‍സെല്‍വം ഏറ്റെടുത്തു. മറ്റ് മന്ത്രിമാര് സെക്രട്ടേറിയറ്റില് ഉദ്യോഗസ്ഥരുടെ വകുപ്പുതല യോഗം വിളിച്ച് ഭരണചക്രം സ്തംഭിക്കാന് പാടില്ളെന്ന് പ്രത്യേക നിര്‍ദേശം നല്‍കുന്നുണ്ട്. ജയലളിതയുടെ നിര്‍ദേശപ്രകാരം തങ്ങള് ജോലിയില് വ്യാപൃതരാണെന്ന് മന്ത്രിമാര് പറഞ്ഞു. അതിനിടെ, ജയലളിതയുടെ ആരോഗ്യനിലയില് അഭ്യൂഹം പരത്തിയതിന് ഒരാള്‍ക്കൂടി അറസ്റ്റിലായി. തൂത്തുക്കുടി പുതുക്കോട്ടൈ മണപ്പാട് ക്രിസ്ത്യന് പള്ളിയിലെ പുരോഹിതനായ അന്തോണി യേശുദാസ് ആണ് അറസ്റ്റിലായത്. ഫേസ്ബുക് പേജിലെ കുറിപ്പിന്‍െറ പേരിലാണ് ഇദ്ദേഹത്തിനെതിരെ കേസെടുത്തത്. ഈ വിഷയത്തില് സംസ്ഥാനത്തിന്‍െറ വിവിധ ഭാഗങ്ങളില്‍നിന്ന് ഏഴു പേര് ഇതുവരെ അറസ്റ്റിലായി. അഭ്യൂഹം പരത്തിയെന്നാരോപിച്ച് വ്യാപകമായ കേസും അറസ്റ്റും ഉണ്ടാകുന്നതിനെതിരെ പ്രതിപക്ഷം രംഗത്തത്തെി.\nകള്ളക്കേസുകള് ചുമത്തി തങ്ങളുടെ അണികളെ അറസ്റ്റ് ചെയ്യുന്നെന്ന് ചൂണ്ടിക്കാട്ടി ഡി.ജി.പിക്ക് ഡി.എം.കെ നേതൃത്വം പരാതി നല്‍കി. മുഖ്യമന്ത്രിയുടെ ആരോഗ്യനിലയില് ജനങ്ങളുടെ ആശങ്കയാണ് സാമൂഹിക മാധ്യമങ്ങളിലൂടെ പ്രതിഫലിക്കുന്നതെന്ന് പാട്ടാളി മക്കള് കക്ഷി സ്ഥാപകന് ഡോ. പി.എം. രാമദാസ് ചൂണ്ടിക്കാട്ടി. ജയലളിതയുടെ ആരോഗ്യനില കൃത്യമായി വെളിപ്പെടുത്തിയാല് അഭ്യൂഹ പ്രചാരണത്തിന് സാധ്യതയില്ളെന്ന് പൊതുവെ അഭിപ്രായം ഉയര്‍ന്നിട്ടുണ്ട്. സംസ്ഥാനത്ത് സ്ഥിരം ഗവര്‍ണറെ നിയമിക്കാന് കേന്ദ്രം ആലോചന തുടങ്ങിയതായി വിവരമുണ്ട്. മഹാരാഷ്ട്ര ഗവര്‍ണറായ സി. വിദ്യാസാഗര് റാവുവാണ് തമിഴ്നാടിന്‍െറ അധിക ചുമതല വഹിക്കുന്നത്. ഇദ്ദേഹം ആഴ്ചകളായി ചെന്നൈയില് തങ്ങുകയാണ്.\nതമിഴ്നാട്ടിലെ പ്രത്യേക രാഷ്ട്രീയ സാഹചര്യത്തില് മുഴുസമയ ഗവര്‍ണറുടെ ആവശ്യം ബന്ധപ്പെട്ടവര് കേന്ദ്ര ആഭ്യന്തര മന്ത്രാലയത്തിന്‍െറ ശ്രദ്ധയില് പെടുത്തിയിരുന്നു. അണ്ണാ ഡി.എം.കെക്ക് കൂടി താല്‍പര്യമുള്ളയാളെ ആയിരിക്കും കേന്ദ്രസര്‍ക്കാര് പരിഗണിക്കുക. ദക്ഷിണേന്ത്യയിലുള്ള ഒരാളെ തമിഴ്നാട് ഗവര്‍ണറായി നിയമിക്കണമെന്ന് വി.സി.കെ അധ്യക്ഷന് തിരുമാളവന് ആവശ്യപ്പെട്ടു. തമിഴ്നാടിന്‍െറ രാഷ്ട്രീയ അവസ്ഥ ദക്ഷിണേന്ത്യക്കാരനാകും വ്യക്തമായി മനസ്സിലാക്കാന് കഴിയുക എന്ന് തിരുമാളവന് ചൂണ്ടിക്കാട്ടുന്നു.\nTAGS:jayalalitha appolo hospital\nNews Summary - jayalalitha treatment,


1/2 കപ്പ് പച്ചരി മിക്സിയിൽ ഇതുപോലെ ഒന്നടിച്ചെടുത്തു നോക്കൂ.. ഉഴുന്നില്ലാതെ പഞ്ഞിപോലൊരു അപ്പം.!!\nഇന്ന് നമ്മൾ ഇവിടെ ഉണ്ടാക്കാൻ പോകുന്നത് 1/2 കപ്പ് പച്ചരി കൊണ്ട് ഉഴുന്നൊന്നും ഇല്ലാതെ ഉണ്ടാക്കാവുന്ന പലഹാരത്തിന്റെ റെസിപ്പിയാണ്. നല്ല ചൂട് ചായക്കൊപ്പം നല്ല എരിവുള്ള ടേസ്റ്റിയായിട്ടുള്ള നാലുമണി പലഹാരം എങ്ങിനെയാണ് തയ്യാറാക്കുന്നത് എങ്ങിനെയെന്ന് നോക്കാം.\nഅതിനായി ആദ്യം ഒരു ബൗളിൽ 1/2 കപ്പ് പച്ചരി കഴുകി വൃത്തിയാക്കി 15 മിനിറ്റ് കുതിർക്കാൻ വെക്കുക. അതിനുശേഷം ഇത് ഊറ്റിയെടുത്ത് മിക്സിയുടെ ചെറിയ ജാറിലേക്ക് ഇടുക. എന്നിട്ട് ഇതിലേക്ക് ചെറിയ കഷ്‌ണം ഇഞ്ചി, 1 കഷ്‌ണം വെളുത്തുള്ളി,2പച്ചമുളക്,2tbsp അരി ഊറ്റിയെടുത്ത വെള്ളം എന്നിവ ചേർത്ത് നല്ലപോലെ അരച്ചെടുക്കുക.\nഅടുത്തതായി ഒരു ബൗളിലേക്ക്2പുഴുങ്ങിയ ഉരുളകിഴങ്ങ് പച്ചക്കറികൾ അരിഞ്ഞെടുക്കുന്ന vegetable grater ൽ നല്ലപോലെ വലുതാക്കി ഗ്രേറ്റ് ചെയ്തെടുക്കുക. എന്നിട്ട് അതിലേക്ക് നേരത്തെ അരച്ചെടുത്ത അരി, ആവശ്യത്തിന് ഉപ്പ്, കുറച്ച് മല്ലിയില ചെറുതായി അരിഞ്ഞത് എന്നിവ ചേർത്ത് നല്ലപോലെ മിക്സ് ചെയ്യുക. അടുത്തതായി ഇത് കൈകൊണ്ട് കുറേശെ ഉരുട്ടി എടുക്കുക.\nകൈയിൽ അൽപം എണ്ണ തേച്ച് ചെയ്യുകയാണെങ്കിൽ കൈയിൽ ഒട്ടിപിടിക്കാതെ നമുക്ക് ഉണ്ടാക്കിയെടുക്കാം. ചൂടായ ഒരു പാനിലേക്ക് അൽപം എണ്ണ ഒഴിച്ച് ചൂടാക്കിയ ശേഷം അതിലേക്ക് ഉരുളകളാക്കിയ മാവ് ഫ്രൈ ചെയ്തെടുക്കാവുന്നതാണ്. റെസിപ്പിയുടെ പാചക രീതി എങ്ങനെയെന്നു വീഡിയോയില് കാണിച്ചു തരുന്നുണ്ട്. Video Credit : Mums Daily\nവെളുത്തുള്ളി അല്ലി കൊണ്ട് ഇങ്ങനെ ചെയ്താൽ ബാത്‌റൂമിലെ ആ വലിയ പ്രശ്നം ഒറ്റ സെക്കൻഡിൽ മാറി കിട്ടും.!! | Garlic use for closet


2021-10-14 11:56:39 am IST\nയു.എ.ഇയിലും സൗദി അറേബ്യയിലുമുള്ള രോഗബാധിതരായ മൂന്നു കുട്ടികള്‍ക്കാണ് വിജിത് വിജയനും കുടുംബവും തങ്ങളുടെ മകന്റെ അവയവങ്ങള് ദാനം ചെയ്തത്. രണ്ടു വയസ്സുകാരനായ വിവാന് വിജിത് വിജയന് കുറച്ചു ദിവസങ്ങള്‍ക്കു മുമ്പാണ് മരണപ്പെടുന്നത്.\nഏറ്റവും മാനുഷികമായ പ്രവൃത്തി എന്നാണ് ഷെയ്ഖ് ഹംദാന് പറഞ്ഞത്. കുടുംബത്തിന്റെ മനുഷ്യത്വപരമായ പ്രവൃത്തി ജീവന് വേണ്ടി പൊരുതുന്നവര്‍ക്ക് തിരിച്ചുവരവിന് അവസരം നല്‍കുന്നതാണെന്നും അദ്ദേഹം പറഞ്ഞു.\n'ദുബൈയിലെ ഏറ്റവും വലിയ മാനുഷിക നിലപാടുകളിലൊന്ന് സംഭവിച്ച വാര്‍ത്തയാണ് അറിഞ്ഞത്. മരിച്ചുപോയ കുട്ടിയുടെ പിതാവായ വിജിത് വിജയന്, മകന്റെ അവയവങ്ങള് ദാനം ചെയ്ത് രോഗികളായ മൂന്നു കുട്ടികളുടെ ജീവന് രക്ഷിക്കാന് തയ്യാറായി. ദൈവത്തിന് നന്ദി. മൂന്ന് കുട്ടികള്‍ക്കും എന്റെ ആശംസകള്.', ഷെയ്ഖ് ഹംദാന് ട്വീറ്റ് ചെയ്തു.\n'ഈ ത്യാഗം മൂലം മൂന്ന് കുട്ടികളുടെ ജീവന് രക്ഷിക്കപ്പെട്ടു. അവരുടെ ശ്രമങ്ങള്‍ക്ക് പിന്തുണ നല്‍കിയ എല്ലാവരോടും ഞാന് നന്ദിയുള്ളവനാണ്. വിവാന്റെ ആത്മാവിന് ശാന്തി ലഭിക്കട്ടെ. മൂന്നു കുട്ടികള്‍ക്കും ആരോഗ്യകരമായ ജീവിതം നയിക്കാന് ആത്മാര്‍ഥമായ ആശംസകള് നേരുന്നു.', ഹംദാന് ട്വീറ്റ് ചെയ്തു.\nSheikh Hamdan Organ Donation UAE India


മുല്ലപ്പെരിയാർ മരംമുറി; സർക്കാറിന്‍റെ പ്രതിരോധം പാളുമ്പോഴും മുഖ്യമന്ത്രിയുടെ മൗനം തുടരുന്നു\nഎം കെ സ്റ്റാലിൻ അയച്ച കത്തിലൂടെയാണ് വിവാദം പുറത്തെത്തിയതെങ്കിലും മുഖ്യമന്ത്രി ഇതുവരെ പ്രതികരിക്കാൻ തയ്യാറായിട്ടില്ല.\n10 Nov 2021 12:57 AM GMT\nമുല്ലപ്പെരിയാർ മരംമുറി വിവാദത്തിൽ സർക്കാറിന്‍റെ പ്രതിരോധം പാളുമ്പോഴും മുഖ്യമന്ത്രിയുടെ മൗനം തുടരുന്നു. എം കെ സ്റ്റാലിൻ അയച്ച കത്തിലൂടെയാണ് വിവാദം പുറത്തെത്തിയതെങ്കിലും മുഖ്യമന്ത്രി ഇതുവരെ പ്രതികരിക്കാൻ തയ്യാറായിട്ടില്ല. ഇതോടെ ഉദ്യോഗസ്ഥ തല തീരുമാനം മാത്രമായിരുന്നോ വിവാദ ഉത്തരവിലേക്ക് നയിച്ചതെന്ന സംശയം ശക്തമായി.\nവനംമന്ത്രിയും ജലവിഭവ വകുപ്പ് മന്ത്രിയും വിവാദത്തിൻ്റെ തുടക്കം മുതൽ തങ്ങൾ ഒന്നുമറിഞ്ഞില്ലെന്ന് ആവർത്തിച്ച് വിശദീകരിക്കുന്നുണ്ട് . മന്ത്രിമാരറിഞ്ഞില്ലെങ്കിലും വകുപ്പിലെ ഉന്നതർ എല്ലാം നേരത്തെ അറിഞ്ഞിരുന്നുവെന്ന് പുറത്ത് വന്ന രേഖകൾ തെളിയിച്ചു. ഇത് സർക്കാരിനെ കൂടുതൽ വെട്ടിലാക്കി. അപ്പോഴും പ്രതിരോധം തീർക്കാൻ മുഖ്യമന്ത്രി നേരിട്ട് കളത്തിലിറങ്ങാൻ തയ്യാറായിട്ടില്ല. അഡീഷണൽ ചീഫ് സെക്രട്ടറി ടി കെ ജോസ് ഉന്നത നിർദേശമില്ലാതെ മരംമുറി ഉത്തരവിൻ്റെ ഭാഗമാവില്ലെന്ന് വിശ്വസിക്കുന്നവരും ഏറെ. അതു കൊണ്ട് തന്നെ മുഖ്യമന്ത്രിയുടെ ഓഫീസിലേക്കും സംശയത്തിൻ്റെ മുന നീളുന്നു.\nമറുവശത്ത് വനം മന്ത്രി കടുത്ത നിലപാടിലാണ്. തന്നെ ഇരുട്ടത്ത് നിർത്തിയ ഉദ്യോഗസ്ഥർക്ക് എതിരെ കർശന നടപടി വേണമെന്നാണ് എ കെ ശശീന്ദ്രൻ്റെ ആവശ്യം. ചീഫ് വൈൽഡ് ലൈഫ് വാർഡൻ ബെന്നിച്ചൻ തോമസിന് പുറമേ ജല, വനം വകുപ്പ് സെക്രട്ടറിമാരും കുറ്റക്കാരാണെന്ന കാര്യത്തിൽ മന്ത്രിക്ക് സംശയമില്ല. ഇക്കാര്യത്തിലും മുഖ്യമന്ത്രിയുടെ നിലപാട് നിർണായകമാവും.\nTAGS :Mullapperiyar dam pinarayivijayan


സ്വർണം പണയം വയ്ക്കുന്നവർ സൂക്ഷിക്കുക; ഇക്കാര്യങ്ങൾ അറിഞ്ഞില്ലെങ്കിൽ ബാങ്ക് പറ്റിക്കും - Malayalam Goodreturns\n» സ്വർണം പണയം വയ്ക്കുന്നവർ സൂക്ഷിക്കുക; ഇക്കാര്യങ്ങൾ അറിഞ്ഞില്ലെങ്കിൽ ബാങ്ക് പറ്റിക്കും\nUpdated: Monday, September 9, 2019, 9:48 [IST]\n33 min ago 420 രൂപാ നിക്ഷേപത്തില് നേടാം ഓരോ മാസവും 10,000 രൂപാ വീതം!\nചൈനയ്ക്കുശേഷം ഏറ്റവും കൂടുതൽ സ്വർണം ഉപയോഗിക്കുന്നവരാണ് ഇന്ത്യയിലെ ആളുകൾ. ഇന്ത്യയിൽ സ്വർണം ആഭരണങ്ങളുടെ രൂപത്തിൽ മാത്രമല്ല, അത്യാവശ്യ ഘട്ടങ്ങളിൽ പണയം വച്ച് കാശ് സംഘടിപ്പിക്കുന്നതിനുള്ള മാർഗം കൂടിയായാണ് സ്വർണത്തെ കണക്കാക്കുന്നത്. കാലങ്ങളായി സ്വർണം മികച്ച വരുമാനം നൽകുന്നതിനാൽ സ്വർണ്ണത്തിൽ നിക്ഷേപം നടത്തുന്നവർ കുറവല്ല. എന്നാൽ ബാങ്കിൽ സ്വർണം പണയം വയ്ക്കുമ്പോൾ തീർച്ചയായും അറിയേണ്ട ചില കാര്യങ്ങളുണ്ട്. അവ എന്തൊക്കെയെന്ന് പരിശോധിക്കാം.\nസ്വർണാഭരണങ്ങൾ വാങ്ങാൻ താത്പര്യമില്ലാത്തവർക്ക് ഗോൾഡ് എക്സ്ചേഞ്ച്-ട്രേഡഡ് ഫണ്ടുകൾ (ഇടിഎഫ്) അല്ലെങ്കിൽ സോവറിൻ ഗോൾഡ് ബോണ്ടുകൾ (എസ്ജിബി) എന്നിവയിൽ നിക്ഷേപം നടത്താവുന്നതാണ്. ഭൗതിക സ്വർണ്ണത്തിൽ നിന്ന് വ്യത്യസ്തമായി, കൈവശം ലഭ്യമല്ലെങ്കിലും ആവശ്യമുള്ളപ്പോൾ വീണ്ടെടുക്കാൻ കഴിയുന്ന ഒരു നിക്ഷേപമായി ഇത് ഉപയോഗിക്കാം. ബാങ്കുകൾ, സ്റ്റോക്ക് ഹോൾഡിംഗ് കോർപ്പറേഷൻ ഓഫ് ഇന്ത്യ, നിയുക്ത പോസ്റ്റോഫീസുകൾ, എൻ‌എസ്‌ഇ, ബി‌എസ്‌ഇ പോലുള്ള സ്റ്റോക്ക് എക്സ്ചേഞ്ചുകൾ വഴി നിങ്ങൾക്ക് എസ്‌ജിബികളിൽ നിക്ഷേപിക്കാം. ആഭരണം കൈവശമുള്ളവർക്ക് അവ വിൽക്കാതെ തന്നെ കാശ് സംഘടിപ്പിക്കാനുള്ള മാർഗമാണ് സ്വർണ വായ്പ. സ്വർണ്ണത്തിനെതിരെ വായ്പ എടുക്കുമ്പോൾ ഒഴിവാക്കേണ്ട ചില തെറ്റുകൾ ഇതാ..\nസ്വർണ വായ്പ ഒരു സുരക്ഷിത വായ്പയാണ്. വായ്പ എടുക്കുന്ന തുക തിരിച്ചടയ്ക്കുന്നത് വരെ സ്വർണം പണയ വസ്തുവായി ബാങ്കിൽ സൂക്ഷിക്കും. അതുകൊണ്ട് തന്നെ വായ്പ നൽകുന്ന സ്ഥാപനത്തിന്റെയും വായ്പക്കാരന്റെയും വിശ്വാസ്യത പരിശോധിക്കേണ്ടത് പ്രധാനമാണ്. ബാങ്കുകളിലും ബാങ്കിംഗ് ഇതര ധനകാര്യ സ്ഥാപനങ്ങളിലുമാണ് സ്വർണ പണയം വയ്ക്കേണ്ടത്.\nഹോങ്കോങ്ങിൽ പ്രക്ഷോഭം രൂക്ഷം; ഇന്ത്യൻ ജ്വല്ലറികൾ ആശങ്കയിൽ, കാരണമെന്ത്?\nസ്വർണ്ണ വായ്പ അന്തിമമാക്കുന്നതിന് മുമ്പ്, വിപണിയിലെ വിവിധ സ്വർണ്ണ വായ്പ ഓപ്ഷനുകൾ താരതമ്യം ചെയ്യുന്നത് നല്ലതാണ്. കൂടുതൽ പണം നൽകുന്നതും കുറഞ്ഞ പലിശനിരക്ക് വാഗ്ദാനം ചെയ്യുന്നതും ആകർഷകമായ സ്വർണ്ണ വായ്പ വാഗ്ദാനം ചെയ്യുന്നതുമായ സ്ഥാപനങ്ങൾ തിരഞ്ഞെടുക്കുന്നതാണ് നല്ലത്.\nഎന്താണ് സ്വർണ വായ്പ\nസ്വർണ്ണ വായ്പ എന്താണെന്നാണ് ആദ്യം മനസ്സിലാക്കേണ്ടത്. 22 കാരറ്റ് അല്ലെങ്കിൽ അതിനുമുകളിൽ പരിശുദ്ധിയുള്ള ആഭരണങ്ങൾക്കാണ് സ്വർണ വായ്പ ലഭിക്കുകയുള്ളൂ. ഇതിനുപുറമെ, 50 ഗ്രാമിന് മുകളിലുള്ള സ്വർണ്ണ ബാറുകൾ, ബുള്ളിയൻ അല്ലെങ്കിൽ സ്വർണ്ണ നാണയങ്ങൾ എന്നിവയ്ക്ക് വായ്പ ലഭിക്കില്ല. രത്‌നക്കല്ലുകൾ പതിച്ച ആഭരണങ്ങൾ വായ്പയ്ക്കായി പണയം വച്ചാൽ, രത്നക്കല്ലുകളുടെ മൂല്യം കണക്കിലെടുക്കില്ല.\nസ്വർണ കയറ്റുമതിക്കാർക്ക് നേട്ടം; വിറ്റ സ്വർണത്തിന് പകരം ഇനി ഡ്യൂട്ടി ഫ്രീ സ്വർണം\nറിസർവ് ബാങ്ക് ഓഫ് ഇന്ത്യ (ആർ‌ബി‌ഐ) ചട്ടമനുസരിച്ച്, നിങ്ങളുടെ സ്വർണ്ണത്തിന്റെ മൂല്യം കണക്കാക്കാൻ ബാങ്കുകൾ വായ്പ മുതലിന്റെ മൂല്യം കണക്കാക്കും. അതിന്റെ അടിസ്ഥാനത്തിൽ മൊത്തം മൂല്യത്തിന്റെ 75 ശതമാനം വരെ വായ്പ നൽകും.\nവായ്പ എടുക്കുന്നയാൾ തിരിച്ചടവ് ഘടനയെക്കുറിച്ചും വ്യക്തമായി അറിഞ്ഞിരിക്കണം. വിവിധ തരം തിരിച്ചടവ് രീതികൾ താഴെ പറയുന്നവയാണ്.\nപലിശ ഇഎംഐ മാത്രം\nRead more about: gold gold loan സ്വർണം\nThere are, of course, some things to know when putting gold inabank. Let’s takealook at what they are. Read in malayalam.


സ്വര്‍ണത്തേക്കാള് നേട്ടം നല്‍കി സ്വര്‍ണവായ്പാ സ്ഥാപനം|Gold Loan Companies in Kerala|Manorama Online Sampadyam\nസ്വര്‍ണത്തേക്കാള് നേട്ടം നല്‍കി സ്വര്‍ണവായ്പാ സ്ഥാപനം\nമനോരമ ലേഖിക July 28, 2020 03:33 PM IST\n4 മാസത്തില് 175% നേട്ടവുമായി മുത്തൂറ്റ് ഫിനാന്‍സ്\nസ്വര്‍ണപ്പണയ വായ്പാ സ്ഥാപനമായ കേരളാ കമ്പനി, മുത്തൂറ്റ് ഫിനാന്‍സിന്റെ ഓഹരികള് നിക്ഷേപകര്‍ക്ക് നല്‍കുന്നത് സ്വര്‍ണത്തിലും പതിന്‍മടങ്ങ് തിളക്കമുള്ള നേട്ടം. ഏതാണ്ട് നാലു മാസത്തിനുള്ളില് 175 % നേട്ടമാണ് ഈ കേരള ഓഹരി നല്‍കിയത്. കമ്പനിയുടെ ഓഹരി ഇന്ന് 1339 രൂപയാണ് വില. രാവിലെ വ്യാപാരവേളയിൽ 1405 രൂപ എന്ന സര്‍വകാല റെക്കോര്‍ഡിലെത്തിയിരുന്നു.ലോക് ഡൗണ് പ്രഖ്യാപനത്തെ തുടര്‍ന്ന് മാര്‍ച്ച് 23 നു 508 രൂപ വരെ ഇടിഞ്ഞ ഓഹരിയാണ് മികച്ച വളർച്ച രേഖപ്പെടുത്തിയത്.\nഅതേസമയം മാര്‍ച്ച് 23 മുതല് ഇന്നു വരെയുള്ള കണക്കെടുത്താല് സ്വര്‍ണവിലയില് ഉണ്ടായ വര്‍ധന ഏതാണ്ട് 21% ആണ്. അതായത് 38050ല് നിന്ന് പവന്റെ വില ഇപ്പോള് 48250 രൂപ നിലവാരത്തില് എത്തി നില്‍ക്കുന്നു. അതേസമയം മാര്‍ച്ച് 23 മുതല് ഇന്നുവരെയുള്ള മുത്തൂറ്റ് ഫിനാന്‍സിന്റെ ഓഹരി നിക്ഷേപകനു നല്‍കിയത്് 175% നേട്ടം.\n1405 രൂപ എന്ന സര്‍വാകാല റെക്കോര്‍ഡ് രേഖപ്പെടുത്തിയ ഓഹരി തുടര്‍ന്നുണ്ടായ ലാഭമെടുപ്പു മൂലം ഇപ്പോള് വീണ്ടും 1339 രൂപ നിലവാരത്തിലെത്തിയിരിക്കുന്നു. കൊറോണ എല്ലാ മേഖലകളേയും തകര്‍ത്തെറിഞ്ഞപ്പോള് സ്വര്‍ണപ്പണയ വായ്പയ്ക്കുണ്ടായ വന് ഡിമാന്‍ഡ് ആണ് മുത്തൂറ്റിന്റെ ഈ പ്രകടനത്തിനു അടിസ്ഥാനം. ഒപ്പം സ്വര്‍ണവിലയിലെ കുതിപ്പും ഈ കമ്പനിയുടെ ലാഭപ്രതീക്ഷ വര്‍ധിപ്പിക്കുന്നു. ഇതെല്ലാം ഓഹരിയ്ക്ക് സുരക്ഷയും നേട്ടവും ഉറപ്പാക്കുന്നു.\nEnglish Summery: Muthoot Finance Share Price Increasing


Emalayalee.com - ഫൊക്കാന കണ്‍വന്‍ഷന്: ആവേശം പകര്‍ന്ന് കാനഡയിലെ രജിസ്‌ട്രേഷന് കിക്ക്‌ഓഫ്\nഫൊക്കാന കണ്‍വന്‍ഷന്: ആവേശം പകര്‍ന്ന് കാനഡയിലെ രജിസ്‌ട്രേഷന് കിക്ക്‌ഓഫ്\nfokana 31-Oct-2015 ജോയിച്ചന് പുതുക്കുളം\nടൊറന്റോ: ഫൊക്കാന നാഷണല് കണ്‍വന്‍ഷന് മുന്നോടിയായി നടത്തിയ കാനഡ റീജിയണല് രജിസ്‌ട്രേഷന് കിക്ക്‌ഓഫിന് ആവേശകരമായ തുടക്കം. കണ്‍വന്‍ഷന് അവിസ്‌മരണീയമാക്കുന്നതിനു ഒറ്റക്കെട്ടായി പ്രവര്‍ത്തിക്കാനുള്ള കാനഡയില് നിന്നുള്ള പ്രതിനിധികളുടെ പ്രഖ്യാപനം സംഘാടകര്‍ക്ക് കരുത്ത് പകരുന്നതായി.\nഗോള്‍ഡ് സ്‌പോണ്‍സര് റോയ് ജോര്‍ജ്, സില്‍വര് സ്‌പോണ്‍സര് അലക്‌സ് അലക്‌സാണ്ടര് എന്നിവര്‍ക്ക് പ്രസിഡന്റ് ജോണ് പി. ജോണ് സ്‌പോണ്‍സര്‍ഷിപ്പ് രജിസ്‌ട്രേഷന് നല്‍കി. യു.എസില് നിന്നുള്ളവര് കാനഡയിലേക്ക് ടൂറായി കരുതി കണ്‍വന്‍ഷനില് പങ്കാളികളാകുന്നതുപോലെ കാനഡയില് നിന്നുള്ളവരും നാലുദിവസവും മാര്‍ക്കം ഹില്‍ട്ടണ് സ്വീറ്റ്‌സില് താമസിച്ച് പങ്കെടുത്ത് കണ്‍വന്‍ഷന് വന് വിജയമാക്കണമെന്നു ജോണ് പി. ജോണ് പറഞ്ഞു. വിവിധ മേഖലകളില് നിന്നുള്ളവരുടെ സാന്നിധ്യംകൊണ്ട് ശ്രദ്ധേയമായ കിക്കോഫ് കൂട്ടായ്‌മ ഫൊക്കാനയുടെ ഭാഗമായ സംഘടനകളില് നിന്നു കണ്‍വന്‍ഷന് കൂടുതല് പ്രാതിനിധ്യം ഉറപ്പാക്കാനും ആഹ്വാനം ചെയ്‌തു.\nഫൊക്കാന ജനറല് സെക്രട്ടറി വിനോദ് കെയാര്‍കെ, ജോയിന്റ് ട്രഷറര് സണ്ണി ജോസഫ്, കണ്‍വന്‍ഷന് ചെയര്‍മാന് ടോമി കോക്കാട്ട്, റീജിയണല് വൈസ് പ്രസിഡന്റ് കുര്യന് പ്രക്കാനം, നാഷണല് കമ്മിറ്റി മെമ്പര് ബിജു കട്ടത്തറ, ബോര്‍ഡ് ഓഫ് ട്രസ്റ്റി മാറ്റ് മാത്യു, നാഷണല് യൂത്ത് റെപ്രസന്റേറ്റീവ് ജോമി കാരക്കാട്ട്, ടൊറന്റോ മലയാളി സമാജം പ്രസിഡന്റ് ഷിബു ജോണ്, മിസ്സിസാഗാ കേരളാ അസോസിയേഷന് പ്രസിഡന്റ് പ്രസാദ് നായര്, നയാഗ്ര മലയാളി അസോസിയേഷന് പ്രതിനിധി ബൈജു ജോര്‍ജ് പാലമറ്റം തുടങ്ങിയവര് പ്രസംഗിച്ചു. കണ്‍വന്‍ഷന് ഗ്രാന്റ് സ്‌പോണ്‍സര് ജോസി കാരയ്‌ക്കാട്ട് പങ്കെടുത്തു.\nടൊറന്റോയ്‌ക്ക് സമീപം മാര്‍ക്കം ഹില്‍ട്ടണ് സ്വീറ്റ്‌സില് ജൂലൈ 1 മുതല്4വരെയാണ് കണ്‍വന്‍ഷന്. `ഫിംക' ഫിലിം അവാര്‍ഡ്, ഗ്ലിംപ്‌സ് ഓഫ് ഇന്ത്യ, സ്‌പെല്ലിംഗ് ബീ, ഉദയകുമാര് വോളിബോള് ടൂര്‍ണമെന്റ്, മിസ് ഫൊക്കാന എന്നിവയും ഇതോടനുബന്ധിച്ച് നടക്കും. രജിസ്റ്റര് ചെയ്യുന്നവര്‍ക്ക് കേരളീയ വിഭവങ്ങളാണ് നല്‍കുന്നതെന്നതാണ് ഇത്തവണത്തെ പ്രത്യേകത.\nരജിസ്‌ട്രേഷനും സ്‌പോണ്‍സര്‍ഷിപ്പും സംബന്ധിച്ച വിവരങ്ങള്‍ക്ക് പ്രസിഡന്റ് ജോണ് പി. ജോണ്, ജനറല് സെക്രട്ടറി വിനോദ് കെയാര്‍കെ, കണ്‍വന്‍ഷന് ചെയര് ടോമി കോക്കാട്ട് എന്നിവരുമായി ബന്ധപ്പെടുക. വെബ്‌സൈറ്റ്: www.fokanaonline.com


ഓസ്ട്രേലിയയെ പ്രതിസന്ധിയിലാക്കിയ ബുഷ്ഫയര് കാട്ടുതീയുടെ സമയത്തും സഹായവുമായെത്തി രാജ്യത്തിന്‍റെ നായകനായി മാറിയ താരം കൂടിയാണ് നിക്ക് കിർഗിയോസ്\n07 Apr, 2020 at 10:32 AM\n‘ജോലി നഷ്ടപ്പെടുകയോ വരുമാനം ഇല്ലാതാകുകയോ ചെയ്തതിന്റെ പേരിൽ നിങ്ങളില് ആരെങ്കിലും പട്ടിണി കിടക്കുന്നുണ്ടോ. ദയവായി ഒഴിഞ്ഞ വയറുമായി ഉറങ്ങരുത്, വീട്ടുപടിക്കല് ഭക്ഷണമെത്തിച്ചു തരാം’ ഓസ്ട്രേലിയന് ടെന്നീസ് താരം നിക്ക് കിർഗിയോസ് ഇന്‍സ്റ്റഗ്രാമില് കുറിച്ച വാക്കുകളാണിത്.\nടെന്നിസ് കോർട്ടിലെ ‘ചീത്തക്കുട്ടി’യെന്ന പേര് ലഭിച്ച താരമാണ് ഇരുപത്തിനാലുകാരനായ കിർഗിയോസ്. കളത്തിലെ മോശം പെരുമാറ്റത്തിന് ഏറ്റവും വലിയ തുക പിഴയായൊടുക്കിയ താരം കൂടിയാണ് നിക്ക് കിർഗിയോസ്. ചെയർ അംപയറെ ചീത്ത വിളിക്കുകയും2റാക്കറ്റുകൾ അടിച്ചു തകർക്കുകയും ചെയ്തതിന് 81 ലക്ഷം രൂപയോളമാണ് താരത്തിന് പിഴ ലഭിച്ചത്.\nഎന്നാല് ഓസ്ട്രേലിയയെ കനത്ത പ്രതിസന്ധിയിലേക്ക് നയിച്ച ബുഷ്ഫയര് കാട്ടുതീയുടെ സമയത്ത് സഹായഹസ്തവുമായി എത്തിയ നിക്ക് കിർഗിയോസ് പിന്നീട് രാജ്യത്തിന്‍റെ നായകനാകുകയായിരുന്നു. കോവിഡ് വൈറസ് വ്യാപനം രാജ്യത്ത് പിന്നെയും രൂക്ഷമായ പ്രതിസന്ധി സൃഷ്ടിച്ച സാഹചര്യത്തില് ബാധിക്കപ്പെട്ട ആളുകൾക്ക് വീണ്ടും സഹായ വാഗ്ദാനവുമായി എത്തിയിരിക്കുകയാണ് താരം.\nനിക്ക് കിർഗിയോസിന്‍റെ ഇന്‍സ്റ്റഗ്രാം പോസ്റ്റിന്‍റെ പൂര്‍ണരൂപം\n'ജോലി നഷ്ടപ്പെടുകയോ വരുമാനം ഇല്ലാതാകുകയോ ചെയ്തതിന്റെ പേരിൽ നിങ്ങളില് ആരെങ്കിലും പട്ടിണി കിടക്കുന്നുണ്ടോ. അതിജീവനം പ്രയായസകരമായി തോന്നുന്നുണ്ടോ? ദയവായി ഒഴിഞ്ഞ വയറുമായി ഉറങ്ങരുത്. എനിക്ക് വ്യക്തിപരമായി മെസേജ് അയക്കൂ, അതില് ഭയമോ നാണക്കേടോ വിചാരിക്കണ്ട. എന്‍റെ കൈയിലുള്ളത് നിങ്ങളുമായി പങ്കുവയ്ക്കാൻ എനിക്ക് സന്തോഷമേയുള്ളൂ. ഒരു പെട്ടി ന്യൂഡിൽസോ, ഒരു കഷ്ണം ബ്രഡോ,പാലോ... നിങ്ങളുടെ ആവശ്യം എന്തായാലും തിരികെയൊരു ചോദ്യം പോലുമില്ലാതെ കഴിയുന്നത്രയും ആളുകൾക്ക് ഞാന് എത്തിച്ച് തരും.’ കിർഗിയോസ് കുറിച്ചു.\nNick Kyrgiosfood on door step


ഇപ്പോൾ ഇതാണല്ലോ ട്രെൻഡ്..ഒരേ വീട്ടിൽ2ഗർഭിണികൾ ഉള്ളപ്പോൾ. ഗർഭകാലം ആഘോഷമാക്കി നിറവയറിൽ ഡാൻസ് ചെയ്തു മൃദുലയും പാർവതിയും. വീഡിയോ ഏറ്റെടുത്ത് ആരാധകർ.!\nBy admin\t Last updated Jan 22, 2022 20\nമലയാളികൾക്ക് ഏറെ ഇഷ്ടപ്പെട്ട മിനിസ്‌ക്രീൻ താരദമ്പതികളിൽ ഒന്നാണ് മൃദുലയും യുവയും. ഭാര്യ എന്ന സീരിയലിലെ രോഹിണി ആയാണ് മൃദുലവിജയ് മലയാളി മനസ്സിൽ ഇടം നേടിയത്. കുറഞ്ഞ നാളുകള്‍ക്കൊണ്ട് കുടുംബപ്രേക്ഷകരുടെ ഇഷ്ട താരമായി മാറി മൃദുല. വളരെ തന്മയത്തത്തോടെയുള്ള അഭിനയ ശൈലിയാണ് മൃദുലയുടേത്. തങ്ങളുടെ എല്ലാ വിശേഷങ്ങളും താരങ്ങൾ സാമൂഹിക മാധ്യമങ്ങൾ വഴി പങ്കുവെക്കുക പതിവാണ്.\nകുറച്ചു ദിവസങ്ങൾക്ക് മുന്നേ താൻ ഗർഭണിയാണ് എന്ന വാർത്തയും അതുകൊണ്ട് തന്നെ തുമ്പപ്പൂവിൽനിന്നും പിന്മാറുകയാണ് എന്നും താരം അറിയിച്ചിരുന്നു. മൃദുലയുടെ സഹോദരി പാർവതിയും ഗർഭണിയാണ്. സഹോദരിയുടെ ബേബി ഷവർ വിശേഷങ്ങളും താരം പങ്കുവെച്ചിരുന്നു. ഇപ്പോൾ ഇതാ താരം പങ്കുവെച്ചിരിക്കുന്ന ഒരു വീഡിയോയാണ് വൈറൽ ആയിരിക്കുന്നത്. നിറവയറിൽ പാർവതിയും ഒപ്പം മൃദുലയും ഒന്നിച്ച് ഡാൻസ് ചെയ്യുന്നതാണ്\nവീഡിയോ. “വീട്ടിൽ രണ്ടു ഗർഭിണികൾ ഉള്ളപ്പോൾ ” എന്ന ക്യാപ്ഷനിൽ ആണ് മൃദുല വീഡിയോ പങ്കുവെച്ചിരിക്കുന്നത്. സോഷ്യൽ മീഡിയ ഇത് ഏറ്റെടുത്തു കഴിഞ്ഞു. ഗർഭകാലം അവശതകളുടെ മാത്രം കാലമല്ല ആഘോഷിക്കാനുള്ള കാലം കൂടി ആണെന്ന് ഇവർ കാണിച്ചു തരുന്നു. ക്ഷീണം ഒന്നും വകവയ്ക്കാതെ ചുറുചുറുക്കോടെ ആണ് താരങ്ങൾ ഡാൻസ് ചെയ്തിരിക്കുന്നത്.വീഡിയോ നിമിഷനേരം കൊണ്ട് തന്നെ സോഷ്യൽ മീഡിയ ഏറ്റെടുത്ത കഴിഞ്ഞു.\nവീഡിയോയ്ക്ക് താഴെ നിരവധിപേരാണ് ആശംസകളുമായി എത്തിയിരിക്കുന്നത്. പാർവതിക്ക് ഇത് ഒൻപതാം മാസമാണ്. കുടുംബവിളക്ക് സീരിയലിലെ ക്യാമറാമാൻ ആയിരുന്ന അരുൺ ആണ് പാർവതിയുടെ ഭർത്താവ്. ഇരുവരും ആദ്യ കണ്മണിക്കായുള്ള കാത്തിരിപ്പിലാണ്. അവരുടെ കൂടെ പ്രേക്ഷകരും ആകാംക്ഷയോടെ അവരുടെ വിശേഷങ്ങൾക്കായി കാത്തിരിക്കുകയാണെന്ന് കമന്റ് ബോക്സിൽ നിന്നും മനസിലാക്കാം.\nകുസൃതി നിറഞ്ഞ കുറിപ്പോടെ വിവാഹ വാർഷിക സന്തോഷം പങ്കുവെച്ച് നടി ഭാവന. ചിത്രങ്ങൾ ഏറ്റെടുത്ത് സോഷ്യൽ മീഡിയ.!!


പൊറിഞ്ചു മറിയം ജോസിനെക്കുറിച്ച് ശാരദക്കുട്ടി l KAIRALINEWSONLINE.COM |\nപൊറിഞ്ചു മറിയം ജോസിനെക്കുറിച്ച് ശാരദക്കുട്ടി – Kairalinewsonline.com\nവെബ് ഡസ്ക്4weeks ago porinju mariam jose Comments\nനിറഞ്ഞ സദസില് തിയറ്ററുകളില് പ്രദര്ശനം തുടരുന്ന ജോഷിയുടെ പൊറിഞ്ചു മറിയം ജോസിനെ കുറിച്ചുള്ള അഭിപ്രായം പങ്കുവെച്ച് ശാരദക്കുട്ടി.\nശാരദക്കുട്ടി ഫേസ് ബുക്കിലെഴുതിയ കുറിപ്പ് ചുവടെ:\n‘പൊറിഞ്ചു മറിയം ജോസ്’ ആദ്യ ദിവസത്തെ ആദ്യ ഷോ തന്നെ കണ്ടു. ജോഷിയുടെ അനുഭവപരിചയം , ചിത്രവുമായി ബന്ധപ്പെട്ട മറ്റു പുതുനിര സിനിമാ പ്രവര്‍ത്തകര് ആദരവോടെ തന്നെ ഉപയോഗിച്ചതിന്റെ ചടുലത സിനിമയുടെ ആദ്യ പകുതിയെ നല്ലതു പോലെ സഹായിച്ചിട്ടുണ്ട്. രസകരമാണ് മൂന്നു പേരുടെ സൗഹൃദങ്ങള്, സ്‌കൂള് രംഗങ്ങള്. ഒക്കെയും ഒരു പുതു സിനിമയുടെ സ്പര്‍ശമുണ്ട്. ജോഷി ഇക്കാലത്തെന്തു ചെയ്യുമെന്ന കൗതുകത്തെ ആദ്യ പകുതി പൂര്‍ണമായും തൃപ്തിപ്പെടുത്തി.\nരണ്ടാം പാതി അനാവശ്യമായി വലിച്ചു നീട്ടുകയും മരണ രംഗങ്ങളും നിലവിളികളും പെരുനാളിലെ വഴക്കുമൊക്കെ സാമാന്യ ത്തിലധികം മടുപ്പിക്കുകയും ചെയ്യുന്നുണ്ട്. ഈ മ യൗ പോലെയുള്ള ചിത്രങ്ങള് മരണത്തെ ചിത്രീകരിച്ചുണ്ടാക്കിയ തീക്ഷ്ണാനുഭവങ്ങള് പരിചയപ്പെട്ടു കഴിഞ്ഞ മലയാളി പ്രേക്ഷകര്‍ക്ക് തീര്‍ച്ചയായും ഈ രംഗങ്ങളുടെ അതിവാചാലത ചെടിപ്പുളവാക്കും.\nജോജു എന്ന മികച്ച നടന്റെ, കണ്ണും മുഖവും ശരീരഭാഷയുമൊക്കെ ഒരു സാധാരണക്കാരന്റെ വൈകാരികമായ സൂക്ഷ്മ ഭാവങ്ങള് കൃത്യമായി സംവേദനം ചെയ്യാന് കഴിവുള്ളതാണ്. ചിത്രം അത് ഭംഗിയായി ഉപയോഗിക്കുന്നുമുണ്ട്. പക്ഷേ അതിമാനുഷ വേഷങ്ങള് ചെയ്ത് ആ സൂക്ഷ്മാംശങ്ങള് നഷ്ടപ്പെടുത്താതിരുന്നെങ്കില് എന്നാഗ്രഹിച്ചു പോയി. മുളയടി രംഗമൊക്കെ അനായാസമായി കയ്യടി നേടുന്നുണ്ട്. ഒരു താരത്തിന് അത്തരം വേഷങ്ങള് നിലനില്‍പ്പിന് ആവശ്യമായി വന്നേക്കാം, പക്ഷേ, എനിക്ക് പ്രേക്ഷക എന്ന നിലയില് വരാനിരിക്കുന്ന ഒരു സൂപര് താരത്തില് നഷ്ടപ്പെട്ടു പോകാനിടയുള്ള സൂക്ഷ്മതകളെ കുറിച്ച് ചെറിയ ഉത്കണ്ഠ ഉണ്ട്.\nസിനിമാറ്റോഗ്രഫിയാണ് ഏറ്റവുമാകര്‍ഷിച്ച ഒരു ഘടകം. പച്ചപ്പിനു നടുവിലെ ചെമ്മണ്‍പാതകളുടെ വിദൂര ദൃശ്യങ്ങള് കണ്ണില് നിന്നു മായുന്നില്ല. അതി മനോഹരമായി പഴയ തൃശ്ശൂരിനെ ദൃശ്യത്തിലാക്കിയിരിക്കുന്നു.. ശവമടക്കു രംഗത്തെ മഴയുടെ മനോഹാരിതയും എടുത്തു പറയേണ്ടത് തന്നെ.\nജോസ് ,ചെമ്പന് വിനോദ് ആണ്.. ചില രംഗങ്ങളില് അമിതാഭിനയത്തിലേക്ക് പോയതൊഴികെ തൃപ്തികരമായിത്തോന്നി. മറിയത്തിനെ അവതരിപ്പിച്ചത് നൈല ഇഷ.\nകരുത്തയായ ഒരു സ്ത്രീയുടെ അവതരണത്തിന് ഞെളിഞ്ഞ നടപ്പും, കൈ വീശലും, കള്ളുകുടിയും എടാ പോടാ വിളിയും മാത്രം പോരാ. കരുത്തയായ സ്ത്രീയില് ആകെ ജ്വലിക്കുന്ന ആ പെണ് വീറിനെ അഭ്രപാളിയിലേക്കു പകര്‍ത്താന് സിനിമക്കാര് പുതിയ ഗവേഷണങ്ങള് നടത്തുക തന്നെ വേണം.\nഅവസാന രംഗത്തെ ട്വിസ്റ്റ് കാണാന് കഴിഞ്ഞില്ല. ഫ്‌ലൈറ്റിനു സമയമായതുകൊണ്ട് പത്തു മിനിറ്റു മുന്‍പ് തീയേറ്റര് വിടേണ്ടി വന്നു. പതിവു ജോഷി സിനിമയുടെ ക്ലൈമാക്‌സ് എന്ന് തെറ്റി ധരിച്ച എനിക്കു പിശകി. വ്യത്യസ്തമാണ് ക്ലൈമാക്‌സ് എന്ന് ഒരു സുഹൃത്ത് വിളിച്ചു പറഞ്ഞു.\nരണ്ടര മണിക്കൂര് ഒന്നരയോ രണ്ടോ ആയി ചുരുക്കാമായിരുന്നു. ചിത്രത്തിനു പിന്നിലെ മറ്റു വിവാദങ്ങള് സിനിമയുടെ കാഴ്ചക്കിടയില് അലോസരമുണ്ടാക്കാന് ഇട വന്നില്ല. നിയമമൊക്കെ ഉണ്ടല്ലോ ഇവിടെ.\n‘പൊറിഞ്ചു മറിയം ജോസ്’ തിരക്കഥ മോഷ്ടിച്ചതോ ?\nവകതിരിവില്ലായ്മക്ക് സംഘപരിവാറെന്നാണ് സംസ്കൃതം; സംഘപരിവാറിന്റെ സ്ത്രീവിരുദ്ധ പ്രചാരണങ്ങൾക്കെതിരേ ആഞ്ഞടിച്ച് ശാരദക്കുട്ടി\n« തീവ്രവാദ ബന്ധം ഇല്ല; അബ്ദുള് ഖാദര് റഹീമിനെ വിട്ടയച്ചു\n3 വയസ്സില് കലയുടെ ആദ്യപാഠങ്ങള്, 11 വയസ്സില് ഇന്ത്യയിലെ മികച്ച ബാല നര്‍ത്തകി; നടനവിസ്മയമായി നിളാ നാഥ് »


Sleeping With full fan is not good | ഫാന് ഫുള് സ്പീഡിലിട്ട് ഉറങ്ങാറുണ്ടോ? എങ്കിൽ തീർച്ചയായും ഇത് വായിക്കണം - Malayalivartha.com Widgets Magazine\nഫാന് ഫുള് സ്പീഡിലിട്ട് ഉറങ്ങാറുണ്ടോ? എങ്കിൽ തീർച്ചയായും ഇത് വായിക്കണം\n16 JUNE 2019 04:00 PM IST\nകൊറിയയിലെ ഗ്രാമീണരുടെയിടയില് ഒരു അന്ധവിശ്വാസമുണ്ട്. ഒരു രാത്രി മുഴുവന് സീലിംഗ് ഫാനിട്ട് അതിനടിയില് കിടന്നുറങ്ങിയാല് ശ്വാസം കിട്ടാതെ പിടഞ്ഞ് മരിക്കുമെന്ന്. അതുകൊണ്ടുതന്നെ കൊറിയയില് വില്‍പനയ്ക്കെത്തുന്നത് ടൈമര് സംവിധാനമുള്ള പ്രത്യേകതരം ഫാനുകളാണ്. നിശ്ചിത സമയം കഴിഞ്ഞാല് ഫാന് തനിയെ ഓഫാകും ...അതിനാൽ മരണഭയമില്ലാതെ കൊറിയക്കാര് സുഖമായി ഉറങ്ങും.\nപക്ഷെ കൊറിയക്കാരെ പോലെയല്ല മലയാളികൾ ..അന്ധവിശ്വാസം മറയാക്കി പേടിപ്പിക്കാനൊന്നും പറ്റില്ല ..അതുകൊണ്ട് എന്താണ് രാത്രി മുഴുവൻ ഫാൻ ഇട്ടു കിടക്കരുത് എന്ന് പറയുന്നതിന്റെ അടിസ്ഥാനം എന്ന് നോക്കാം\nനമ്മളില് മിക്കയാളുകളുടെയും ശീലമാണ് രാത്രി ഫാന് ഫുള് സ്പീഡിലിട്ട് ഉറങ്ങുന്നത്. അത് ഇപ്പോള് ചൂടായാലും ശരി തണുപ്പായാലും. ഫാന് ഇല്ലെങ്കില് ഉറക്കം വരാത്തവരും നമുക്കിടയിലുണ്ട്.\nരാത്രി മുഴുവന് ഫാനിട്ട് കിടന്നുറങ്ങുന്നതുകൊണ്ട് പല ആരോഗ്യ പ്രശ്നങ്ങളുമുണ്ട് . രാത്രി മുഴുവന് മുറിയില് ഇങ്ങനെ ഫാനിട്ട് കിടന്നുറങ്ങുമ്പോള് അലര്‍ജി, ആസ്തമ ഉണ്ടാകാനുള്ള സാധ്യത ഇരട്ടിയാണ്\nപൊടി നിറഞ്ഞ മുറിയാണെങ്കില് രാത്രി ഫാനിട്ടുറങ്ങുന്നതില് കരുതല് വേണമെന്നും ഡോക്ടര് നിര്‍ദ്ദേശിക്കുന്നു. രാത്രി ഫാനിട്ട് ഉറങ്ങുമ്പോള് മുറിയില് വെന്‍റിലേഷന് ഉണ്ടൊയെന്ന് ഉറപ്പു വരുത്തണം.\nമുറിയില് എല്ലായിടത്തും ഒരുപോലെ കാറ്റ് ലഭിക്കുന്ന സീലിങ് ഫാന് മിതമായ സ്പീഡില് ഇടുന്നതാണ് നല്ലത്. ഫാനിന്‍റെ നേരെ ചുവട്ടില് കിടക്കുന്നതും ഒഴിവാക്കണം .ശരീരം മുഴുവന് മൂടുംവിധം വസ്ത്രം ധരിച്ചു വേണം രാത്രി മുഴുവന് ഫാനിട്ട് കിടന്നുറങ്ങുന്ന ശീലമുള്ളവര് കിടക്കാന്.\nനഗ്ന ശരീരത്തില് കൂടുതല് നേരം കാറ്റടിക്കുമ്പോൾ ചര്‍മ്മം വരണ്ടു പോകും. മാത്രമല്ല ഫാനിട്ട് ഉറങ്ങിയാല് ചര്‍മ്മത്തിലെ ജലാംശം ബാഷ്പീകരിച്ച് നിര്‍ജ്ജലീകരണം ഉണ്ടാകാനും ഇടയുണ്ട് . ഇതാണ് രാത്രി മുഴുവൻ ഫുൾ സ്പീഡിൽ ഫാനിട്ട് കിടന്നുങ്ങുന്നവര്‍ക്ക് ഉണരുമ്പോൾ ക്ഷീണം തോന്നാനുള്ള ഒരു കാരണം. ഇത്തരക്കാര്‍ക്ക് ഉറക്കം ഉണരുമ്പോൾ കടുത്ത ശരീരവേദനയും ഉണ്ടാകാൻ സാധ്യതയുണ്ട്.\nഈ വിഷയത്തെ കുറിച്ച് പല പഠനങ്ങളും മുന്‍പ് നടന്നിട്ടുണ്ട്. ആസ്ത്മയും അപസ്മാരവും ഉള്ളവര് മുഖത്ത് ശക്തിയായി കാറ്റടിക്കും വിധം കിടക്കരുത്. കുഞ്ഞുങ്ങളുടെ മുഖത്തേക്കും കിടക്കുന്ന സമയത്തും അല്ലാത്തപ്പോഴും ശക്തമായി കാറ്റടിക്കാതെ ശ്രദ്ധിക്കണം. മിതമായ വേഗതയില് ഫാനിടുന്നതാണ് എപ്പോഴും നന്ന്.\nകൊതുകിനെ ഓടിക്കാനാണ് ചിലര് അമിതവേഗതയില് ഫാനിടുന്നത്. എന്നാല് ഫാനുകള് കൊണ്ട് കൊതുകിനെ തുരത്താമെന്ന് ഉള്ളത് മിഥ്യാ ധാരണയാണ് . കൊതുകിനെ പ്രതിരോധിക്കാന് കൊതുകുവല തന്നെയാണ് നല്ലത്\nമലപ്പുറത്ത് ഒറ്റയ്ക്ക് താമസിക്കുന്ന വയോധിക കൊല്ലപ്പെട്ടനിലയില്... ഭാരമേറിയ വസ്തുകൊണ്ട് തലയ്ക്ക് അടിച്ചാണ് കൊലപാതകമെന്നാണ് പോലീസിന്റെ പ്രാഥമിക നിഗമനം , അന്വേഷണം ഊര്‍ജ്ജിതത്തില് (3 minutes ago)\nലക്ഷദ്വീപ് സന്ദര്‍ശനത്തിനെത്തിയ അഡ്മിനിസ്‌ട്രേറ്റര് പ്രഫുല് ഖോഡ പട്ടേല് മടങ്ങുന്നു.... പാത്രം കൊട്ടി പ്രതിഷേധിച്ച് പട്ടേലിനെ യാത്രയാക്കി ദ്വീപുനിവാസികള് (18 minutes ago)\nദേശീയ മത്സരപരീക്ഷകളിൽ മികവിൽ ഓടിക്കയറി പേരാമ്പ്ര കരിയർ ഡെവലപ്മെന്റ് സെന്ററിൽ നിന്നുള്ള കുട്ടികൾ; ഐഐടി പ്രവേശനം നേടിയ വിദ്യാർത്ഥികളെ ഫോണിൽ വിളിച്ച് അഭിനന്ദിച്ച് പൊതുവിദ്യാഭ്യാസ- തൊഴിൽ മന്ത്രി വി ശിവൻകു (29 minutes ago)\nമീന് പിടിക്കുന്നതിനിടയില് കാണാതായ യുവാക്കളുടെ മൃതദേഹങ്ങള് കണ്ടെത്തി.... കഴിഞ്ഞ ചൊവ്വാഴ്ച വൈകിട്ടാണ് ഇവര് ഒഴുക്കില്‍പെട്ടത്.... പ്രതികൂല കാലാവസ്ഥ കാരണം തെരച്ചില് ദുഷ്‌ക്കരമായി (29 minutes ago)\nതലസ്ഥാനത്തെ മ്യൂസിയം സെക്സ് റാക്കറ്റ് കേസ്... അറസ്റ്റുവാറണ്ടുത്തരവ് നടപ്പിലാക്കാത്ത മ്യൂസിയം സർക്കിൾ ഇൻസ്പെക്ടർക്ക് കോടതിയുടെ ഷോ കോസ് മെമ്മോ, ജൂലൈ 19 ന് വിശദീകരണം ബോധിപ്പിക്കണം, പ്രതികളെ അറസ്റ്റ് ചെയ് (40 minutes ago)\nഅര്‍ധരാത്രിയാണെങ്കിലും കര്‍ഷകരുമായി ചര്‍ച്ചയ്ക്ക് തയ്യാര്, പക്ഷെ കാര്‍ഷികനിയമങ്ങള് പിന്‍വലിക്കില്ല; കേന്ദ്ര കൃഷിമന്ത്രി (48 minutes ago)\n'ഈ കൊറോണക്കാലത്ത് നമ്മള് എല്ലാവരും വീട്ടില് സേഫ് ആയി ഇരിക്കുമ്ബോള് നമുക്ക് വേണ്ടി എന്ത് സഹായത്തിനും റെഡി ആയി സദാ കര്‍ത്തവ്യനിരതരായി ഇരിക്കുന്ന കേരള പൊലീസിന് ഇരിക്കട്ടെ ഒരു ബിഗ് സല്യൂട്...' കുറിപ്പു (49 minutes ago)\nഅമ്മയുടെ ബാങ്ക് അക്കൗണ്ട് പാസ് വേഡ് ഉപയോഗിച്ച് മൊബൈല് ഫോണിലൂടെ ഗെയിം കളിച്ചു; നാല്പത് രൂപ മുതല് നാലായിരം രൂപ വരെ ഒരു സമയം ചാര്‍ജ് ചെയ്യും; ഒന്‍പതാം ക്ലാസുകാരന്റെ പണം എറിഞ്ഞുള്ള കളി അറിയാതെ അമ്മ: ഒട (52 minutes ago)\nഅമ്മയുടെ ബാങ്ക് അക്കൗണ്ട് പാസ് വേഡ് ഉപയോഗിച്ച് മൊബൈല് ഫോണിലൂടെ ഗെയിം കളിച്ചു; നാല്പത് രൂപ മുതല് നാലായിരം രൂപ വരെ ഒരു സമയം ചാര്‍ജ് ചെയ്യും; ഒൻപതാം ക്ലാസുകാരൻറെ പണം (55 minutes ago)\nസ്കൂൾ വിദ്യാർത്ഥികളോട് ലൈംഗീക അതിക്രമം: വിദ്യാർത്ഥികളെ പ്രലോഭിപ്പിച്ച് ബാബയുടെ താമസ സ്ഥലത്ത് എത്തിച്ചത് ഭക്ത; ആള്‍ദൈവത്തിനു പിന്നാലെ ഭക്തയും അറസ്റ്റിൽ (57 minutes ago)\nസ്‌കൂള് വിദ്യാര്‍ത്ഥികളോട് ലൈംഗീക അതിക്രമം: വിദ്യാര്‍ത്ഥികളെ പ്രലോഭിപ്പിച്ച് ബാബയുടെ താമസ സ്ഥലത്ത് എത്തിച്ചത് ഭക്ത; ആള്‍ദൈവത്തിനു പിന്നാലെ ഭക്തയും അറസ്റ്റില് (57 minutes ago)